
PREDGOVOR PISCA 


Ova je knjižica plod duhovnih nagovora redovnicima. 
U njoj su sadržane glavne misli i one žele biti pristupačne 
vlastitom razmišljanju. Uvjerili smo se da je korisno izne- 
senu nauku pokazati radi duhovnog nastojanja oko posti- 
zavanja sve savršenije ljubavi. Na molbu različitih redov- 
ničkih zajednica odlučismo se na tiskanje ovog djela. 


Ne želimo tvrditi da je ovdje dano nešto bitno novo. 
To ne bi bilo moguće, jer su se u starini i u novije vrijeme 
pojavile o redovničkom životu odlične rasprave. Može biti 
od osobite koristi da se jednom osvijetli Bogu posvećeni 
život iz svoga posebnog gledišta, naime sa svoga bitnog 
cilja. Bit će velika pomoć redovnicima u njihovu nastojanju 
oko svetosti da se sjete glavnog zadatka svoga života. 


Ovdje iznosimo uglavnom samo osnovne crte redov- 
ničkog života, a odričemo se pojedinosti i primjera. Tko 
se služi knjižicom, može sam proširiti poticaje i predočiti 
ih primjerima. Dobro je i tako, jer nije sve, što se može 
govoriti u malom krugu slušača, od općeg interesa. Ovdje 
Se treba savjetovati s mudrošću i ljubavlju prema bli- 
žnjemu. 

Poklanjamo ove stranice u djetinjoj ljubavi Prečistom 
Srcu Marijinu. Neka postignu milost od Presvetog Srca 
Isusova da bi donijele bogate plodove svetih odluka u 
srcima svih onih koji se posvetiše Bogu. 


P. Lorenzo Sales M. C. 








I. DIO 


CILJ REDOVNIČKOG ŽIVOTA 
U SVJETLU BOŽANSKE LJUBAVI 


I. GLAVA 
VISOKI CILJ REDOVNIČKOG ŽIVOTA 


Srce Isusovo te je, Bogu posvećena dušo, izabralo i 
pretpostavilo te tisućama drugih ljudi. Hoćeš li ostati 
vjerna ovoj milosti svoga poziva, onda ne smiješ nikada 
izgubiti iz vida visoki cilj. Sve tvoje nastojanje mora smje- 
rati jedino prema njemu. Kako bi ti to bilo moguće učiniti, 
ako bi imala nejasne pojmove o svom uzvišenom cilju? 
Tko se želi sasvim Bogu posvetiti, taj mora biti dobro 
poučen o biti i o cilju te posvete. 


Redovnički stalež uopće ima pravo na svoj opstanak 
tada, ako ispunjava svoju temeljnu zadaću. On je pak svim 
redovima i kongregacijama zajednički i zato obvezuje sva- 
koga, tko je izabrao taj stalež. Također i posebna zadaća, 
kojoj se posvećuje pojedina redovnička zajednica, može 
se ispravno razviti samo onda, ako se gleda opći cilj ko- 
jemu teži svaki redovnički život. ' 


Koji je zapravo cilj redovničkog staleža? — Otvorimo 
Evanđelje po Mateju: »Jedanput mu pristupi neki čovjek 
i zapita: 

— Učitelju, što dobro moram činiti da postignem 
vječni život? 

— Zašto me pitaš o onome što je dobro? — odgovori 
mu. — Samo je jedan dobar. Ako hoćeš ući u život, vrši 
zapovijedi! 


— Koje? — upita ga. 

— Ne ubij! — odgovori mu Isus. — Ne čini preljuba! 
Ne ukradi! Ne svjedoči lažno! Poštuj oca i majku! | ljubi 
svoga bližnjega kao samoga sebe! 

— To sam sve držao — reče mu mladić — što mi 
još treba? 

Isus mu odgovori: 

— Ako želiš biti savršen, hajde prodaj što imaš i 
podaj novac siromasima, pa ćeš imati blago na nebu! Onda 
dođi i slijedi me!l« (Mt 19, 16—21). 

Ovim riječima je Isus ustanovio redovnički stalež u 
svojoj Crkvi. Time se tumači bit, cilj i sredstva redov- 
ničkog staleža. On je u biti neko stanje; nije to neki 
prolazni posao, nego je to nova, čvrsta veza i trajan način 
života. Naravno da nije nitko na nj obvezan. Tu se radi 
samo o savjetu: »Ako hoćeš..., dođi i slijedi me...l« 

Cilj traži savršenost: ne tako kao da bi se već 
moralo biti savršenim, nego se to mora iskreno željeti, 
stvarno htjeti i ustrajno težiti za tim ciljem. 

Sredstva su: »Prodaj što imaš i podaj siromasima!« 
Oslobodi se svih materijalnih stvari! (siromaštvo) — 
»Dođil« Oslobodi se svih stvorenja! (čistoća) — »Slijedi 
mel« Oslobodi se vlastite volje i prekini s vlastitim ja! 
(poslušnost). 

Bit redovničkog staleža nije dakle u polaganju i obdr- 
žavanju zavjeta. Siromaštvo, čistoća i poslušnost — kao 


zavjet i krepost — samo su sredstva. Moraš ih naučiti 
obdržavati, ali ne kao da su ona cilj, nego su kao put 
prema cilju. 


Taj bitni cilj redovničkog staleža nije također ni su- 
radnja u spasavanju duša. Može netko biti apostol — 
što stvarno mnogi i jesu — a da ipak nije ušao u redov- 
nički stalež. Suradnja na spasenju duša spada u posebne 
ciljeve pojedine kongregacije i jedan je od najdragocje- 
nijih plodova redovničkog staleža. Ova suradnja je to plo- 
donosnija, što je jače nastojanje Bogu posvećenih duša 
za glavnim ciljem. 

Da li je možda u tome taj cilj da se vježbamo u kre- 
postima? Točno uzevši, ne možemo ni za to reći, premda 
je vježbanje u krepostima neodjeljivo povezano s glavnim 
ciljem redovničkog života. Mi se vježbamo u kršćanskim 

krepostima, ako obdržavamo zapovijedi, ako izbjegavamo 
grijehe i ako činimo dobro. To je pak dužnost svih kršćana. 
Svatko može na taj način postati svet već kako odgovara 
njegovu staležu. To je ono što je onaj evanđeoski mladić 
spremno činio. To je svetost koju Isus preporuča i traži 
od svih svojih učenika: »Ako hoćeš ući u život, drži za- 
povijedi!« 

Koji je onda glavni cilj redovničkog života? Ne može 
biti ni jedan drugi nego onaj kojega je dao sam Isus: »Ako 
hoćeš biti savršen...«? A u čemu se sastoji to savršen- 
stvo, koje mogu postići svi kršćani, i ako se ne sastoji 
u obdržavanju zavjeta, koji su samo sredstvo k tome cilju? 

Zadnji cilj redovničkog staleža možemo upoznati iz 
njegove biti: kada stupaš u redovnički stalež, onda iza- 
bireš stalež savršenstva. Želiš se dakle vježbati, ne tre- 
nutno, u ovoj ili onoj kreposti, a niti ovo ili ono ispuniti 
na savršen način; tim više se odnosi to na nešto, što te 
u svako vrijeme, općenito i u svakom poslu prati, i stalno 
— uvijek, tebe usavršava sve više. To savršenstvo ne 
može biti ništa drugo nego savršena ljubav Božja: to je 
veza koja spaja dušu s Bogom i Boga s dušom, pa zbog 
toga i jest veza savršenstva (Kol 3, 14); ona, ne samo 
da pospješuje i oživljava sve kreposti, nego ih tek čini 
savršenima i to u mjeri u kojoj se sve čini iz ljubavi 
prema Bogu. 


2. GLAVA 


SAVRŠENA BOŽJA LJUBAV U REDOVNIČKOM STALEŽU 


Većinom citiramo glavnu zapovijed samo prvim dije- 
lom: »Ljubi Gospodina Boga svoga ...l« Evanđelje ne stav- 
svoga svim srcem svojim, svom dušom svojom, svom pa- 
meti svojom i svom snagom svojom!« (Mk 12, 30). 

Ovaj zahtjev »svim« označava savršenu Božju ljubav. 
Po njem duša prikazuje samu sebe posve Bogu kako bi još 
jedino Njemu pripadala: srce, dušu, volju i sve duševne 
moći. Ako ljubim Boga svim srcem, onda Mu poklanjam 
sve pokrete svoga srca; ako ga ljubim svom svojom du- 
šom, tada se bave Njime sve moje misli; ako Ga ljubim 

svom pameću, onda Mu predajem posve svoju volju; ako 
Ga ljubim svim svojim silama, onda tražim ne samo da 
Mu dokažem tu ljubav na neki način, nego ću upraviti 
sve svoje duševne sile na to, da sve više u meni ojača 
Božja ljubav. 


Pismo kaže dalje, da o toj zapovijedi ovisi sav Zakon. 
(Mt 22, 40). Jasno da to obuhvaća sve odnose između Boga 
i duše. Što više duša uzima učešća u ljubavi, to više 
napreduje također i u svim drugim krepostima. 


Kao što se glavna zapovijed odnosi na sve ljude, 
tako se i savršena ljubav tiče svih duša. Ipak možemo za 
njom težiti na različite načine. 

Jedan od prvih putova k savršenoj ljubavi Božjoj iza- 
biru oni koji zahvaljuju Bogu za svaku misao i čežnju svoga 
srca, a izbjegavaju sve ono što bi se protivilo ljubavi. 
Dakle, izbjegavaju grijehe i paze na deset Božjih zapo- 
Vijedi. Ovim putem idu svi kršćani koji žive u milosti 
Božjoj. Jedan drugi put izabiru oni koji stalno nanovo 
probuđuju ljubav Božju, koji imaju uvijek pred očima Božje 
stvari i dokle im neizbježive brige zemaljskog života to 
dopuštaju, sve izbjegavaju što bi moglo zapriječiti njih u 
stalnom probuđivanju Božje ljubavi. Tim putem idu oni koji 
slijede evanđeoske savjete; jer ti savjeti baš žele olakšati 
duši da stalno budi božansku ljubav. Možemo se, dakle, 
na različite načine »odreći svoga posjeda« (Lk 14, 33). Ovo 
odreknuće zahtijeva Isus od svih svojih učenika kako bi 
napredovali u ljubavi. Za kršćanina pak općenito jest ovo 
»potpuno« odreknuće više oslobađanje srca nego stvarno 
odjeljenje. Povrh toga ide ono samo toliko koliko dopu- 
štaju staleške dužnosti i obveze prema obitelji i zajed- 
nici. Bog ne traži nemoguće stvari. Mi ne možemo kao 
ljudi ove dužnosti zanemariti, a nemoguće je neposredno 
usmjeriti na Boga sve svoje duševne sile, sve misli, osje- 
ćaje i voljne čine. Ni Bog to ne traži. Njemu je dosta, ako 
se naše misli, osjećaji i voljne težnje pokoravaju Božjem 
zakonu i ako ih dobrom nakanom usmjerujemo prema 
njemu kao svojem posljednjem i najvišem cilju. 


Ali za Bogu posvećene duše znači potpuno i stvarno 
odreknuće, jer vanjsko odreknuće olakšava unutarnju slo- 
bodu srca. Oboje je pak samo sredstvo po kojem se može 
nesmetano uzdići u vježbanju božanske ljubavi. 

Dakako, da će i kod Bogu posvećenih duša savršen- 
stvo u Božjoj ljubavi uvijek ostati u izvjesnim granicama; 
ali zato neće biti krivi više izvanjski uzroci nego samo 
još ljudska ograničenost kao takva. 


U svakom slučaju možemo uvijek težiti barem čvrstom 
voljom za tim savršenstvom. Također je istina i to da su 
neke duše u svijetu postigle viši stupanj ljubavi od onih 
u samostanu. Ali su takve rijetke i potrebna im je posebna 
milost, dok je za sve, bez razlike, Bogu posvećene duše, 
dovoljna »staleška milost«, dokle god joj velikodušno od- 
govaraju. To su očigledno duše, koje vjerno ispunjavaju, 
doduše, dužnosti. svakog dobrog kršćanina, ali kod toga 
osjećaju da im još nešto »manjka«: ne mogu to pravo 
objasniti, ali je to snažni unutarnji poticaj da posve pri- 
padnu Isusu, da Mu se potpuno i sasvim predaju, da se 
posve posvete Njegovoj ljubavi i službi. Slično kao i mla- 
dić u Evanđelju pitaju one Isusa: »Što mi je još po- 
trebno?« 

Isus im odvraća: »Jedino sam Ja stavio u ivoje srce 
ovu izvanrednu čežnju. | da je utišaš, moraš stupiti u 
stalež gdje ćeš savršeno meni pripadati i moći posvetiti 
sve svoje duševne sile mojoj ljubavi. Hoćeš li to? Pa dobro, 
odreci se slobodno svih zemaljskih dobara; sam ću se 
brinuti da imaš potrebno za svaki dan. Odreci se svakog 
stvorenja; sam ću na to misliti kako da utažim ljubavne 
čežnje tvoga srca. Odreci se vlastite volje; sam ću ti po- 
kazivati svakoga časa što Bog traži od tebe. 


Slobodna od svih zemaljskih briga, od svake razdije- 
ljenosti svoje ljubavi i od svakog straha za samu sebe, 
ti ćeš me moći izbliza slijediti i postići savršeno ujedi- 
njujuću ljubav, koja se malo po malo preobrazuje u svetu 
ljubav, u ljubav koja sa Mnom spasava duše.« 


To je veliki poklon koji Isus sprema dušama, koje 
čeznu za redovničkim staležem. Prepušta im ipak izbor; 
On ih samo poziva, a ne naređuje. S tim pozivom obećaje, 
a da ne kaže, osobitu Božju pomoć i izričito obećaje »sto- 
struko na ovoj zemlji« i sjajnu krunu u »vječnom životu« 


(Mt 19, 29). 

II. GLAVA 


PRAVA LJUBAV BOŽJA 
JE TEMELJ SVAKOGA SAVRŠENSTVA 


Unutarnji život je osobno i povjerljivo ophođenje duše 
s Bogom po IŠusu. Prema vani se to vidi kao u ogledalu. 
Bog je jedini njegov svjedok; On jedini zna njegovu du- 
binu. To je »život«, a ne samo »milosno stanje«; nepre- 
stano raste i razvija se radom sve više. »Ja sam došao 
da imaju život i da ga imaju u izobilju« (Iv 10, 10). Isus 
govori ovdje za milosni život. Unutarnji život je taj koji 
čuva i hrani stanje milosti. Želiš li taj unutarnji život, onda 
se moraš neprestano truditi da sve izbjegavaš što bi 
moglo naškoditi njegovu rastu i razvitku. Unutarnji život 
kao i uopće milosni život se bazira na pretpostavci: tko 
u njem želi živjeti, mora biti mrtav. Da bi živio u milosti, 
moraš umrijeti grijesima. Da bi provodio unutarnji život, 
moraš umrijeti svemu ostalome: svim stvorovima i samom 
sebi. To je nauka svetog Pavla, koji opominje vjernike da 
traže ono što je gore, a ne što je zemaljsko: »Vi ste s 
Kristom umrli stvarima ovoga svijeta, i vaš je život sakri- 
ven s Kristom u Bogu« (Kol 2, 2; 3, 12). 


Ovdje se radi o tome da se čovjek mistično razapinje; 
umiremo, da bi nas zaposjeo u punini život milosti; u 
povjerljivu saobraćaju s Isusom jedino zajedno živjeti na 
najintimniji način. »S Kristom sam razapet na križ. Ne 
živim više ja, nego živi Krist u meni« (Gal 2, 19—20). 


Unutarnji život je pravi život, jer je to vječni život. 
Pred Bogom mi živimo samo u tolikoj mjeri ukoliko ži- 
vimo u Njemu. On ne mjeri naš duhovni život satom u 
ruci ili prema kalendaru, nego prema njegovoj dubini. Je- 
dan dan intenzivnoga nutarnjeg života može pred Bogom 
vrijediti i više nego stotinu drugih dana, koje smo proveli 
u duhovnoj osrednjosti. O onome, koji je pred Bogom u 
milosti, stoji napisano: »Za kratko vrijeme je sazreo, ispu- 
nivši dugi put« (Mudr, 4, 13). 

Unutarnji život jest upravo božanski život: »U meni 
živi Krist.« Život duše gotovo upija njegov život, koji se 
gubi u njemu: »Ne živim više ja.« Život Isusov je božanski 
"plodan, a duša je dionica te unutarnje plodnosti. To je 

tako reći cjelokupna nauka sv. Pavla o Isusovu »mističnom 
tijelu«: »On je glava Crkve koja je Njegovo tijelo, punina 
onoga koji ispunja sve u svima« (Ef 1, 22—23). 


To je također sadržaj evanđeoske vijesti. Isus je čokot, 
a mi smo loze. Loze žive samo u tolikoj mjeri, ukoliko su 
povezane s čokotom; samo su u tolikoj mjeri čokotove 
loze, samo su tako plodne. Točno je tako s dušom, koja 
je povezana s Isusom: ona postaje »dionica božanske na- 
ravi« (2Pet 1,4), pa prema tome i donosi božanske plodove, 
plodove za vječni život. »Tko ostaje u meni i ja u njemu, 
rodi mnogo roda« (lv, 15, 5). 


To sjedinjenje s Bogom je, dakle, ono što se tebe 
tiče. Kako ćeš se s Njime sjediniti? Po ljubavi. Što savr- 
šenije ljubiš Isusa, to si intimnije s Njim sjedinjen. Baš 
zato je ljubav ujedinjujuća veza između duše i Boga, pa 
je mogao reći apostol: »Tko ostaje u ljubavi, ostaje u 
Bogu« (1lv 4,16). Da, iz savršene ljubavi izvire nužna pu- 
nina božanskog života u duši, ukoliko ona može to shvatiti. 


Ljubav i samo ljubav traži Isus od tebe, kako bi tebe 
sjedinila s njime i po njemu s Bogom. »Ako me tko lju- 
bi... moj će ga Otac ljubiti; k njemu ćemo doći i kod 
njega se nastaniti« (Iv 14,23). Isto kaže sv. Pavao, obja- 
šnjavajući život mističnog tijela: ljubav je ona koja pove- 
zuje udove s glavom. »Ako provodimo istinu s ljubavlju, 
tada ćemo urasti u njega u svakom pogledu, koji je glava, 
tj. u Krista. On povezuje i drži na okupu sve dijelove 
tijela po svakom pojedinom udu, koji vrši svoju dobru 
službu, razvija svaki ud prema njegovoj mjeri i tako iz- 
građuje svoje tijelo u ljubavi« (usp. Ef 4, 15—16). 


Sada shvaćamo zašto po savršenoj ljubavi prema Bogu. 
postaje savršen i sav duhovni život. Ljubav, koja te veže 
s Isusom, omogućava ti da se vježbaš u krepostima; jer 
»bez mene ne možete ništa učiniti« (Iv, 15,5). Ljubav daje 
kreposti potreban zamah, ona je jača, ustaljuje i čini je 
sposobnom da se odupre svakoj kušnji. To vrijedi za vjeru: 
»Ljubav... sve vjerujel« (1Kor 13/4—7); to vrijedi i za 
ufanje: »Ljubav se svemu nada«, isto tako i za ljubav pre- 
ma bližnjemu: »Ljubav je strpljiva, ljubav je dobrostiva; 
ljubav ne zavidi«, isto vrijedi i za žrtve i trpljenja: »Ljubav 
sve trpi, sve podnosi«. 


mn 

No, to još nije dosta. Ljubav je također ono što daje 
svakom kreposnom djelu njegovu unutarnju vrijednost, nje- 
govu vrijednost za vječni život. Kad bih imao vjeru koja 
prenosi brda, što bi mi to koristilo bez ljubavi? »Ništa!« 
odgovori sv. Pavao (1Kor 13,2). Kad bih sav svoj posjed 
razdijelio siromasima, kakvu bi to imalo vrijednost, ako 
to ne bih učinio iz ljubavi? »Ne bi mi ništa koristilo«, 
odgovara opet apostol. Isti odgovor daje on onome koji 
bi predao svoje vlastito tijelo da se sažeže, ali ne iz lju- 
bavi prema Bogu. 

Budite milosrdni, dobrostivi, ponizni i čedni! — tako 
opominje apostol vjernike. Ali zatim dodaje, da moraju 
svakoj toj kreposti dodati krunu savršenstva po ljubavi: 
»Nadasve imajte ljubav; ona je veza svake savršenosti« 
(Kol 3,14). Ta riječ »nadasve« pokazuje da ljubav Božja ide 
iznad svega, da ona proizvodi i oživljava svaku drugu kre- 
post. To objašnjava sv. Pavao još jasnije riječima: »Sad 
ostaje vjera, ufanje i ljubav — to troje — ali najveća je 
među njima ljubav« (1Kor 13,13). Slično i sv. Petar; u 
svom drugom pismu niže jednu krepost za drugom, ali lju- 
bav označava kao vezu, koja povezuje i usavršava sve kre- 
posti: »Zbog toga uložite svu revnost da sa svojom vjerom 
spojite poštenje, s poštenjem znanje, sa znanjem uzdržlji- 
vost, s uzdržljivošću postojanost, s postojanošću pobo- 
žnost, s pobožnošću bratsku ljubav, s bratskom ljubavi, 
Božju ljubav« (2Pet 1,5—7). Nauka obaju apostola ima 
svoje temelje u čitavom Evanđelju, koje vidi u ljubavi 
prema Bogu sadržaj cijeloga Zakona. 


Ova kratka razmišljanja jasno nam pokazuju da ljubav 
prema Bogu čini svu savršenost duhovnog života, a time 
i pravu svetost duše; to je pak glavni cilj redovničkog 
života. Po savršenoj ljubavi posve se Isusu predaješ: dušu, 
srce, volju i sve svoje sile polažeš Njemu. Isus se pak 
sjedinjuje s tobom, čini te sebi sličnim (Rim 8,29), i ti 
sudjeluješ u njegovim vlastitim božanskim krepostima; jer 
što je na čokotu, to je i u lozama. »Moj sine, ti si uvijek 
sa mnom i sve je moje, također i tvoje« (Lk 15,31). 

Promotrimo dobro izraz »sve«. Ta riječ znači onu bo- 
žansku puninu, koju apostol označava kao plod dubokog 
unutarnjeg života u savršenoj ljubavi. »Zato sagibam svoja 
koljena pred Ocem od koga svako očinstvo u nebesima i 
na zemlji ima ime. Neka vam dadne prema bogatstvu svoje 


14 





slave, da se ojačate u snazi po Njegovu Duhu u korist nu- 
tarnjega čovjeka, da Krist stanuje u vašim srcima po vjeri, 
da u ljubavi uvriježeni i utemeljeni budete sposobni shva- 
titi zajedno sa svima svetima koja je tu širina, duljina, 
visina i dubina i upoznati ljubav Kristovu koja nadilazi 
spoznaju, da budete ispunjeni do mjere sve punine koja 
dolazi od Boga« (Ef 3,14—19). 


IV. GLAVA 


SVRHA REDOVNIČKOG ZAVJETOVANJA 
JEST SAVRŠENA BOŽJA LJUBAV 


Oni koji osjećaju da su pozvani u redovnički stalež, 
moraju na bilo koji način već prije ulaska u neki samostan 
upoznati glavnu svrhu redovničkog života. Njihovi duhovni 
vođe bi ih mogli korisno uputiti u tu stvar. Prije svega 
pak moraju temeljito biti upućeni u to, za vrijeme postu- 
lata, a posebno u novicijatu, kako bi neposredno prije 
zavjetovanja točno upoznali obveze koje uzimaju na sebe 
pred Bogom. 

Ovdje bismo željeli upozoriti redovnike da se smisao 
redovničkog zavjetovanja ne iscrpljuje polaganjem zavjeta, 
nego je mnogo širi. Po njemu, Bogu posvećena duša za- 
hvaća u redovničkom staležu sve ono što spada na taj 
stalež: a to je njegov cilj, sredstva i sve dužnosti koje iz 
toga proizlaze. Zavjetovanje je »sve«, a sveti zavjeti su 
samo »dio« tog »svega«. 

Redovničke zavjete, kao takve, nije sam Bog ustano- 
vio. Sveta Crkva ih je uvela. Zašto? Ima tome više razloga. 
Zbog kratkoće, a i radi toga, da se ne bismo udaljili od 
svoje zadaće, nabrojit ćemo ovdje jedan razlog koji smo 
slobodno odabrali: radi se o tome da treba ući u novi 
»životni staleže. Isusove riječi: »Dođi i slijedi mel« vri- 
jede za sva vremena. Isus ne daje da bi natrag uzeo. 
Samo duša može pasti u napast da svoje darove uzme 
natrag k sebi. 

Redovnički stalež je stalež savršenstva. Zato on zahti- 
jeva potpuno predanje. Predanje pak stoji. Istina je da u 
tom slučaju milost poziva pomaže, ali se i njoj treba 
odazvati. Milost ne uništava narav, nego je samo pomaže. 

Mi uvijek ostajemo slabi ljudi. Nekad je dovoljna sitnica 
da se iznevjerimo najdivnijim i nepokolebivim odlukama, 
tim više što redovnike veoma salijeću napasti. Pa i đavao 
čini svoje. 

Zato im Crkva dolazi u pomoć i veže ih svetim zavje- 
tima. Ovi obvezuju u savjesti. Kao sveta i javna veza važe 
oni pred Crkvom na zemlji i pred Bogom na nebu. Oni su 
duhovna sila koja štiti slaba čovjeka: duša se veže pred 
Bogom, a Bog pred dušom. Ako se unatoč toj vezi po sve- 
tim zavjetima događaju koji puta žalosni otpadi, kako bi 
bilo istom bez te veze? 

Zašto je Crkva izabrala kao zavjete upravo siromaštvo 
čistoću i poslušnost? Podsjetimo se najprije na evanđeoski 
izvještaj. Isus nam daje na volju da izaberemo, ili ne, sta- 
lež savršenstva: »Ako hoćeš biti savršen... .?2« Ako smo se 
odlučili za taj cilj, ipak nam nije slobodan izbor sredstava: 
»Prodaj sve što imaš ..., dođi... i slijedi me!« To su uvjeti 
koji obvezuju. Tko želi cilj, mora prihvatiti i sredsiva, jer 
bi inače bio redovnički život obmana. A predanje se sastoji 
upravo u tim sredstvima; zato Crkva traži baš zavjete, da 
bi nam u tom pomogla. 

Sjetimo se, nadalje, da se neki zavjet ne može polo- 
žiti općenito i neodređeno; mora se odnositi na sasvim 
određeni predmet s točnim sadržajem i opsegom, inače bi 
se neki zavjet raspao u ništa. Da, na taj način bi nastala 
i u duši samo sumnja i strah, pa bi bilo više štete nego 
koristi. Upravo redovnički zavjeti obuhvaćaju točno odre- 
členo i ograničeno područje. Kad bi Crkva dozvolila da se 
zavjete shvaća široko i općenito, kao npr. »zavjetujem se 
da ću stupiti u redovnički stalež i u njemu ustrajati«, onda 
bi nas snagom zavjeta obvezivala svaka sitnica redovničkog 
staleža. Za nas slabe ljude takva obveza bi previše obu- 
hvaćala i vodila bi trajnom nemiru. To više ne bi bio zakon 
ljubavi nego straha. 

Naravno da nas Crkva, omeđujući zavjete, ne želi s 
druge strane osloboditi od ostalih glavnih obveza redov- 
ničkog staleža. Namjere Crkve moraju se podudarati sa 
Spasiteljevim namjerama. Isus duši nuđa savršenstvo, a 
od nje zahtijeva da se odreče svega što bi moglo priječiti 
to savršenstvo. Oboje sačinjava cjelokupni redovnički ži- 
Vot. Na pojedine stvari obvezuje vezom zavjeta, a za sve 
ostalo postoji opća moralna obveza. 


16 








Sve ovo će nam biti jasnije i pristupačnije, ako se 
sjetimo kako su crkveni pravnici povukli uske granice re- 
dovničkim zavjetima. Ne ulazeći ovdje u pojedinosti, jasno 
je jedno: kad bismo kod zavjetovanja htjeli razmotriti samo 
ono na što nas obvezuju zavjeti, daleko od toga da bismo 
stupili u »stalež savršenstva«. Zato je shvatljivo da su 
crkveni zakonodavci smatrali potrebnim da se točno od- 
redi predmet zavjeta. Duh zavjeta jest i ostaje takav da 
ga nitko ne može promijeniti ni osakatiti: to je savršeno 
odreknuće sa svrhom potpunog predanja Bogu. 

»Redovničko zavjetovanje jest u pravom i potpunom 
smislu »Posveta« duše Bogu. Nakon zavjetovanja duša nije 
više ista kao prije. Ona je nešto posvećeno; njezino čitavo 
biće je posvećeno: razum, srce, volja i sve sile. Kao što 
se posvećeni kalež ne smije više upotrebiti za profane 
Glijeve, tako je i s Bogu-posvećenom dušom nakon zavje- 
tovanja: ona pripada posve Bogu. Sva privrženost na ze- 
maljska dobra, stvorove i vlastitu volju bila bi u isto 
vrijeme otimačina žrtve. To bi značilo oduzeti nešto od 
dara koji smo prinijeli Gospodinu. 

Ovo posvećenje ne može imati drugu svrhu nego onu 
koju je Isus dao redovničkom staležu: savršena Božja lju- 
bav. Posvećujem Bogu svoj razum da bih Ga ljubio čita- 
vom pameću; posvećujem Mu svoje srce da bih Ga ljubio 
svim srcem; posvećujem Mu svoju volju da bih Ga ljubio 
svom svojom voljom; posvećujem Mu posve samog sebe 
da bih Ga ljubio svim silama. 

Drugim riječima: tko polaže zavjete, tko stupa u re- 
dovnički stalež, izričito se obvezuje da će težiti svim si- 
lama za savršenom Božjom ljubavlju i da će se odreći 
svega što će biti protiv puta ljubavi. To je posveta ljubavi 
i zavjetovanje ljubavi. 


V. GLAVA 
ŠTO PRIPADA ŽIVOTU SAVRŠENE LJUBAVI? 


. Upoznali smo cilj redovničkog staleža i shvatili smo 
značenje redovničkog zavjetovanja. Povucimo zaključke iz 
toga. 

H. Redovnički život se, dakle, sastoji u tome, da trajno 
težimo za rastom u Božjoj ljubavi. Sveti Pavao kaže: »Sve 
Što činite neka bude u ljubavi!« (1Kor 16,14). Ova aposto- 

lova rečenica morala bi redovničkoj duši biti zvijezda vo- 
dilja i oznaka svake redovničke kuće. Na ovo obvezuje 
duhovni život vjernike u svijetu ako hoće poslušati prvu 
i najveću zapovijed. Redovnici su na nj obvezatni i po 
svom zavjetovanju. Sv. Pavao kaže: »sve!« Trebamo, dakle, 
iz ljubavi prema Bogu činiti ne samo sva dobra djela, sve 
kreposne čine, nego i sve ono što je za sebe i po sebi 
neutralno kao hrana, spavanje i odmor. Kod redovničke 
osobe sve mora imati pečat božanske ljubavi. Od prve 
do zadnje misli sve se mora događati iz ljubavi. Ne smije 
profućkati ni najmanju stvar što je čini, ni jedan jedini 
trenutak dana. Dakako da moramo misliti kako Bog ne 
gleda toliko na izvršeno djelo, nego mnogo više na duh 
s kojim smo ga učinili. 

Redovniku bi se moglo činiti da je suvišno upozoriti 
na Evanđelje. Ipak će biti korisno. Čitavo Evanđelje je 
škola ove unutarnjosti i protivna je svakoj vanjštini koja 
čini djelo svrhom samoga sebe, a često i pogubnom svr- 
hom. »Bog je Duh, i koji Mu se klanjaju, moraju mu se 
klanjati u duhu i istini« (Iv 4,24). U duhu: on oživljava djela 
kao duša tijelo; u istini: izvanjske stvari se ne smiju 
kositi s nutrinom duše. 


U našem saobraćaju s Bogom ništa nije potrebnije 
od molitve. Ako izgovorimo mnoge riječi i molimo da bi 
nas drugi opazili, kako ćemo se svidjeti Bogu? Tako su 
molili farizeji. Znači: »A ti kad moliš, uđi u svoju sobu, 
zatvori vrata, te se moli Ocu svom u tajnosti, pa će ti 
platiti Otac tvoj, koji vidi u tajnosti« (Mt 6,6). 


Potrebna su djela tjelesnog milosrđa s obzirom na 
naše bližnje. Ako bismo time htjeli steći samo naklonost 
ljudi, kakvu korist bismo imali pred Bogom? Nisu li to 
činili i farizeji? Evanđelje nas poučava: »Kad ti daješ miio- 
stinju, neka ti ne zna ljevica što ti čini desnica, kako bi 
tvoja milostinja bila tajna. Otac tvoj, koji vidi u tajnosti, 
uzvratit će ti« (Mt 6, 3—4). 


Nadalje, moramo mrtviti tijelo, da bismo održali i po- 
većali milosni život. Kako ćemo se svidjeti Bogu, ako naša 
volja ima veće pravo nego volja Božja; ili ako u sukobu iz- 
vanjskog mrtvenja s nutarnjim ne mrtvimo duh? »A ti kad 
postiš, namaži glavu i umij lice da te ne vide ljudi gdje 
postiš, nego Otac tvoj, koji je u tajnosti. | Otac tvoj koji 

vidi u tajnosti, uzvratit će ti« (Mt 6, 17—19). Ovo »u taj- 
nosti« što Isus stalno naglašava, odnosi se na nutrinu 
duha, na dušu kojom treba sve činiti. 


Carinik u hramu govori: »Bože, milostiv budi meni si- 
romašnom grešniku!« Ovih nekoliko riječi stvarni su izraz 
poniznog i raskajanog srca i to srca koje traži Boga u duhu 
i istini. »On je otišao opravdan iz hrama.« Suprotno se 
dogodilo farizeju. Hvalio se da posti dva puta tjedno i da 
daje desetinu od svega. To je bila istina, ali mu je srce 
bilo puno lažnog ponosa koji ga je naveo da druge prezire 
(Lk 18, 9—14). Protiv takvog shvaćanja odnosa duše i Boga 
okrenuo se Isus oštrim riječima: »Jao vama, koji dajete 
desetinu od metvice, komorača i kima, dok zanemarujete 
najvažnije u Zakonu: pravednost, milosrđe i vjernost! Jao 
vama, koji čistite vanjštinu čaše i zdjele, dok su unutra 
pune otimačine i pohlepe! Jao vama koji se izvana činite 
ljudima pravedni, a unutra ste puni licemjerja i nepraved- 
nosti« (Mt 23, 23—27). 


Ako već zla nakana ne uništi naša djela, ipak njihova 
vrijednost za vječni život ovisi o tome da li su učinjena 
iz ljubavi. Najviše nas posvećuje i proslavlja Boga ono što 
činimo iz ljubavi. Ljubav je najplodnija za spas ljudi. Da, 
što je savršenija ljubav, to više vrijedi neko djelo u očima 
Božjim. Pretpostavimo da u nekoj zajednici svi vrše ista 
izvanjska djela i da su izvana savršeno učinjena, ipak bi 
bila različita kod svake duše posvećujuća i zaslužna vri- 
jednost. One pak ovise o mjeri ljubavi kojom se čine. 


Zato sada shvaćamo kako je važno uputiti Bogu posve- 
ćenu dušu u svijesni život ljubavi. Svako najmanje djelo 
posvećuje ljubav. Pretpostavlja se da postoji ta ljubav i 
da je se gaji. Želiš li dati svemu što činiš vrijednost koja 
stalno raste za vječnost, onda moraš nastojati da bude 
sve savršenija u tebi Božja ljubav. To možeš i moraš uči- 
niti ako želiš odgovoriti bitnoj zadaći redovničkog staleža. 


Nije dovoljno da budeš poučen o dometu zavjeta i 
odgovarajućim krepostima. Isto tako je važno da sve upra- 
viš na pravi cilj i da znadeš sve prožeti ljubavlju. 


Tako je to sa samostanskim siromaštvom: ne mislimo 
da se ono sastoji samo u štednji i mnoštvu izvanjskih od- 
reknuća. To se čini i vani u svijetu. Pravo siromaštvo se 
sastoji mnogo više i nadasve u nutarnjoj spremnosti duše. 

želim se posve predati Bogu. Zato se želim lišiti svih ze- 
maljskih stvari i iz ljubavi prema Bogu rado preuzimam 
na sebe svaku žrtvu. Isto vrijedi i o redovničkoj čistoći. 
Ona se ne sastoji samo iz čistoće tijela, nego više iz 
čistoće duha i srca, a sve zbog savršene ljubavi. Evanđelje 
također govori i o ludim djevicama ((Mi 25, 1—13). Isto 
vrijedi konačno i o samostanskoj poslušnosti. Ona je slo- 
bodna žrtva vlastite volje da bismo se po savršenoj ljubavi 
posve prepustili volji Božjoj. 


To isto se može reći o svim redovničkim Pravilima. 
Ono što pred Bogom vrijedi nije toliko izvanjsko ispunja- 
vanje dužnosti, nego mnogo više unutarnja savršenost s 
kojom se čini. Ne posvećuje te ni pravilo, ni zajednica, 
a niti ispunjene dužnosti; možeš kod toga raditi s čisto 
zemaljskom namjerom ili nepravednom nakanom. Potrebno 
je da po savršenoj ljubavi posvetiš samostanske propise i 
da tako postaneš svet. 


Čuvajmo se da ne bismo propustili u samostanskom 
poučavanju ovu temeljnu istinu i da ne učinimo nasljedo- 
vanje Pravila vlastitim ciljem! Umjesto da duše dovedemo 
po ljubavi k Isusu, mi padamo u opasnost da lišimo re- 
dovnički stalež njegovog osnovnog sadržaja. Takve će duše 
više težiti da izgledaju savršene izvana nego iznutra; one 
će više djelovati uz pomoć izvanjskog poticaja nego silom 
nutarnjeg osvjedočenja, i više iz ljudskih motiva nego iz 
nadnaravnih. 


Tako nedostaje unutarnji žar koji daje ispravan zamah 
predanju Bogu. Oni grade svoj duhovni život na nestalnom 
pijesku vanjskih okolnosti, mišljenju okoline ili vlastitog 
momentalnog duševnog raspoloženja. Njihova krepost se 
ne temelji i nije ukorijenjena na božanskoj ljubavi (Ef 3,17). 
Teško će izdržati napasti. | ako izdrže, konačno će pristati 
na onu duhovnu osrednjost koja znači u određenoj mjeri 
»tuberkulozu« Bogu-posvećene duše. 


Drugačije je s onima koje su shvatile bitni cilj svoga 
poziva i usmjerile sve svoje sile prema savršenoj ljubavi. 
One imaju osiguran duhovni uspon. Jasno da im neće manj- 
kati borbe, ali će se upravo tako utvrditi njihova krepost. 
Sve će više shvaćati kako je dragocjen dar koji im je 
poklonio Isus, pa će na taj način sve više kušati duboku 
sreću svojeg redovničkog života. 

VI. GLAVA 


GLAVNI CILJ REDOVNIČKOG ŽIVOTA 
I POSEBNA SVRHA POJEDINIH REDOVNIČKIH ZAJEDNICA 


Glavni cilj svim redovničkim zajednicama jest isti: 
gajenje nutarnjeg života. Vlastiti cilj, svakoj redovničkoj 
obitelji, daje njezino posebno obilježje. Taj pak ovisi o 
apostolatu kojemu se posvetila i o sredstvima što ih je 
za nj odabrala. 


Kažemo »apostolat«; on je uvijek cilj redovničke za- 
jednice i onda ako se ne bavi izvanjskim radom u vino- | 
gradu Gospodnjem. Različiti poslovi, kao poučavanje i soci- 
jalna pomoć, nisu sami sebi svrha nego sredstvo da se 
dođe do duša. »Liječite bolesne i kažite im: približilo se 
kraljevstvo Božje« (Lk 10,9). 


Apostolat kao takav smije biti u samostanu i najstrože 
klauzure. što se ne čini izvana za duše, to treba nado- 
mjestiti ljubavlju, molitvom i žrtvom. Što je ovo čistc 
nutarnje zalaganje sila življe, tada nije ništa manje djelo- 
tvoran nutarnji apostolat od vanjskog apostolata. 


Ovako ili onako moramo raditi za spasenje duša. A 
taj apostolat baš daje svakoj redovničkoj zajednici njezinu 
specifičnu svrhu kao nužni slijed zajedničkog glavnog cilja. 
Kao što je Isus obje zapovijedi prema Bogu i bližnjemu 
ujedinio, tako mora i svaka redovnička zajednica nastojati 
ujediniti obje svrhe. Ako se u redovničkom životu ne osje- 
ćaš kao apostolska duša, tada se protiviš samoj sebi. Ne- 
maš milost poziva samo za sebe niti si ga primila za svoje 
lično dobro nego za spasenje svega svijeta. Ako vjeruješ 
da možeš Božju ljubav samo uživati sa svim njezinim plo- 
dovima, to bi bilo grešno sebeljublje, grešno traženje sebe 
koje se protivi kako ljubavi prema Bogu, tako i ljubavi 
prema bližnjemu. Prava ljubav zrači i nehotice na oko- 
linu, i ako si stvarno ispunjena ljubavlju, osjećaš da možeš 
i moraš pridobiti druge duše za kraljevstvo Božje. 


S druge strane je posebna svrha svake redovničke obi- 
telji ostvarenje glavnog cilja i mora ovome ostati podre- 
đena. Tko stvari okrene na glavu, zatajit će kod oba cilja, 
barem što se tiče praktičnog uspjeha. Moramo ljubiti 
bližnje i Boga; dakle ljubav prema Bogu mora prethoditi 

ljubavi prema bližnjemu. Mjera ljubavi prema Bogu poka- 
zuje se u duši Bogu posvećenoj uvijek na mjeri rada za 
duše. Ljubav prema Bogu je ona koja u nama stvara težnju 
za djelima, želju za dobrom, pali vatru revnosti za duše. 
Plamen revnosti za duše hrani se na ljubavi prema Bogu; 
on je naravno ižarivanje ljubavi Božje. Što je tražio Isus 
od Petra kada mu je povjerio službu vrhovnog pastira? 
Ništa drugo nego ljubav! »Ljubiš li me? Ljubiš li me više 
nego ovi?« Velikoj ljubavi odgovara veliki: nalog: »Pasi 
ovce moje!« 

Isto vrijedi za svaku Bogu posvećenu dušu koja želi 
na zemlji ispuniti svoje poslanje. Želje široke kao svijet 
i djelotvorne odluke nastaju samo u srcu koje je zapaljeno 
od Božje ljubavi. Manjka li ta ljubav ili ako je bez snage, 
manjka tada potrebni zanos, a duša ostaje uvijek usko- 
grudna; izgubit će se u brbljanju, sitnicama i nepotrebnim 
stvarima i postići će suprotno od onoga što je obećala 
na dan svoga zavjetovanja. Zakukuljit će se u svoj siro- 
mašni »ja«, imat će pred očima samo svoje vlastite, ma- 
lene interese kao da su oni ono glavno i dat će im pred- 
nost pred ogromnim Božjim interesima i interesima Crkve. 


Time dajemo odgovor onima koji misle da duboki nu- 
tarnji život, život ljubavi koči vanjsko djelovahje. Nasuprot 
tome leži istina. Nema življe, djelotvornije i osvojnije sile 
od Božje ljubavi. To nam pokazuje život svakog sveca. Nije 
li se život sv. Pavla odigrao »s Kristom u Bogu sakriven« 
(Kol 13,3)? A ipak, kakvog djelovanja koje je dostojno div- 
ljenja! Njegov žar se razlijevao kao nabujali divlji potok. 
»S moje strane vrlo ću rado potrošiti (sve) — utrošiti i 
sam sebe za vaše duše« (2Kor 12,15). Što je bila tajna 
pokretna snaga takvog nezaustavljivog žara? U ovome jest: 
»Ljubav Kristova potpuno nama ovlada i tjera nas« (2Kor 
5,14). Da, to je tako: ako Božja ljubav postaje strast, može 
to biti samo strast revnosti za duše. 

Ljubav Božja čini revnost ustrajnom i spremnom na 
žrtve. Ljubav poklanja bez mjere i žrtvuje se bez pridržaja. 
Tako nas je ljubio Isus: »Iskazao mi je ljubav i samoga 
sebe za mene predao« (Gal 2,20). Takva mora biti i naša 
ljubav prema Njemu: »Po tome smo upoznali ljubav što je 
On za nas dao svoj život. Tako i mi moramo dati svoj život 
za svoju braću. Tko god posjeduje zemaljska dobra i vidi 
svoga brata u nevolji i od njega zatvori svoje srce — kako 

će ljubav Božja ostati u njemu?« (1Iv 3, 16—17). Za to je 
potrebna ljubav, žarka ljubav. Revnost koja ne izvire iz te 
svete vatre i stalno se ne povećava, nije prava revnost. 
Ona je više naravna nego milosna. U svakom slučaju će joj 
manjkati poticaj na žrtvu i snaga da izdrži u žrtvi. Prava 
revnost se ne hrani od želje snova i prolaznog odušev- 
ljenja nego od stvarnosti. Stvarnost je samo jedna: po 
križu se spasavaju duše. 


Vratimo se sv. Pavlu. Kako zorno navodi teškoće i ne- 
volje svoga apostolskog rada! Mi slabi ljudi smo time 
iznenađeni (2Kor 11, 22—23). Da, jednom je stavio ruku 
na plug, nije okretao svoj pogled natrag, nego je umro u 
progonu i okrunio je njegov (Kristov) nalog svojom krvlju. 
Djelom je pokazao da ga ništa i nitko, također ni progon 
ni mač, nisu mogli odijeliti od Isusove ljubavi (Rim 8,35). 


Tako ispunja svaka Bogu posvećena duša svoje po- 
slanje ako ljubi Boga. Prava ljubav neće nikada ostati ne- 
djelotvorno zatvorena u srcu. Naprotiv, ona će se naoru- 
žati za svetu apostolsku borbu i ako je potrebno, prolit 
će i vlastitu krv. »Stavi me kao znak na srce svoje, kao 
pečat na ruku svoju, jer ljubav je jaka kao smrt!« (Pj 8,6). 


Božja ljubav konačno čini plodnim naš rad za duše. 
Nažalost, nismo uvijek duboko uvjereni da smo sami po 
sebi potpuno nesposobni učiniti nešto nadnaravno dobrog. 
Mi si utvaramo da smo ovo sami stvorili i mučimo se u 
izvanjskoj djelatnosti kao da sve ovisi o nama i samo o 
nama. Ipak govori Gospodin: »Jer bez mene ne možete 
ništa učiniti« (Iv 15,5). Ništa je ništa. Možemo mi marljivo 
raditi, nećemo moći rasvijetliti ni jedno srce ako to ne 
učini Isus, On; »istinito svjetlo, koje rasvjetljuje svakog 
čovjeka, dođe na ovaj svijet« (Iv 1,9). Još manje možemo 
potaći srce i skloniti volju da primi kraljevstvo Božje ako 
Isus to ne učini; jer On sam je Život (lv 14,16), On 
sam je uskrsnuće i život (Iv 11,25). 


Svakako, on se može i želi nama poslužiti da dobro 
čini dušama i ne smijemo propustiti da mu se stavimo 
na raspolaganje sa svim silama i sposobnostima; uz to 
pak ne smijemo zaboraviti da je rekao: »Tko ostaje u meni 
i ja u njemu, rodi mnogo roda« (Iv 15,5). Uvjet koji stav- 
lja, da bismo donijeli roda, nije mnogo raditi, nego mnogo 
ljubiti; ljubav je ona koja nas s Njim sjedinjuje. Sveti Pa- 


23 


vao tvrdi da smo bez ljubavi »praporac što zveči«, pa 
makar da govorimo sve ljudske i anđeoske jezike (1Kor 
13,1). Pavao ovdje samo primjenjuje nauku Evanđelja na 
apostolsko djelovanje. 

Da, izvanjsko djelovanje može skoro ili sasvim manj- 
kati; ipak, ako smo u nutrini djelatni, ako Boga ljubimo, 
uvijek smo apostoli. Jer najdjelotvorniji, najtrajniji i naj- 
obuhvatniji apostolat ispunjava sama Božja ljubav. Kažemo 
»najobuhvatniji«, jer izvanjsko djelovanje po sadržaju i 
opsegu jest ograničeno. Ljubav ne poznaje granice. Ako 
smo sjedinjeni s Isusom, dionici smo njegovog božanskog 
i sveopćeg poslanja. Sve što je njegovo i naše je; a sve 
što je naše, pripada njemu. Naše molitve, žrive uzima On 
za posvećenje svih duša. 


Sve će ovo utješiti neke duše u redovničkom staležu. 
Tko ne može činiti velika izvanjska djela, mogao bi pasti 
u napast da svoj život smatra manje ili više beskorisnim. 


Neki rade niske i beznačajne poslove i morali bi pokopati , 
u dubini svoga srca svoju žarku želju za apostolskim dje- ' 


lovanjem; drugi djeluju u apostolatu, ali pronalaze da je 
gremalo njihovo polje rada ili trpe što ne vide plodove 
svoga (nastojanja) truda. U stvari, svi su oni, ako srdačno 
ljube Isusa, stopostotni apostoli, pa makar svijet i ne zna 
za to; jednom će plodovi njihovog rada biti otkriveni istom 
u nebu. 

S pravom kažemo da se posebna svrha neke redov- 
ničke obitelji mora podrediti bitnom cilju redovničkog sta- 
leža. Što više svaki pojedini član teži za bitnim ciljem 
redovničkog staleža to će više ispuniti zajednica svoju 
posebnu svrhu. Najviše će koristiti zajednici onaj koji naj- 
brže kroči u savršenoj ljubavi Božjoj. 


VII. GLAVA 
OBNOVA REDOVNIČKOG STALEŽA: OBVEZA MOMENTA 


Ovdje je riječ o obnovi redovničkih zajednica na mje- 
stu. O tom predmetu mnogo se govorilo i ostaje još više 
za reći. Ova tema je uvijek suvremena; Crkva mora uvijek 
iznova poduzimati nove zadaće da bi ispunila svoje posla- 
nje u svijetu. U Evanđelju, sam Krist ukazuje na to, kad 
kaže: »Zato je svaki književnik koji je postao učenikom 

kraljevstva nebeskoga nalik na domaćina koji iz svoje riz- 
nice vadi novo i staro« (Mt 13,52). Isus s time misli 
posebno na pouke koje apostoli prema Njegovom primjeru 
imaju dati narodu pomoću usporedbi, bogate starim i no- 
vim izrazima. Ali Njegove riječi se odnose također na 
svaku novu vrstu apostolskog djelovanja. 


Za nas je važno da ispravno shvatimo riječi Crkve. 
Bio bi nesporazum, ako bismo željenu obnovu tako izla- 
gali kao da se ide za tim da oslabi redovnička disciplina 
ili da se oslobodi redovnike od svih dužnosti koje su na 
sebe preuzeli stupivši u redovnički stalež. Tako se ne smije 
i ne može misliti. 

Obnova kako je Crkva shvaća, i zapovijedi, ne odnosi 
se na temeljne stvari redovničkog staleža i još manje na 
njegov glavni cilj. Njega je sam Krist dao i želi ga. Obno- 
viti redovnički stalež može značiti samo ovo: oživjeti na- 
siojanje za svojim ciljem u srcima redovnika da bi na 
svim područjima bolje djelovali. Obnova redovničke obi- 
telji mora dvije stvari ujediniti. 


U stvari Crkva želi usmjeriti pažnju redovničke obi- 
telji na slijedeće točke koje imaju praktično značenje: 


a) redovničke obitelji su u Crkvi udarna snaga koja 
je neposredno podložna sv. Ocu; 


b) da se ne bi rasipale snage moraju složno ići i 
držati se sve istih smjernica; 


c) da ne unište svoje sile moraju svoj postupak i 
sredstva prilagoditi vremenu; 


d) bilo bi pogibeljno uporno ostati na nutarnjim orga- 
nizacijskim oblicima ili metodama izvanjskog djelovanja 
koje u stvari više ne postižu svrhu apostolata nego je 
onemogućavaju; 

e) u odlučnim momentima koje proživljava današnji 
svijet, mora svatko odlučno zaći u borbu i stati uz Crkvu 
u svim pothvatima koje ona dopušta ili ih potiče. 


Ovo misli Crkva kada je govor o obnovi. Glavne ka- 
rakteristike redovničkog života time nisu nipošto dotak- 
nute. Ponovno i ponovno naglašava Pio XII. u svojim na 
govorima redovnicima da moraju prvu obnovu poduzeti u 

svojoj nutrini, primjereno svrsi njihovog zvanja. Time bi 
svaka obnova nužno bila osuđena na neuspjeh, ako bi od- 
stupala ili sprečavala glavni cilj redovničkog života; ona 
bi donijela više propasti nego blagoslova. Ako neka redov- 
nička osoba odstupa od nutarnjeg života, biva joj besko- 
risno izvanjsko djelovanje, a može razarajuće djelovati, 
kako u vlastitom spasenju, tako i drugih. 


Slušajte kako je ozbiljno Sveti Otac opomenuo sve- 
ćenike: »Moramo jasno i glasno reći kako nas mnogo 
zabrinjava i bojimo se za one koji su zauzeti vremenitim 
sivarima, tako su se bacili u vrtlog izvanjskih pothvata 
da su zanemarili prvu svećeničku dužnost, naime dužnost 
vlastitog posvećenja. Već smo u jednoj drugoj otvorenoj 
poslanici upozorili na bolje gledanje one riječi, po kojoj mi- 
sle da se može svijet spasiti radom. S pravom smo to na- 
zvali ,herezom akcije." Mislimo time na onu akciju koja se 
ne oslanja na pomoć božanske milosti i ne primjenjuje stal- 
no ona sredstva koja je Krist dao za naše spasenje (posve- 
ćenje)« (Pio XII., Menti nostrae). 


Papa ne osuđuje okretno djelovanje; naprotiv traži ga 
u svakom slučaju. »Ipak ne smije svećenik zaboraviti da 
će njegov dušobrižnički rad biti to plodniji što je uže sam 
povezan s Kristom i da se predade vodstvu Kristovog duha 
u svom djelovanju. Tada neće njegovo svećeničko djelo- 
vanje izlaziti iz čisto naravnog poticaja što umara dušu i 
tijelo, a službenika posvećenja bi moglo odvratiti od pra- 
Vog puta, te štetiti njemu i Crkvi; naprotiv njegov rad će 
biti ojačan milosnom snagom Božjom koju Bog uskraćuje 
oholima, a onima bogato dariva koji ponizno rade u vino- 
gradu Božjem i ne traže sebe i svoj dobitak nego čast 
Božju i spasenje duša.« ' 

Govorilo se također o nekoj krizi redovničkog poziva. 
Čini mi se da se zapravo tu ne radi o nekoj »krizi«. Zva- 
nja nisu danas nastala, ali su se ona razdijelila na kasna 
zvanja i bezbrojne nove redovničke: obitelji. Može se go- 
voriti o manjku zvanja u odnosu na potrebe pojedine za- 
jednice i njihovog posebnog poziva. U tom manjku snose 
krivnju i ljudski temelji. Ne smijemo zaboraviti da je ko- 
načno Bog onaj koji zove koga hoće. On je dosta moćan 

da skloni s puta svaku zapreku, te umnoži zvanja ako za 
to molimo (Mt 9,38) i ako se — o tome se radi — redov- 
ničke zajednice pokažu dostojnima, budući da se nisu izne- 
vjerile svojem općem i posebnom cilju, radi kojih su i 
nastale. 

Zašto bi Bog umnažao redovničke pozive, ako njegovi 
izabrani onemogućavaju planove njegove ljubavi, budući da 
provode osrednji i površni duhovni život koji je protivan 
njihovom pozivu? Što vrijedi više kod Boga? Broj zvanja 
ili savršeno predanje Njemu? Spasitelju su bila dosta 
dvanaestorica siromašnih ribara da navijeste njegovo ime 
i da njegovu otkupiteljsku poruku raznesu u sav svijet. Ali 
oni su bili »ispunjeni Duhom Svetim« (Dj 49, 2—4), a Duh 
Sveti je bitno ljubav. 


Slučajno isto treba primijetiti o »otpalima« iz čete 
Bogu-posvećenih duša. Takvi slučajevi su vrlo žalosni, ali 
su se događali u svim vremenima. Oni naravno ovise o 
tome da li je pojedinac s dobrom voljom odgovarao, ili 
nije, milosti Božjoj. Može također ovisiti o tome, barem 
djelomično i indirektno, kako su se spremali za svoj poziv. 
Mi smo to prije rekli kada smo govorili o redovničkom 
životu i o glavnoj svrsi redovničkog staleža. Ako je neka 
duša ispravno shvatila i usvojila ovaj cilj i sve svoje sile 
na to usmjerila, ostat će postojana u svim neizbježnim 
poteškoćama i kušnjama; ona će, sjedinjena u ljubavi s 
Isusom, odatle crpsti potrebnu snagu. 


U formaciji redovnika treba izbjegavati prikazivanje 
lijepih kipova ili dobro opremljenih vojnika, a na štetu 
nutarnjeg savršenstva. Treba njegovati vanjštinu, ali tako 
da duša shvati svoju prvotnu zadaću. Ne treba nagomila- 
Vati propise i upute koje se samo odnose na izvanjske 
i često nevažne stvari, te se guši nutarnji zanos duše 
prema Bogu, onaj zamah koji jedini omogućava potpuno 
predanje Bogu u dragovoljnoj žrtvi ljubavi prema Bogu i 
bližnjemu. 

Možemo stvari promatrati kako god hoćemo, prva i 
najvažnija zapovijed momenta bit će za redovničke zajed- 
nice: povratak na izvore, na Evanđelje! Tada će duše biti 
uvedene u uvjerljiv i duboko nutarnji život, a što odgovara 
temeljnom cilju Bogu-posvećenog staleža. 

Il. DIO 
REDOVNIČKE KREPOSTI U SVJETLU BOŽANSKE LJUBAVI 


VI. GLAVA 
ODREĆI SE SVEGA RADI SAVRŠENE LJUBAVI 


Sada znademo posebni cilj redovničkog staleža. Mo- 
žemo ispitati sredstva koja sam Isus dade u ruke onima 
koji hoće odgovoriti Božjem daru. Ova sredstva se mogu 
sažeti u jednu jedinu riječ: odricanje. Nanovo čitaj 
mo slijedeće stranice Evanđelja što nam daju ključ razu- 
mijevanja onoga što Bog uči o potrebi odricanja. Ona vri- 
jede za sve kršćane koji žele stvarno provoditi kršćanski 
život kreposti i dobrih djela: 


»Ako tko dođe k meni, a više voli svoga oca, majku, 
ženu, djecu, braću i sestre, pa čak i svoj vlastiti život, 
ne može biti moj učenik. Tko ne nosi svoj križ i ne ide 
za mnom, ne može biti moj učenik. 


Tko od vas, kad hoće da sagradi kulu, najprije ne 
sjedne da proračuna trošak da li ima čime dovršiti? Da 
mu se ne bi kad postavi temelj, a ne mogne dovršiti, 
počeli rugati svi koji ga vide: ,Ovaj je čovjek počeo graditi, 
a nije mogao dovršiti!" 


lli, koji kralj, kad se sprema da zarati protiv drugoga 
kralja, najprije neće sjesti i ispitati je li kadar oduprijeti 
se sa deset tisuća ljudi onomu koji ide na nj sa dvadeset 
tisuća? Ako ne može, šalje svoje poslanike dok je onaj još 
daleko, i moli za uvjete mira. 


Tako dakle, tko se god između vas ne odreče svega 
Svog imanja, ne može biti moj učenik. 

Sol je dobra. Ali ako sol obljutavi, čime će se ona 
osoliti? Niti valja za zemlju, niti za gnoj. Izbaci se van. 
Tko ima uši, neka čuje!« (Lk 14, 26—38). 


Promotrimo prije svega kako Isus povezuje usporedbu 
o kuli i ratu. Na prvi pogled izgleda da ne postoji veze 
među objema. U stvari je drukčije. U duhovnom životu 
nije moguće podići zgradu vlastitog posvećenja bez borbe 
protiv neprijatelja. Svaki kamen što ga stavljamo na drugi 
da izgradimo mističnu kulu jest uvijek događaj pobjede u 
borbi: ili protiv đavla ili protiv svijeta ili protiv samoga 
sebe. O ovoj stvari se Isus vrlo jasno izrazio: »Ne vje- 
rujte da sam došao donijeti mir na zemlji. Nisam došao 
donijeti mir nego mač« (Mt 10,34). 


Promatrajmo dalje kako Isus svoju pouku o ratu uokvi- 
ruje za svetost! Preduvjet i zaključak, u temelju uzeti, isti 
su — odricanje. Ako ne bi odricanje bilo potrebno, ne bi 
trebalo ni borbe. »Mač« o kome on govori jest tu da se 
odijeli, razriješi i razdijeli. »Da, došao sam da rastavim 
sina od njegova oca, kćerku od njezine majke i snahu od 
njezine svekrve. Čovjeku će biti neprijatelji njegovi uku- 
ćani« (Mt 10, 35—36). Taj mač je također'tu da nas odijeli 
od nas samih: »Tko sačuva svoj život, izgubit će ga, a tko 
zbog mene izgubi svoj život, sačuvat će ga« (Mt 10,39). 


Odricanje je potrebno i za to da neprijatelju oduzme- 
mo svako uporište, svaki povod što bi ga mogao iskoristiti 
da nas oslabi. To je ono što sv. Pavao razjašnjava kršća- 
nima kada nastojanje za svetošću uspoređuje s trkom u 
trkalištu i zvanjem. Tko trči u trkalištu, taj sigurno ne 
vuče sa sobom svu svoju prtljagu, dapače oslobađa se 
svoga odijela; isto čini i rvač koji se podvrgava posebnim 
naporima da se pripremi za borbu: »Svaki se natjecatelj 
uzdržava u svim stvarima« (1Kor 9,25). Sv. Pavao primje- 
njuje ovu nauku na samoga sebe. On ne želi, tako kaže, 
trčati u nesigurno i udarati u prazno, pa se zato i sam 
mitvio: »Ja bijem svoje tijelo i vučem ga kao roba, da 
sam ne budem odbačen pošto sam drugima propovijedao« 
(1Kor 9,27). 


Ako konačno promotrimo, u toj božanskoj nauci mrtve- 
nje nikad nije svrha samo sebi, nego sredstvo da uz Boga 
prionemo u ljubavi. Izraz kao: »Tko ne mrzi svoga oca, 
svoje majke....« ili: »Došao sam da rastavim sina od nje- 

gova oca«, ne znači ništa drugo nego ono što je dužnost 
svakoga kršćanina, da, naime, Boga ljubi nad sve drugo i 
bližnje u podređenosti Božjoj ljubavi. Ni jedno stvorenje 
Se ne smije postaviti između nas i Boga. Ništa ne smije 
spriječiti intimnu ljubav između nas i njega. Inače bismo 
morali bez oklijevanja uhvatiti mač i odvažiti se na slo- 
bodni udarac! »Tko više ljubi oca ili majku nego mene, 
nije me dostojan. Tko više ljubi sina ili kćer nego mene, 
nije me dostojan« (Mt 10,37). Isto vrijedi za rastavljanje 
od samoga sebe. Bog želi da uzmemo križ svoj na sebe 
i da ga slijedimo u ljubavi. Ako darivamo svoj život, to 
smije biti samo za njega, za njegovu ljubav. U duhovnom 
životu sve je usmjereno na prvu veliku zapovijed ljubavi. 


Ako to vrijedi za svakoga kršćanina, koliko više je to 
istina za one koji se posvećuju dragovoljno u savršenoj 
ljubavi Isusu. Kula koju su pozvani izgraditi je mnogo viša 
nego običnih kršćana. Njezin vrh, može se reći, dotiče 
nebo. Posvećuju se savršenoj Božjoj ljubavi. Oni razmi- 
šljaju o takvom visokom, nutarnjem jedinstvu svoga života 
s Isusom, da tvore s Njim jedan jedincati život. To je ne- 
beski život, jer je božanski. 


Borba koju oni uzimaju na sebe biva iz toga mnogo 
teža, a i odreknuće kojega slijede, biva savršenije. Ne radi 
se ovdje samo o tome da se odreknemo svega što nas 
može spriječiti u promatranju zapovijedi pod vidom Božje 
ljubavi, nego da se odreknemo svega što nam priječi sa- 
vršeno sjedinjenje s Isusom. U tom se sastoji odricanje 
Srca i djela dok je god jedno potrebno za drugo. To je 
savršeno odreknuće koje više ne dopušta privezanost niti 
na zemaljska dobra niti na bilo koje stvorenje, a niti na 
vlastitu volju. To je odricanje koje ima cilj da posve pri- 
padamo Bogu. 


Oni koji su se spremili na taj veliki korak, dobro je 
da sve to znaju. Ali i oni koji su već učinili taj korak 
moraju se ponovno podsjećati da u gradnji visoke kule 
koju su započeli ne zastanu na sredini, naime u osrednjosti 
duhovnog života čemu se đavao smije; to bi bila njegova 
pobjeda. Posljedice toga mora podnositi čitav svijet; jer 
»ako sol obljutavi, čime će se ona osoliti? Niti valja za 
zemlju, niti za gnoj. Izbaci se van« (Lk 14,34). Nisu samo 

otpali među Bogu posvećenim“ dušama na štetu svijetu, 
nego i oni koji su nevjerni milosti, koji izigravaju Božje 
planove koje ima za njih i za svijet. 


U tom se baš i sastoji razlika između osrednje, dobre 
i velikodušne duše u zajednici: osrednje ljube malo i malo 
daju; dobre ljube mnogo i mnogo daju; revne ljube svom 
snagom i sve daju. Samo ove posljednje dovode mističnu 
gradnju kule sve do kraja-kao što ju je Bog planirao. One 
se herojski bore pod zastavom božanske ljubavi. Zapalju- 
juće geslo im je: »Ljubav ne poznaje pridržaja!« 


IX. GLAVA 


SMISAO ŽIVOTA U SIROMAŠTVU 


Prvo odreknuće koje Isus traži od svih redovnika jest 
odreknuće zemaljskih dobara: »Hajde, prodaj sve što imaš 
i podaj novac siromasima!« (Mt 19,21). Također i od dru- 
gih kršćana traži ovo odreknuće; i oni se moraju odlučiti 
boće li služiti Gospodinu ili mamoni (Mt 6,24). Ovdje se 
radi, kao što je rečeno, više o tome da unutra ne ovisimo 
o tim dobrima, nego da se izvana stvarno odreknemo ze- 
maljskih dobara. Ako ste siromašni, ne čeznite za zemalj- 
skim bogatstvima i ne tlačite svoju dušu bezbrojnim ze- 
maljskim brigama (Mt.6,24). Ako .ste bogati, ne budite 
sluge, robovi bogatstva, već zemaljskim bogatstvom stek- 
nite vječna dobra. To činite ako ste prema drugim ljudima 
pravedni i uvijek spremni na pomoć. 

Redovnici treba pak da su se također izvana stvarno 
odrekli tih dobara. To je odreknuće koje Isus traži kao 
prvo. Bez njega bi sva druga izvršena odreknuća bila skoro 
nemoguća ilise u svakom slučaju ne bi postiglo svrhu 
kojemu .ono treba poslužiti. Htjeli mi to ili ne, zemaljska 
dobra će uvijek u nama otežavati/ili posve sprečavati rast 
savršene ljubavi. Teško je nešto posjedovati, a ne privezati 
si uz to srce. Još teže je, skoro nemoguće, držati slobodan 
duh da bismo ga okrenuli posve božanskoj ljubavi. U tom 
pogledu je značajno da se prvi poziv u redovnički stalež, 
poziv bogatog mladića u Evanđelju, upravo razbio na bo- 

gatstvu: »Posjedovao je veliko imanjel« (Mt 19,22). iz tog 
razloga došlo je u četi izabranih do prve izdaje (i da je 
to samo jednom: bilo): kod Jude. 


Promotrimo dalje, kako Isus savjetuje, potpuno i ko- 
načno odreknuće: sve prodati i razdijeliti! Na ono što smo 
prodali i razdijelili, nemamo više nikakvo pravo, na to se 
više ne misli. Ispitivanje savjesti dragovoljno preuzetom 
siromaštvu ne smije se ograničiti na ono što je »materija« 
zavjeta, nego se mora protegnuti na duh zavjeta: svega 
se odreći da bismo posve pripadali Bogu. 


Praktički ovo obuhvaća slijedeće: 


1. Ništa posjedovati: Ti si svako zemaljsko dobro pri- 
nijela stvarno i od srca Gospodinu kao žrtvu, da bi je 
zamijenila velika milost izabranja. Vesela srca si to sve 
prodala “da bi stekla dragocjeni. biser unutarnjeg života. S 
radošću si sve to predala da bi posjedovala neprolazno 
blago božanske ljubavi. Budući je nemoguće izvana pro- 
Vesti ovo potpuno odreknuće, ipak ga izvršavaš voljom. 
Tako se ne postavlja ništa više zemaljsko između tebe i 
Isusa, ništa više ne priječi potpunu zajednicu ljubavi iz- 
među tebe i njega. 


2. Ništa suvišno ne zadržati: Ako imaš nešto suvišno 
i ne ukloniš, iako to možeš, pokazuješ da ti je srce na to 
navezano. | ako su ti okovi samo jedan konac, priječe slo- 
bodan uzlet prema nebu božanske ljubavi. 


Ovdje spadaju nepotrebne iznimke zajedničkog života, 
čim ih ne nalaže poslušnost. Isto tako prekomjerna briga 
za ono što je potrebno u ličnoj izobrazbi ili izvršavanju 
svoje službe. Iz tjeskobe da ne bi ponestalo potrebno na- 
staje težnja za »zgrtanjem«. — '»Ne brinite se tjeskobno 
za sutrašnji dan, jer će se sutrašnji dan brinuti za se« 
(Mt 6,34). Ako već ovo vrijedi za sve kršćane, koliko više 
Vrijedi za redovnike! »Briga« uopće ne spada na nas. Može 
svakog trena doći momenat kada ćemo morati sve ostaviti. 


3. Srce ni na što ne privezati: U ovoj točki mora 
se redovnička osoba posebno temeljito ispitati; inače do 
sada navedena odricanja ne postižu svoju .svrhu. To vrijedi 
ne samo za ono što smo ostavili, da na to više ne mislimo, 

nego uopće da se oslobodimo svake težnje za zemaljskim 
stvarima. Moraš se odreći, ne samo svih suvišnih stvari, 
već ne smiješ svoje srce privezati na ono što zadržavaš s 
potrebnom dozvolom. Ne smiješ se zadovoljiti samo s onim 
što ti pruža zajednica, već moraš biti veseo i spreman 
oskudijevati. na onome što ti se čini potrebnim. Time baš 
pokazuješ Isusu, djelotvorno, da Ga ljubiš stvarno »iznad 
svega« i da si spreman na svaku žrtvu koja ti pomaže da 
Ga sve savršenije ljubiš. 

Jasno je da nitko ne može doći do takvog visokog 
shvaćanja siromaštva ako nije naučio da uzima na sebe 
siromaštvo, jedino iz veće ljubavi prema Bogu. Zato ga je 
Isus savjetovao. Praznina koju si stvorio oko sebe (izvanj- 
skim siromaštvom) i u sebi (ljubavlju prema siromaštvu), 
mora biti ispunjena Božjom ljubavlju. Inače bi bila umjetna 
praznina koju je nemoguće izdržati. Drugim riječima: svaka 
Bogu posvećena duša koja iskreno čezne za savršenstvom, 
mora smoći snage, reći sa sv. Pavlom: »Ali sve što mi je 
bilo vrijedno, izgubilo je u mojoj cijeni vrijednost za me 
zbog Krista. Štoviše, sve sada gubi u mojoj cijeni vrijed- 
nost zbog najveće prednosti: spoznaje Krista Isusa, moga 
Gospodina. Radi njega sam sve žrtvovao i sve smatram 
blatom, da Krista dobijem... ((Fil 3, 7—8). 


Bolje nije mogao izreći sv. Pavao u tako sažetim rije- 
čima, u čemu se sastoji potpuno odreknuće poradi savr- 
šene ljubavi. Mogu li se uopće usporediti nebeska dobra 
sa zemaljskima, ljubav prema Bogu s ljubavlju prema stvo- 
renjima? Nije li jedan jedini čin savršene ljubavi Božje 
beskonačno više vrijedan od svih zemaljskih dobara? Kako 
možemo još dopustiti da nam zemaljske misli, želje i brige 
otimaju takvo blago vječnog života? Kako mogu, ako sam 
se posvetio vječnoj ljubavi, dopustiti da mi je srce ovisno 
o »smeću«? 


Ono što smo do sada rekli o duhu siromaštva i cilju 
kome on mora težiti, vrijedi u određenom smislu i za re- 
dovničku zajednicu kao čitavu, kao moralno tijelo. Svaka 
redovnička obitelj je svjetlo koje je Isus stavio na svijeć- 
njak. Svijet je danas više nego prije utonuo u materija- 
lizam. Redovničke obitelji mu moraju dati živi primjer kako 
treba više cijeniti duhovna dobra od zemaljskih. 

Ne radi se o tome da se zanemare bilo koji mate- 
rijalni interesi ili da se odreknemo opravdanih zahtjeva, 
Već se radi o tome da pazimo da ne prevršimo mjeru u 
zemaljskim brigama, a na štetu viših dobara, kao što je 
Božja ljubav, ljubav prema bližnjima, spasenje duša. Često 
nije moguće da budemo slobodni od takvih briga. Ali mi 
ne smijemo dopustiti da nam one zarobe duh, već moramo 
iznad njih staviti Gospodina po jakoj vjeri u Božju pro- 
vidnost. Ono što Isus govori o tome u Evanđelju, vrijedi 
na prvom mjestu za samostanske zajednice. »To sve traže 
pogani, jer zna Otac vaš nebeski da vam je sve to po- 
trebno« (Mt 6, 31—32). Ako se već kršćani moraju u tome 
razlikovati od pogana, ne moraju li se redovničke zajednice 
sa svoje strane razlikovati u ovome od ostalih kršćana? 


Glavno je da vjerno obdržavamo uvjet što nam ga po- 
stavi Isus: »Najprije tražite kraljevstvo Božje i njegovu 
pravednost« (Mt 6,33). Kraljevstvo Božje jest kraljevstvo 
ljubavi, a njegova pravda jest svetost. Ovo kraljevstvo mo- 
ramo tražiti u nama samima i u bližnjima. Ovo traži prije 
zad drugih stvari i sve drugo podredi interesima Boga 
i duša. 


To je također potrebno da ne bi bio ponižen Bogu 
posvećen stalež“u očima svijeta. Inače trčimo u pogibao 
da onemogućimo spasiteljsko poslanje što ga.ima svaka 
redovnička obitelj. Svijetu je potrebno da duše, koje se 
posvetiše Bogu, najprije žive Evanđelje u svoj njegovoj 
savršenosti. On ima potrebu da u njima otkrije povezanosi 
s Bogom, te da sve što govore, čine i djeluju, zalijevaju 
nadnaravnim svjetlom. Njihov duboki nutarnji život svijet 
treba trajno podsjećati na visoko određenje kršćana. Samo 
tako se može učiniti nešto dobra. »Niste otkupljeni nečim 
raspadljivim..., nego skupocjenom krvi Krista« (1Pt 1, 
18—19). Ako to vrijedi za sve duše, onda to također vri- 
jedi za duše koje moramo dovesti Bogu. 


Isus govori o sebi i svom božanskom zadatku: »A ja 
kad budem podignut sa zemlje, sve ću ljude privući k 
Sebi« (Iv 12,32). To se odnosi na sve koji moraju na zemlji 
nastaviti njegovo poslanje. Oni će. učiniti to više dobra, 
što budu znali slobodnije živjeti i raditi od svih materijal. 
Nih ciljeva, i uzdizati se. od zemlje prema nebu u jednoj 
Jedinoj čežnji: Bog i duše! 


35 


X. GLAVA 
SILA, ŽIVJETI ČISTO | DJEVIČANSKI 


Nakon odreknuća zemaljskih dobara dolazi odreknuće 
stvorova: »Ako želiš biti savršen... dođi« (Mt 19,21). To 
znači: ostavi svijet, obitelj, sve ljude! Čuvaj čistim svoje 
srce, ne dijeli svoje osjećaje, iako su to dopušteni osje- 
ćaji, ne pouzdavaj se ni u jedno stvorenje! Pripadaj sasvim 
Bogu i trsi se da ga stvarno ljubiš iz svega srca! 

Prema Božjem planu djevičanski život ima svrhu po- 
moći Bogu posvećenim dušama da zbog savršene ljubavi 
očuvaju čistu dušu i srce. Ovo nam potvrđuje sv. Pavao, 
gdje o tome govori, kako se, različito vladaju oženjeni i 
neoženjeni u odnosu prema Božjoj ljubavi: »Neoženjeni se 
brine za Gospodnje: kako će ugoditi Gospodinu. A oženjeni 
se brine za svjetsko: kako će ugoditi ženi te postaje raz- 
dijeljen. | neudata žena i djevica brine se za Gospodnje: 
da bude sveta tijelom i dušom. A udata se brine za svjet- 
sko: kako će ugoditi mužu« (1Kor 7, 32—34). 

Ova Apostolova riječ vrijedi za sve kršćane, također 
za one koji ostaju djevice, a ne dijele se od svijeta; ali za 
redovnike koji su izabrali stalež savršenstva znače ove ri- 
ječi: »niti ne misliti na svjetske stvari, nego se brinuti 
samo za Božje stvari, biti svet tijelom i dušom«, da se 
odijele konačno i potpuno ne samo od svijeta nego od 
svakog stvora koji se postavlja između njih i Boga i time 
bi moglo biti zapreka savršenoj ljubavi. 

U tom smislu trebaš se ispitati kako obdržavaš svoj 
zavjet čistoće. U prvom redu moraš držati svetim tijelo. 
Uz to moraš paziti i na čistoću duha. Istraži svoje srce u 
njegovoj najdubljoj dubini da nije stvarno ni najmanje pri- 
vezano uz stvorenja koja bi mogla odvojiti misli tvoga 
duha i ljubav tvoga srca od Boga! 

Da bismo pomogli u ovoj stvari redovnicima manje 
ćemo naglasiti čistoću tijela; o tome govore izričito sve 
rasprave o redovničkom životu. Mi ćemo više naglasiti 
čistoću i djevičanstvo srca i to kao put prema cilju i svrsi 
redovničkog života. 

Prije svega nikakva grešna svjetska naklonost! Neka 
sklonost jest uvijek grešna ako pogađa ljudskost i zao- 
kuplja misli i osjećaje. Nema potrebe da dalje izvodimo 
ovu točku; jer svatko vidi kako bi svaka grešna sklonost 

bila strašna protivnost s izabranim staležem. Redovnički 
život ne bi više imao ni smisla ni sadržaja, bili bi potko- 
pani temelji, promašen cilj. Ovdje nema utemeljenog izvi- 
njenja. Ostaje samo jedno: vatreno mašiti se mača i isko- 
rijeniti iz srca sklonost te je spaliti. Tko to ne učini, pro- 
past će prije ili kasnije. U svakom slučaju takav bi du- 
hovni život postao lošiji, jer bi se izgubio svaki polet 
prema visinama i jadno bi puzao po zemlji. 


Bog može dopustiti da se »srce u borbi zaplete« bez 
pristanka volje. To znači biti budan i ne prouzročiti ovu 
borbu; i moliti da u njoj ne podlegnemo; oduprijeti se svim 
silama i svim raspoloživim sredstvima, a također savje- 
tovati se s onima koji nas vode i govore nam u ime Božje. 
Da, Bog jedini! Srce će i krvariti! 


Duša koja se posvetila Bogu ne smije se s tim za- 
dovoljiti. Poziv božanskog Učitelja: »Dođil« znači: ostaviti 
roditeljsku kuću, oca, majku, braću, sve svoje rođake i 
više se ne vraćati. Mač koji Isus donese, znači ovo bolno, 
ali nužno dijeljenje, neophodno za svaku dušu koja iskreno 
slijedi božanski poziv i želi mu odgovoriti. | u toj točki 
Isus ne dopušta nikakvo zadržavanje niti polovičnost. Up- 
ravo ovu točku najviše naglašava u Evanđelju, i najoštrije 
se izražava: govori o »mržnji« (Lk 14,26) i »rastavi« (Mt 
10,35). Osuđuje onoga koji želi čekati s nasljedovanjem 
nakon smrti svoga oca: »Pusti neka mrtvi pokapaju svoje 
mrtve, a ti idi i navješćuj kraljevstvo Božje!« (Lk 9,60). On 
traži odreknuće i onih koji najprije idu kući i žele se opro- 
stiti sa svojima (Lk 9,61). 


Zašto tako strogo? Isus je dobro znao kako privezanost 
na rođake priječi duše u svim vremenima, bilo u (vjernom) 
ozbiljnom shvaćanju Evanđelja, bilo u težnji za evanđeo- 
skom savršenošću. Pred njegovim božanskim očima sta- 
jali su tada svi oni koji neće svladati svoju navezanost na 
rođake, i zbog toga će odbiti milost izabranja; i oni koji će 
se iz istog razloga opet vratiti u svijet; također i oni — 
najbrojniji — koji neće sasvim poduzeti odjeljenje, tako 
će im put biti u pijesku. 


Nije li sam Isus nježno ljubio svoju majku? Sasvim 
točno, ljubio ju je tako srdačno kao što ni jedan od nas 
ne može ljubiti svoje majke. Ipak ta najnježnija ljubav nije 
Ha nikada ni najmanje priječila da se sasvim posveti ne- 

beskome Ocu i spasenju duša. Ona ga nije zadržavala od 
najveće žrtve, žrtve na križu s kojom je ispunio svoje 
poslanje. To je ono što on traži i od nas. On ne traži da 
mi više ne smijemo ljubiti rođake, već da tu ljubav pod- 
redimo zahtjevima Božje ljubavi; obostrana ljubav između 
nas i naših rođaka ne smije nas priječiti i smetati da se 
posve predamo Bogu i da ga ljubimo nadasve, iz sve duše, 
iz sveg srca i svim silama naše volje. To je ono što želi 
i zbog toga traži stvarno odjeljenje od vlastitih rođaka. 


Ovo odjeljenje ne gasi obostranu ljubav nego je napro- 
tiv utvrđuje: uzdiže je na višu razinu i usavršava je u pla- 
menu božanske ljubavi. Tako ona ne šteti već donosi mno- 
go veći blagoslov. Isus preuzima na sebe odgovornost da 
se brine za rođake koje smo mi ostavili poradi njega; on 
misli na njih onako, kako samo Bog može misliti. On se 
božanski djelotvorno brine za njih. Naše misli im ne ko- 
riste i ništa ne popravljaju. Time samo gubimo dragocjeno 
vrijeme koje smo mogli mnogo bolje i korisnije posvetiti 
božanskoj ljubavi. Povrh toga Isus nagrađuje obostranu 
žrtvu i obećaje djeci i roditeljima zemaljski blagoslov i ne- 
besku slavu. »I svaki će, koji radi mene ostavi kuću, ili 
braću, ili sestre, ili oca, ili majku, ili ženu, ili djecu, ili 
njive, stostruko primiti ili baštiniti život vječni« (Mt 19,29). 


Isus je vjeran, i što ti je ovdje obećao, to će se veli- 
kodušnije držati što ćeš ti više sa svoje strane ostati vje- 
ran odreknuću što si ga na sebe uzeo i ako ga ne povučeš, 
već posvećenje svoje ljubavi pretvoriš posve i sasvim u 
svakidašnji život. 

Ovo posvećenje tvoje ljubavi traži osim toga odrek- 
nuće ili mnogo više suzdržanosti prema članovima nove 
obitelji: subraći, susestrama, poglavarima. Ovdje se ne radi 
o tome da se izvana odijeliš od njih, nego da zadržiš po- 
krete svoga srca. Ne smiješ dopustiti da bilo šta ljudsko 
uništi svetost obostrane ljubavi. 


Ta opasnost stvarno postoji. Jer, pošto smo stupili u 
redovnički stalež, a također i nakon zavjeta, nismo svukli 
svoju narav; ni đavao ne predaje borbu, nego je uvijek 
u zasjedi da iskoristi naše slabe strane. Jao onome tko 
ne bdije nad svojim srcem. Ako dopustimo tjelesnost u 
svojoj ljubavi i tome se ne usprotivimo, to »tjelesno« će 

brzo prijeći u »grešno« i postati će strast. Svakako time 
uzimamo nešto od predanja Bogu, priječimo time težnju 
za savršenom Božjom ljubavlju, stojimo na putu prema 
svetosti, ako već i ne nazadujemo. 


Ne zaboravimo da je Isus u toj točki neumoljivo strog! 
S mnogim drugim slabostima ima sućuti i obzira, ali ni- 
kada ne dopušta da bude razdijeljena ljubav ivoga srca: 
on želi posjedovati čitavo tvoje srce sa svim njegovim 
pokretima i zato te je u božanskoj naklonosti izabrao iz- 
među tisuća. Ako mu tvoje srce ne pripada sasvim, sve 
drugo mu je malo vrijedno, a njegov rad na tvojoj duši 
gubi svoj smisao! 


Za jednu velikodušnu dušu ide odricanje još dalje. Ne 
radi se samo više o tome da se žrtvuje svaka sklonost 
prema stvorenjima koja bi nas spriječila ili omela da po- 
stignemo savršenu ljubav Božju. Radi se o tome da žrtvu- 
jemo svako smirenje srca, iako je dopustivo, npr., tražiti 
utjehu i razumijevanje kod stvorova. Ne, ništa tjelesno 
više u srcu i za srce, nego Bog jedini! Duše koje se po- 
svetiše Bogu katkada nailaze na bolno neshvaćanje premda 
rade s čistom nakanom i najboljom voljom. Ovo ima u 
planu božanske svećeničke žrtve baš upravo svrhu da se 
Srce, i u srcu, »Bogu posvećenih« posve isprazni od stvo- 
rova. Isus želi sasvim sam vladati u tom srcu. On sam 
dostaje za sve, On sam nadomješta sve čega se odreklo. 


' To je upravo najviši vrh čistoće srca, vrh _na koji se 
teško popeti. Možda su više puta Bogu posvećene duše 
pozvane na takve visine. Ova visina je to sjajnija. Iz nje 
boravi duša u beskonačnom miru od svega zemaljskoga i 
prolaznoga. Duša i srce ostaju naklonjeni jedino Bogu, u 
Njega uronjeni kao spužva u beskonačnom oceanu ljubavi. 


Vidimo da »dođi«, Spasitelja, koji zove na evanđeosku 
Savršenost, znači više nego čisto odreknuće braka zbog 
tjelesnog djevičanstva. To je potpuno odreknuće svih stvo- 
rova da se postigne svetost tijela, i duše. Vrlo se varaš, 
ako misliš da daješ mnogo ili sve Gospodinu jer čuvaš 
čistoću tijela, a uz to si uvijek rastresen, a dušom i srcem 
nikada ili rijetko prebivaš kod Boga. Time bi bio stvarno 
daleko od toga da odgovaraš na svoj poziv. 

XI. GLAVA 
TAJNA SAVRŠENE POSLUŠNOSTI 


»Ako želiš biti savršen... slijedi me!« (Mt 19,21). Za- 
što se odriču redovnici svih materijalnih dobara i svih 
stvorova? — Da mogu nasljedovati Isusa, O tome se radi. 
Sveti Petar je jednom pitao Isusa, kakvu će nagradu dobiti 
oni koji su sve ostavili i slijede njega. Isusov odgovor je 
jasan. Kod spomenutog odreknuća svega On mimoilazi 
potpuno i naglašava samo jedno — da ga slijede: »Vi ćete, 
koji ste pošli za mnom, sjesti na dvanaest prijestolja i 
suditi dvanaest Izraelovih plemena« (Mt 19,28). Tko ne 
slijedi Isusa, tome ne koristi ništa odreći se svega. Takav 
se neće niti posvetiti, niti postići cilj redovničkog staleža. 


Što znači »nasljedovati Isusa?« To znači »ići za njim«, 
ići istim putem koji je on zacrtao da ispuni svoje poslanje; 
trajno se truditi da nasljedujemo njegov primjer. Njegov 
put i njegov primjer mi poznajemo. On se posve podložio 
volji nebeskog Oca. Dao je primjer poslušnosti sve do 
smrti i tako je ispunio što je prorok o njemu zapisao: »Nisu 
ti mile ni žrtve ni prinosi, nego si mi uši otvorio da čujem 
tvoje zapovijedi. — Paljenice ni okajnice ne tražiš. Tada 
rekoh: ,Evo dolazim!' — U svitku knjige piše za: mene: 
Milje mi je, Jahve, vršit volju tvoju; Zakon tvoj duboko u 
srcu ja nosim« (Ps 39.7—9). 


»Svitak knjige« o kojemu govori prorok jest knjiga 
Mesijinog života: počinje s »neka bude«, kada je Sin Božji 
postao čovjekom, a završava sa »svršeno je«, kada nas je 
otkupio. Na naslovnoj stranici i preko svake stranice stoji 
jedini i kratki program tog života i djelovanja: »Slušam!« 


Iz Isusovih usta sluša mnoštvo da to potvrđuje. Kako 
je poslan na svijet, objašnjava riječima: »Ja sam od Boga 
izišao i došao. Nisam došao sam od sebe, već me on 
poslao« (Iv 8,42). | kako je ispunio svoje poslanje kao 
Otkupitelj svijeta? On to kaže: »Ne siđoh s neba da vršim 
svoju volju, nego volju onoga koji me posla« (Iv 6,38). Kao 
pogonsku snagu svoje riječi, svojih koraka, svojih djela 
otkriva: »Onaj koji me posla sa mnom je. On me ne ostav- 
lja sama, jer ja uvijek činim što je njemu ugodno« (Iv 8,29). 
Unutarnja sila koja ga je tjerala da se ne štedi pokazuje 
se u riječima: »Moja se hrana sastoji u tom da vršim 

volju onoga koji me poslao i dovršim djelo njegovo« (Iv 
4,34). Tako je radio uvijek: On je Mesija, poslanik. Njegov 
nutarnji pogled trajno počiva na Ocu koji ga šalje, spre- 
man da izvrši njegov nalog. 


Ne smeta ga što volja Očeva stiže preko stvorova. 
Spremno ih sluša s istom ljubavlju, oduševljenjem i pre- 
danjem. Trideset godina sluša Josipa i Mariju. »Bijaše im 
poslušan!« (Lk 2,51). Da, i same svoje krvnike je tako točno 
slušao: »Ponizi sam sebe postavši poslušan do smrti i to 
do smrti na križu« (Fil 2,9). S križa je mogao priznati da 
je/ alog Očev ispunio do sitnice: »Svršeno je!« (Iv 19.30). 
Sada mu ništa više ne preostaje nego da nakloni glavu 
i umre. 


»Ako želiš biti savršen... slijedi me!« Poslušnošću 
slijedimo poslušnog Krista. Za dušu koja mu se daruje, 
nema drugog puta da ispuni svoje poslanje. U svetom za- 
vjetovanju preuzimaš pod zakletvom Isusov poziv i svrsta- 
Vaš se u njegove sljedbenike. Znači li to nešto drugo nego 
da Mu posvećuješ i da mu prepuštaš ne samo srce i dušu 
nego također vlastitu volju? Čitavu volju kao i čitavo srce 
i svu dušu! Ne vjeruj da si možda sebe obvezao po činu 
posvete samo na »materiju« poslušnosti koja je izričito 
sadržana u zavjetu. To bi bila jadna obmana. Tako ne bi 
mogao izdržati život u samostanskoj zajednici niti jedan 
dan. I gledajući odatle, ti bi pokazao kako slabo shvaćaš 
što je redovničiki stalež i u čemu se on sastoji. 


Duh zavjeta je sasvim nešto drugo. Sastoji se: vla- 
stitu volju predati na oltaru kao potpunu žrtvu ljubavi pre- 
ma Isusu; u svemu tražiti samo Njegovu volju. Ne radi 
se tu o tome kako Isus očituje svoju volju: bilo to po 
glasu zakonitih poglavara, bilo rečenicom Pravila, ili zna- 
kom zvona. Ovo su samo oruđa u Isusovim rukama. Kod 
njih se Bogu posvećena duša ne zaustavlja, već gleda oči- 
ma vjere upravo Isusa i govori u duhu ljubavi svoj neopoziv 
»slušam«, 


Kažemo: »U duhu ljubavil« To je nadnaravni pokretač 
kojim trebaš posvetiti svoju poslušnost. To je također po- 
ticaj koji ti u svakom slučaju daje snagu da poslušaš. Nije 
li taj duh ljubavi bio također poticajna snaga Isusove po- 
Slušnosti? »Ali neka svijet upozna da ja ljubim Oca i da 
radim kako mi je zapovjedio Otac! Ustanite! Hajdemo 

odavdel« (Iv 14,31). Tako je rekao i pošao u smrt. Kod 
duše koja se Bogu posvetila ne smije drukčije biti. »Ako 
me tko ljubi, držat će moju riječ« (Iv 14,32). U tome je 
tajna prave poslušnosti. »Ako me tko ljubi!« Tko tako 
sluša, djeluje ne samo unutra savršeno, jer naredbe izvr- 
šava iz ljubavi, nego će izvesti također besprijekorno i 
izvana. Tko stvarno ljubi Isusa i samo traži da se njemu 
svidi taj u odnosu na poslušnost ne pravi nikakve razlike 
između ovog ili onog poglavara, između zapovijedi i čiste 
želje, između Pravila i smjernica. On se: ne zadržava u 
istraživanju naređenog, da li mu se sviđavili ne. Ne trpi 
odlaganje, nikakvo razjašnjenje i isprike. Sluša jednostav- 
no, jer treba poslušati, jer na taj način može Isusu poka- 
zati svoju ljubav. Duša koja ljubi, bilo da je primila zapo- 
Vijed ili se tu radi o kojoj točki Pravila, ona gleda samo 
na Isusa i sebe: na Isusa da Mu se svidi; na sebe da se 
utvrdi u predanju svoje volje. 

Slušati iz ljubavi i zbog ljubavi, to znači napredovati 
u ljubavi prema Bogu kao što to odgovara redovničkom 
pozivu: zato i samo zato iraži Isus od Bogu posvećenih 
duša da se odreknu vlastite volje. Odreći se da bismo 
svoju volju stavili Njemu na raspolaganje. U tom odrek- 
nuću počiva najteži, ali i najdragocjeniji dio onog Isuso- 
Vog zahtjeva: »Neka se odreče samog sebe« (Mt 16,24). 
To je ono što čini žrtvu tako uzvišenom, sveobuhvatnom i 
duboko potresnom. 

S druge strane, nema ništa većega od volje Božje; 
Bog i Njegova volja su jedno te isto. Što se više trudiš da 
činiš volju Božju, to ćeš savršenije prianjati uz njega. A 
i Bog će ti se sve srdačnije poklanjati i prožimati te 
svojom voljom u ljubavi i time u posvećenju. Volja Božja 
je ono najsvetije što postoji; kako bi mogla neka duša, 
koja uvijek i jedino vrši Njegovu volju, da se ne posveti? 

Ako želiš ovo postići, tada ne smiješ nikada svoj po- 
gled odvratiti od tog pogleda vjere, moraš gledati u volji 
poglavara i u propisima Pravila uvijek Isusa i njegovu vo- 
lju. Sve moraš tako postaviti da po ljubavi ostaneš s njime 
sjedinjen. Samo tako možeš biti siguran da će tvoja po- 
slušnost donijeti bogati plod. 

Pokušali smo pokazati kako zajedno idu redovničke 
kreposti i savršena ljubav prema Bogu. Vraćamo se na 
usporedbu s kojom smo započeli: ako si se Bogu posvetio, 

pozvan si da izgrađuješ »kulu« savršenstva. Ovu izgradnju 
nećeš moći nikada izvesti ako nisi spreman da se boriš. 
U borbi se moraš odricati. Da bi se mogao odricati, trebaš 
velikodušnosti. Isus ne zapovijeda već samo poziva. Svatko 
je slobodan da slijedi, ili ne slijedi poziv. On kuca na 
vrata: tvoja je stvar da otvoriš. Otvoriš li, tj. potrudiš li 
se da učiniš prve korake na putu velikodušnosti, spušta se 
Isus. u tvoju dušu kao osvajač, “On tjera odatle sve nepri- 
jatelje i nadvladava sve zapreke i malo po malo podiže, 
uvijek uz tvoju suradnju, zgradu svetosti, sve do najvišeg 
savršenstva. 

Il. DIO 
POSVETA SVIH DUŠEVNIH MOĆI BOŽANSKOJ LJUBAVI 


XI. GLAVA 
MOJE MISLI PRIPADAJU BOŽANSKOJ LJUBAVI 


Ako u duhovnom životu uklanjamo zapreke, to činimo 
da gradimo. Nije dovoljno »prenositi brda i bregove«, tj. 
osloboditi se navezanosti na stvorove i vlastiti ja. Moramo 
također i »doline ispuniti« (Lk 3,5). Drugim riječima: mo- 
ramo ispuniti onu prazninu koja nastaje kada stvarno ho- 
ćemo pripraviti put Gospodinu, pa da vlada njegova lju- 
bav u nama. Moramo »svući starog čovjeka s njegovim 
djelima« (Kol 3,9) i »obući se u Gospodina Isusa Krista« 
(Rim 13,14). Ako se trudimo da svemu »umremo«, što do- 
lazi od svijeta i od nas, to onda činimo za novi život, za 
život milosti, za Isusov život u nama (Gal 2,20). 


Kako možemo sve to postići? Apostol nam pokazuje 
Put: »A povrh svega toga zaodjenite se u ljubav, koja je 
Veza savršene skladnosti« (Kol 3,14). Bog je ljubav; ako 
se zaodjenemo ljubavlju, zaodjevamo se Bogom. Ovo »za- 
odijevanje ljubavlju« mora sve obuhvatiti u nama: razum, 
srce, volju i sve naše sile. 


Na temelju svoga svetog posvećenja teži redovnička 
osoba upravo za tim da savršeno ostvari ovo »zaodijeva- 


is Me 


dinjenja s Isusom. 

Prije svega pripadaju naše misli božanskoj ljubavi. 
»Ljubi Gospodina Boga svoga svom dušom svojom« (Mk 
12,30), Bog, najveće dobro, nije li vrijedan da Mu pre- 
damo svu svoju dušu sa svim. njezinim mislima? On je 

Stvoritelj i Gospodin. On nas ne treba. Ipak nas ne pre- 
zire stalno misleći na nas. Zašto da mi, koji trebamo trajno 
njegovu pomoć, ne činimo isto prema Njemu? Možemo li 
mi svoje misli upraviti na uzvišeniji, svetiji predmet? 
Svaku našu zlu misao On će uračunati. Tim više nam neće 
zaboraviti, ako se trudimo da u duši ostanemo sjedinjeni 
uvijek s Njim. Što će nas u smrtnom času više smiriti i 
obradovati: ako smo dragocjeni »talenat« svoje duše rasi- 
pali u ispraznim mislima, ili ako smo težili potpuno i sa- 
svim upravili dušu prema svom posljednjem cilju? 
Promislimo posebnosti u tom prvom zahtjevu velike 
zapovijedi! »Ama... ex tota mente tua«, dakle: »Ljubi 
svom dušom svojom!« Ne ljubi razum, nego volja: srce. 
Ipak nam razum pomaže, ako je upravljen na Boga, da ga 


ljubimo. Izraz dakle govori: kako je naš duh uvijek s Bo-: 


gom sjedinjen, ovo sjedinjenje mora uvijek imati svrhu 
da ga ljubimo, te usavršavati ljubav Božju u nama. Ljubav 
Božja je sadržaj i kruna svih naših odnosa prema Bogu. 
U pravoj ljubavi su sadržane: poklonstvo, zahvala, zado- 
voljština i prošnja. S druge strane ljubav po naravi djeluje 
ujedinjujuće, teži za sjedinjenjem s Ljubljenim. Što se, 
dakle, ljubav prema Bogu više povećava u čovjeku, to više 
osjeća on potrebu da dušom i svakom svojom mišlju bude 
sjedinjen s Bogom. Tako se dade objasniti i primijeniti 
ovo: »Ljubi Boga svom dušom!« 

Svakako da svaki čovjek može slobodno izabrati sred- 
stva da bi svom dušom pristajao uz Boga. Također dobro 
čini da slijedi poticaje milosti. Gledano stvarno, ona sred- 
siva zaslužuju prednost koja pomažu najbolje i najdjelo- 
tvornije »ostati u ljubavi Božjoj« (Iv 15,9). Ako se vine iz 
mog srca pravi čin ljubavi prema Bogu, tada u tom času 
moja duša prianja uz Boga. Ako se ponavljaju ti pokreti 
ljubavi često, biva moje sjedinjenje s Bogom sve srdačnije. 
Uzmimo da jednom čovjeku uspijeva trajno pobuđivati čine 
ljubavi, tada bi njegovh duh trajno bio sjedinjen s Bogom. 
Tako bi prianjao uz Boga, ne samo svom dušom, već na 
najsavršeniji način. 

Ovo što je rečeno vrijedi za sve, a posebno za redov- 
nike; oni su pozvani da teže za, što je moguće većim, 
savršenijim sjedinjenjem s Bogom. Ako se oni ne trude 
da Boga ljube svom dušom, tko će to onda činiti? I tako- 

der: tko bi to tada mogao činiti? Zato ih je Isus oslobodio 
Od svih materijalnih briga, od briga za obitelj i same sebe: 
da, On se obvezao da će se brinuti za sve umjesto njih. 
Kome je tako lako na svijetu? Tko drugi ima tolika sred- 
stva na raspolaganju da gaji sjedinjenje duše s Bogom? 


Ovdje ne razmišljamo o mjeri tog sjedinjenja s Bo- 
gom. Želimo dodati da to može ovisiti od mnogih, također 
i vanjskih okolnosti. Uz to je »sve« što Isus zahtijeva od 
Bogu posvećene duše, već prema njihovim mogućnostima, 
veće ili manje. “I konačno stoji više u nastojanju nego u 
uspjehu. Važno je za svaku Bogu posvećenu dušu da na- 
Stoji svim silama da svoje posvećenje pameti Isusu živi 
praktički i da stvarno za tim teži da to sjedinjenje duše s 
njim uvijek sve više usavršava. 


Ovdje možemo primijeniti ono što smo kazali o veli- 
kodušnosti duše. Njezino sjedinjenje s Bogom pretpostav- 
lja trajnu borbu, da se odrekne svega čega bi se mogla 
odreći. Da bismo postigli blago nutarnje sabranosti u 
Bogu, moramo sve drugo prodati. 


Ovdje želimo posebno upozoriti na nepotrebne misli 
koje su neposredna zapreka na putu sjedinjenja s Bogom. 
Naravno da se tu radi samo o takvim beskorisnim mi- 
slima kod kojih se svojevoljno zadržavamo. Nije u našoj 
moći spriječiti pojavu misli. Kome leži na srcu sjedinjenje 
s Bogom mora biti budan i spreman na zalaganje. Ako 
ima više ili manje uspjeha, ne treba biti tjeskoban, ako 
samo čini ono što može, 

Nažalost, nisu sve duše, koje se posvetiše Bogu, svje- 
sne štete, koja im nastaje ako se dosta odlučno ne bore 
protiv beskorisnih misli. S jedne strane gube vrijeme koje 
su mogle upotrijebiti za svoje posvećenje. S druge strane 
izlažu se opasnosti da uprljaju svoju dušu, ne više čisto 
beskorisnim mislima, koje ulaze s ovima. | konačno, besko- 
risne misli uvijek kradu nešto od žrtve. Otimlju nešto od 
savršenog predanja duše Isusu. 

Beskorisne su misli koje se bave prošlošću ili inače 
ispraznim poslom, što ne spada na trenutačnu obvezu. 
Beskorisne su misli, ako misliš na samog sebe; ako sudiš 
O primljenoj zapovijedi; ako postavljaš tisuću, nagađanja 
na posebnu odredbu poglavara koja se tebe tiče; ako pre- 
kapaš po uzrocima i posljedicama male nezgode; ako želiš 

izvući što drugi o tebi misle ili govore; ako uvijek ponovno 
misliš na dobivenu opomenu, pretrpljeno poniženje; ako 
svu svoju nutarnju pažnju usmjeriš na više ili manje hoti- 
mične vanjske pogreške koje pokazuju drugima tvoje sla- 
bosti. Svaka duša, koja se posvetila Bogu, može si dati 
račun kako se često na taj način bavi sobom i kako si 
time zapliče dušu i srce. To sigurno ne znači »zaboraviti 
sebe« i »umrijeti samom sebi« da bismo živjeli u Isusu i 
po Isusu. 

Svakako da djelotvorno nastojanje za savršenim sjedi- 
njenjem s Bogom nije lako, iako se radi samo o ograni- 
čenoj savršenosti. Ne postiže se ona u kratko vrijeme 
Treba se u njoj stalno vježbati i stalno nastojati i ne smi- 
jemo nikad izgubiti hrabrost. S druge strane ne smijemo 
zaboraviti: na putu duhovnog uspinjanja potreban je napor, 
stoji napora; taj uspon je plod odricanja i borbe. Nije nas 
Isus uzalud upozorio da najprije ispitamo svoje sile prije 
nego poduzmemo borbu za savršenošću. Ne daje On uza- 
lud slobodu duši da prihvati ili odbije veliki dar poziva. 


Imaš li dobru volju i shvaćaš li vrijednost svoga pre- 
danja Bogu, daj Mu se bez pridržaja, ostavi sasvim pouz- 
danje u sebe i povjeri se bez pridržaja Isusu; tada imaš 
silu koja se za to traži. Imaš na raspolaganje molitvu rai 
oružje koje sve pobjeđuje, koje navlači na tebe svemoguću 
pomoć božanske milosti. Isus ne zahtijeva ništa nemoguće. 
Ako ti zapovijeda da »Ga ljubiš svom dušom«, onda to ta- 
kođer možeš. On te zove na savršeno jedinstvo ljubavi, 
jer te želi dovesti do te uzvišene visine. Ti ne trebaš 
ništa drugo učiniti, nego velikodušno odgovoriti milosti. 


XII. GLAVA 
SVOJE SRCE SAM POSVETIO LJUBAVI 


»Ljubi Gospodina Boga svoga svim srcem svojim!« 
(MK 12,30). Zbog te ljubavi se odričeš svake veze sa stvo: 
rovima. To vrijedi, ne samo da ne dijeliš sklonosti svoga 
srca, nego i svaki pokret svoga srca da upravljaš prema 
Bogu; još više, ovu sklonost sve više produbljivati i tako 
poklanjati Bogu ljubav koliko je samo moguće. Ova nepo: 
dijeljena ljubav bez granice spada na savršenost redov 
ničkog života. : 

To praktično znači: moraš paziti da sve svoje dužnosti 
i najmanje što ih činiš ispunjavaš jedino i samo poradi 
Božje časti — »U imenu Gospodina«, kao što reče sv. 
Pavao — i iz ljubavi prema Njemu. 


Na čast Božju: kod toga ćeš isključiti svaku nepravdu, 
a i čisto ljudski obzir. 

Iz ljubavi: tako ćeš izbjeći da ne djeluješ podijeljeno 
i bez interesa. Mnogo više ćeš se odlučivati, ako je uvi- 
jek moguće, da ono što ovdje i sada radiš bude iz ljubavi, 
prema opomeni istog apostola: »Sve što činite neka bude 
u ljubavi« (1Kor 16,14). 


Čista nakana zajamčuje nadnaravnu vrijednost našeg 
djelovanja; a volja koja se ovdje i sada odlučuje, povećava 
vrijednost našeg djelovanja za naše posvećenje i za vječnu 
nagradu. Ova uvećana vrijednost je to viša što je čišća i 
jača ljubav koja nas pokreće. 


Sve raditi na čast Božju i iz ljubavi prema Njemu ne 
bi smjelo biti teško duši koja se posvetila Bogu, ako je 
samo malo budna nad svojim vlastitim djelovanjem i pro- 
pustima, a teži za savršenošću. Ako si u ovome vjeran, 
preobražavaš već veliki dio svojih poslova u čistu ljubav; 
Gospodinu daješ mnogo, a Gospodin se naginje prema tebi 
u ljubavi. 

Ti daješ mnogo, ali bi mogao dati još više. Tokom 
dana, između posla i posla imaš koju minutu na raspola- 
ganje. Minute zajedno uzete čine znatni vremenski odsje- 
čak; uz to među tvojim poslovima ima takvih koji ne 
traže tvoje duševne energije ili samo najmanji dio. U svim 
tim slučajevima imaš slobodu da usmjeriš Bogu svoje srce 
i dušu i da se s Njim ujediniš u ljubavi. Zašto propuštaš 
to činiti? Zar nam ne kaže Isus u Evanđelju: »Uvijek treba 
moliti i nikada ne klonuti!« (Lk 18,1). A isto i apostol: »Bez 
prestanka molitel« (1Sol 5,17). Ovu zapovijed trebalo bi 
uvijek izlagati da izlazi logički iz prve i najveće zapovijedi 
i pokazuje svakom dobrom kršćaninu da je dužan gajiti 
sjedinjenje srca s Bogom tako savršeno kako Mu je mo- 
guće, Što ćemo onda kazati za duše koje se posvetiše 
Bogu, koje su život »sasvim i posve« posvetile toj svrsi? 
»Sasvim i posve« znači da svaki trenutak njihovog života 
pripada Bogu. Za njih je »moliti bez prestanka« dvostruko 
Potrebno, jer je to za njih dvostruko veća: dužnost. 

Ovdje je isto svatko slobodan potpuno da sam izabere 
sredstva do tog sjedinjenja s Bogom, već prema poticaju 
milosti. Ipak ovdje želimo upozoriti na jedno: ljubav je naj- 
važnija od svih kreposti. »Sada ostaje vjera, ufanje i lju- 
bav — to troje — ali najveća je među njima ljubav« (1Kor 
13,13). To je krepost koja najneposrednije i najsrdaćnije 
sjedinjuje dušu s Bogom: »Tko ostaje u ljubavi, ostaje u 
Bogu i Bog u njemu« (1Iv 4,16). To je dakle krepost koja 
nas najviše posvećuje: »Tko ostaje u meni i ja u njemu, 
rodi mnogo roda« (Iv 15,5). Kada, dakle, molitva po kojoj 
težimo sjediniti se s Bogom, neposredno izlazi iz ljubavi i 
vodi k ljubavi — kao npr. jedan čin savršene ljubavi — 
onda sve gore izneseno ima svoje opravdanje. 


Ali, prigovorit će mi, zar nije dostatno ako imam dobru 
nakanu da Bogu iskažem takvu ljubav kakva mi je samo 
moguća; dobru nakanu npr. da sva dnevna djela uobličim 
u jedan čin savršene ljubavi? Već smo na ovo indirektno 
odgovorili, ali ćemo ipak dati još točniji i temeljitiji od- 
govor. 

a) Dobra nakana ima svakako pred Bogom vrlo veliku 
vrijednost, ali nema ipak punu vrijednost stvarno izvršenog 
djela: jer kod toga volja biva nanovo djelatna i sa upravo 
posve drugim nastojanjem (odvajanje, mrtvenje, žrtva itd.) 
nego kod čiste dobre nakane. 


b] Dobra nakana nadomiješta ono što nije moguće 
nama stvorovima, ali ne ono što mi možemo stvarno uči- 
niti. Zato spomenuta dobra nakana: »sva djela dana pret- 
voriti u jedan čin savršene ljubavi«, baš ima svoju vri- 
jednost tamo gdje mi moramo u ispunjenju svojih dužnosti 
napeti sve duševne sile da probude novi čin ljubavi. Ako 
propuštamo ovo dok smo mogli učiniti s malim naporom 
tada prestaje za trenutak imenovana dobra nakana. 


c) Čin ljubavi koga ovdje i sada probuđujemo, dovo- 
deći ga kao uvijek do izričaja, jamči nam sigurnije čistu 
nakanu kod svega što činimo i svakako je savršeniji nego 
osnovno držanje u ljubavi. Svakako u nama povećava po- 
svetnu milost, posvećuje samu dušu i daje svakom našem 
činu i djelu višu vrijednost. Ako govorimo o trajno na- 

novo probuđivanoj ljubavi, smijemo se podsjetiti da nisu 
dužnosti Bogu posvećene duše jednake s dužnostima bilo 
kojeg kršćanina. »Kome je mnogo dano, od njega će se 
više iskati« (Lk 12,48). Dušama koje se posvetiše Bogu 
dano je mnogo više milosti i sredstava posvećenja; i duši 
povjereno blago — savršena ljubav Božja — koga ona 
treba iskoristiti, jest znatno veće. 


Ako netko ljubi Boga samo općenito dobrom nakanom 
i ne želi se truditi da pretvara u djelo trajno budeći čin 
ljubavi, takav ne treba stupiti u »poseban stalež«, stalež 
savršenstva, dok neki obični kršćani žive životom trajno 
obnavljajući sjedinjenje u ljubavi s Bogom. A duša koja se 
posvetila Bogu, zar ona ne mora više činiti? Ovdje ne 
govorimo o izbjegavanju grijeha, nego o savršenosti, ili 
još više: o težnji za savršenošću. Ili se za njom teži ili 
ne. Ako za njom težimo, zašto onda ne iskoristiti svaki 
trenutak dana da postignemo cilj? Ne obvezuje li zavjet 
Bogu posvećenu dušu da u svakom trenutku dana teži 
svim silama za savršenošću? 


Tako stupamo ovdje opet na područje velikodušnog 
predanja, velikodušnog odricanja. Duša koja se posvetila 
Bogu mora se odreći svega što bi moglo priječiti njezino 
srce na putu stalnog »ostajanja u ljubavi«. Ovdje ćemo 
prije svega spomenuti dvije zapreke: nepotrebne riječi i 
bespotrebne brige. 


Beskorisne riječi (što ovdje govorimo o beskorisnim 
riječima, vrijedi također i za beskorisnu literaturu, tj. takvu 
koja nije korisna i ne donosi duši nikakvu pravu korist): 
vrijeme koje upotrebljavamo da nepotrebno govorimo sa 
stvorovima, krademo Bogu. Pravilo šutnje, što se drži u 
redovničkim kućama, ima prije svega — možemo reći, 
isključivo — ovu svrhu: ono nam treba olakšati da nam 
duša i srce ostanu sjedinjeni s Bogom. Tu se radi o dje- 
lotvornoj šutnji koju moramo iskoristiti da postignemo 
željenu svrhu. Tko hotimično krši pravilo šutnje ili ne 
iskorištava šutnju da usavrši svoje sjedinjenje u ljubavi 
s Bogom, gubi vrijeme i biva nevjeran svom pozivu. Odatle 
sada razumijemo božansku opomenu: »Ja vam kažem da 
će ljudi za svaku nekorisnu riječ što je izreknu, odgovarati 

na Sudnji dan« (Mt 12,36). Možemo raspravljati: kako treba 
tumačiti riječ »nepotrebno«, ali ne o činjenici da se ovdje 
osuđuje svaka beskorisna riječ. Zašto to? To je zato što 
svaka nepotrebna riječ znači uzaludno vrijeme; budući da 
je vrijeme dragocjeni talenat koji nam je Bog povjerio 
da ga iskoristimo za vječni život, a kada se.radi o Bogu 
posvećenoj duši, upotrebljava se za savršenu ljubav prema 
Bogu. Sa svakom nepotrebnom riječi počinja Bogu posve- 
ćena duša krađu u ljubavi. 


K tome dolaze dalje nepotrebne brige: bilo miješanje 
u vanjski svijet — »Pusti mrtve nek ukopavaju svoje mrtva- 
ce« (Lk 9,60) — bilo unutarnje miješanje, naime u vlastitu 
redovničku zajednicu: brinuti se za stvari koje se nas ne 
tiču i nisu nam povjerene, a mi želimo njima upravljati 
ili ih otjerati. »... što se to tebe tiče? Ti me slijedi« 
(lv 21,22). Takva nepotrebna miješanja sigurno štete Bogu 
posvećenim dušama više nego vjerujemo i mogu dovesti 
sam njihov poziv u opasnost. | mnogi drugi bi mnogo brže 
napredovali na putu savršenstva kada bi više pazili na 
same sebe,negoli na druge. Uostalom, nema li najveći dio 
beskorisnih riječi — bilo to čisto beskorisne riječi! — 
svoj uzrok u takvim uplitanjima. | s tim beskorisnim rije- 
čima je povezan nemir srca i izvjesna obmana duše. Kako 
može u takvim okolnostima biti govora o nutarnjem životu? 
Kako se može održati srdačna ljubav prema Isusu? Kako 
da još napredujemo? ' 


Na kraju ovog poglavlja sjetimo se mi duše koja se 
posvetila Bogu, tužbe Srca Isusova, koju je On otkrio Sv 
Margareti Alacoque. Tuži se na njemu posvećene duše ne 
zbog krupnih propusta ili zanemarivanja izvanjskih djela, 
već radi manjka nutarnjeg života: od mnogo njih dobiva 
sasvim malo ljubavi, da su prema njemu hladne ili gotovo 
ravnodušne, da žive u njegovoj kući kao stranci, premda 
su se sasvim i posve posvetile Božjoj ljubavi. Kratko, ono 
što Srce Isusovo najviše žalosti jest manjak vjerne lju- 
bavi sa strane onih koje si je On izabrao, kojima je dao 
prednost pred svima drugima i koje je obasuo bezbrojnim 
milostima da bi mu nadoknadili sa savršenom ljubavlju, 
s onom ljubavlju koju mu svijet uskraćuje. 

XIV. GLAVA 
ŽELIM ONO ŠTO HOĆE VJEČNA LJUBAV 


»Ljubi Gospodina Boga svoga svom dušom svojom.« 
Sv, Toma kaže da se ovaj zahtjev glavne zapovijedi odnosi 
na volju. Ovdje se više ne radi o tome da svoju volju 
podložimo poslušnošću volji Božjoj i njegovim odredbama, 
nego o tome da svako očitovanje volje posvetimo savrše 
noj božanskoj ljubavi. 


Zato kao prvo načelo vrijedi: da bismo ljubili dragoga 
Boga moramo ga htjeti ljubiti. Čin ljubavi ovisi o volji. 
Volja gospodari kao kraljica među duševnim sposobnosti- 
ma. Ona ih upravlja i podlaže sebi; ona je tu koja saopćava 
svakom pokretu duše da je »dobar« ili da »nije dobar« 
pred Bogom. Kao što je istina da nam Bog zapovijeda 
ljubiti Ga, tako je isto istina da time ne dira našu slobodu. 
Čovjek može ovu slobodu također upotrijebiti da uskrati 
Bogu dužnu ljubav. Uskraćivanje kao i predanje jest slo- 
bodan čin volje. 


Ništa drukčije nije ni sa savršenom ljubavlju prema 
Bogu. »Hoćeš li biti savršen?« Na tebi je da odgovoriš: 
»Hoću!« Tada se radi o tome da taj »hoću« ispravno održiš 
i djelima pokažeš dan za danom, trenutak za trenutkom. 
Bez te volje je sve uzalud. Obilne milosti Božje bile bi 
nedjelotvorne i neiskorištena sva ta sredstva što stoje 
na raspolaganju. 


Kao drugo načelo vrijedi: mora biti angažirana čitava 
volja. To znači: moraš htjeti ozbiljno. Ne smiješ se zado- 
voljiti neplodnim željama. Moraš stvarno upotrijebiti sred- 
stva što ti stoje na raspolaganju; jako i određeno htjeti 
stajalo što stajalo; ustrajno htjeti i nikada se ne umoriti, 
niti izgubiti hrabrosti, pa bila borba još tako tvrda i uspi- 
njanje još toliko lagano. 

Svatko treba takvu snažnu volju već za to da izbje- 
gava zlo i čini dobro. Tim više je trebaju oni koji su se 
posvetili savršenoj božanskoj ljubavi. Kao što smo već 
Vidjeli, tu se radi o najvišem vrhu savršenosti. Samo onaj 
koji je spreman da se svega drugoga odreče može se do 
njega popeti; u ovom odricanju se treba vježbati svega 
Svog života. Samo tako uspijevamo udaljiti zapreke i ispu« 


53 


niti nutarnju prazninu. Da bi mogao provesti tako velik 
duhovni posao, moraš upotrijebiti svu energiju svoje volje, 
moraš htjeti nepopustljivo i trajno. 


Netko će primijetiti da je naša volja slaba i kolebljiva. 
To je nažalost istina. Zato više moraš računati s božan- 
skom (milošću) pomoći. Ona neće nikada izostati i sve- 
moguća je. Bez Isusa ne možemo ništa, a s njim sve. 
»Sve mogu u onome koji mi daje snagu« (Fil 4,13). U 
ovome »sve« su uključeni najviši vrhunci savršenosti, a 
također i oni božanske ljubavi. Nije li Bog onaj koji »pro- 
izvodi u vama i htijenje i djelovanje« (Fil 2,13)? On je 
uvijek spreman da nam pribavi jedno i drugo, ako se obra- 
timo njemu poniznom vjerom. Zato moramo »moliti bez 
prestanka«. Mi uvijek trebamo da Bog ojača i učini dje- 
lotvornom našu dobru volju. A moliti možemo uvijek. 


Treće načelo: dostatna je volja. To prije svega znači: 
božanska ljubav može biti savršena iako je mi ne »osje- 
ćamo«. Svakako, ako i osjećaš tu ljubav, onda je ona za 
tebe velika pomoć da je provedeš i u djelo. Ne ovisi o 
tebi da osjećaš tu ljubav. Bilo bi pogrešno, ako bi držao 
savršenu ljubav za osjećaj. Možemo savršeno ljubiti, a da 
ništa ne osjećamo. Da, možemo savršeno ljubiti i osjećati 
protivno ljubavi, kao npr. napasti na pobunu, huljenje itd. 
U svim tim slučajevima duša ljubi i dalje. Ta ljubav je čak 
čišća, jer je slobodna od svakog osobnog zadovoljstva. 
Mnogo je zaslužnija, jer zahtijeva veće napore. Veliko- 
dušnija je, jer u njoj si ti taj koji nešto poklanja Bogu; 
ako naprotiv osjećaš duhovnu slatkoću, Bog je taj koji 


tebi nešto daruje. Jedan jedini čin ljubavi koji se sastoji 


samo u volji i izvire iz srca mučena hladnoćom i napasti- 
ma, može biti vredniji kod Boga nego čitav sat koji smo 
proveli u uživanju osjetne milosti. Što manje »osjećaš« 


ljubav prema Bogu, to više Bog »osjeća« tvoju ljubav do- 


klegod stvarno nastojiš svom svojom voljom da Ga ljubiš. 


To su stvari koje znamo, ali kada se uzmu ozbiljno, 
onda lako zaboravimo. Tada upadamo u opasnost da izgu- 


bimo hrabrost. U iskušenju smo da povjerujemo đavolskom. 
utjecaju kako naša ljubav nije prava. Mislimo. da manje 


ljubimo i to samo zato jer manje osjećamo nego prije. 
li pripisujemo svojoj vlastitoj krivici što nemamo osjetnog 
žara. Tako dugo dok ustrajemo u predanju volje ne postoji 

ova opasnost. Moramo skupiti svu silu volje da ne zalu- 
tamo ni za dlan od vjernosti u ljubavi. Izraz »dostatna je 
volja« želi reći da smo sve učinili što Bog traži od nas, 
ako upotrijebimo svu svoju volju da postignemo savršenu 
ljubav Božju. Sve drugo, također veći ili manji napredak 
u toj savršenosti, ne ovisi više o nama već o božanskoj 
milosti. Ova pak djeluje u različitoj mjeri i na različite 
načine kod svakog pojedinca. 


Budimo si svjesni da apsolutno savršenstvo ne mo- 
žemo postići na ovome svijetu. Također će i najveliko- 
dušnije duše imati uvijek svoje slabosti. To leži u božan- 
skom planu našeg posvećenja. Bog hoće da ostanemo po- 
nizni i da budemo uvijek svjesni da trebamo Njegovu po- 
moć. želi nas ispuniti nepouzdanjem u nas same, da bismo 
ostali uvijek budni. Želi da uvijek radimo na sebi, da bu- 
demo uvijek spremni nanovo započeti, poboljšati se i na- 
predovati. Želi obogatiti zaslugama trajno nastojanje naše 
dobre volje. Ovo nastojanje više Mu se sviđa nego uspjeh. 
Uvijek jest Njegovo djelo. Naše nastojanje predstavlja naš 
udio u djelu našeg spasenja. Bit ćemo suđeni ne po 
uspjehu, nego po nastojanju naše dobre volje. Samo Nje- 
mu pripada nagrada. Da, mi postižemo savršenost, na koju 
smo pozvani, u onoj mjeri u kojoj smo odgovorili milosti 
koju nam je dao Bog. Time se ne želi reći da u nastojanju 
svoje dobre volje nećemo nikada pretrpjeti poraz. Mi se 
možemo prevariti zanosom naše dobre volje, iako smo za-- 
tajili u njezinom ostvarenju. Ovdje stupamo u borbu iz- 
među sklonosti na zlo i spoznaje dobra o čemu kaže sv. 
Pavao: »Htjeti dobro jest u mojoj moći, ali nije učiniti ga« 
(Rim 7,18). Isus poznaje našu dobru volju kao i veličinu 
slabosti naše ljudske volje. On, božanski liječnik, uvijek 
je spreman liječiti; On to čini s božanskom velikodušnošću. 


On ne ispunjava ne samo naše propuste, nego daje za 


naše posvećenje bogatstvo svojih milosti. »Znamo da Bog 
čini da sve pridonosi dobru onih koji Ga ljube« (Rim 8,28). 
Moramo Ga stvarno ljubiti. U toj volji za ljubavlju moramo 
čvrsto ustrajati iako postoje zapreke na putu. Nakon sva- 
kog pada moramo ponovo probuditi bezgranično pouzdanje 
da ponovo ojačamo ljubav. 

Ako mi Bog zapovijeda da Ga ljubim svom voljom, 
onda sam na pravom putu, ako svu svoju volju posvetim 
božanskoj ljubavi, ako se posve okrenem bitnom cilju svoga 
svetog redovničkog poziva i ako svim silama smjeram na 
to da svoj život sve savršenije oblikujem u ljubavi. Ali 
ove misli ćemo bliže izložiti u slijedećem poglavlju. 


XV. GLAVA 
SVE SVOJE SILE STAVLJAM U SLUŽBU LJUBAVI 


»Ljubi Gospodina Boga svoga svom snagom svojom« 
(Mk 12,30). Ova božanska riječ jest u isto vrijeme srž i 
logički slijed iznesenih riječi. Ne možemo Boga ljubiti 
svom dušom, svim srcem i svom voljom, ako za to ne 
upotrijebimo sve svoje duševne sile. S druge strane ne 
bismo se nikada odlučili da trošimo sve svoje sile, kad 
ne bismo bili uvjereni da ćemo vježbanjem u božanskoj 
ljubavi postići onu savršenost za kojom težimo. 

Razumljivo je samo po sebi da netko ovaj cilj može 
postići na drugom putu. To bi bili zaobilazni putovi koji 
bi se konačno morali ulijevati na put božanske ljubavi; 
ljubiti Boga znači biti svet, a bez Božje ljubavi se stvarno 
niiko ne može posvetiti. Zar nije bolje da se odmah na 
početku udari pravim putem? 


Prije svega moraš biti uvjeren kako je važno da ne 
ideš nesigurnim putem. Ideš uvijek nesigurnim putem kada 
nisi siguran za cilj, ni put kojim želiš udariti. Put, kažem, 
a ne putovi! Područje duhovnog života je tako široko, a 
čovjek je sposoban za malo toga, da ima malo izgleda doći 
do cilja, ako svoje sile upraviš na različite pravce. To činiš 
u praksi, ako vjeruješ da možeš težiti u isto vrijeme i 
jednako intenzivno za svim krepostima. | duhovna borba 
ima svoju taktiku. Najbolja taktika jest izabrati put na 
kojem se ništa više ne namjerava, nego postići jednu jedinu 
krepost i sve svoje sile upraviti da se u toj kreposti usa- 
vršiš. Na taj način će biti uvijek bilo kakav uspjeh; tim 
više kad pomislimo da su sve kreposti međusobno pove- 
zane, Ako napredujemo u jednoj kreposti, onda napredu- 
jemo i u drugima. Tvoja je stvar izabrati dobar put, onaj 
Put na kojemu osjećaš iznutra da možeš računati na uspjeh. 

Objektivno govoreći, put ljubavi je bez sumnje najsi- 
gurniji. Nije li to, u stvari, put kojim je Sin Božji došao k 
nama? »... Iskazao mi je ljubav i samoga sebe za mene 
predao« (Gal 2,20). Nije li to put koji nam je pokazao da 
dođemo k njemu? »Ljubi Gospodina Boga svoga... to čini 
i živjet Ćeš« (Mk 12,30). : 


Ne trebamo ovdje ponavljati kako je dragocjena lju- 
bav Božja za naše posvećenje. Ljubav sadrži sav Zakon 
(Mt 22,40). Ona nas sjedinjuje najneposrednije i najintim- 
nije s Bogom, koji nas spasava i posvećuje (1Iv 4,16). Ona 
je najbolja zadovoljština i najbolje sredstvo koje donosi 
mnogo roda (Iv 15,5). Ona oživljava i usavršava svaku kre- 
post i svaki kreposni čin (1Kor 13, .1—17). Nikad ne pre- 
staje, već je u njoj vječni život (1Kor 13,18). Iz svega toga 
izlazi jasno da idemo sigurnim putem i ne rasipamo trud 
ako svoje sile upotrebljavamo vježbajući se u božanskoj 
ljubavi. To je za redovnike tim razumljivije, budući da je 
savršena Božja ljubav bitni cilj njihovog poziva. 


Put ljubavi je zato najsigurniji jer je svima pristupa- 
čan. Svakome je pri ruci, a može biti zabavljen bilo čim. 
Tim putem trčimo uz najmanju opasnost da ćemo podleći 
obmanama zbog neprijatelja; jer mržnja ne može došapnuti 
nikakvu ljubav. Konačno, možemo ovim putem ustrajati i 
hrabro ga raniti na svakom stupnju duhovnog života. 


Nije li to mislio sv. Pavao kada je pisao: »Tko će nas 
rastaviti od ljubavi Kristove?« (Rim 8,35). U stvari može 
biti da ne možeš na sebe uzeti nikakvo veliko mrtvenje 
i izvanredna djela pokore. Ti nisi možda pozvan na velika 
izvanjska djela ili ti nije moguće da ih ispuniš. Možeš biti 
osuđen na potpuno mirovanje. Ništa i nitko ti ne može spri- 
ječiti da ljubiš Isusa neizrecivo svim svojim silama i tako 
postigneš najvišu savršenost. Mogu ti oduzeti čast, dobar 
glas, naklonost stvorova i sam život. Ali nitko i ništa ti 
ne može oduzeti tvoje jedino i neusporedivo blago: tvoju 
ljubav prema Isusu i Isusovu ljubav prema tebi. Ako si 
stvarno došao tako daleko da je božanska ljubav »sve« 
tvoje, tada ti ne može ništa naškoditi, pa makar bi ti bila 
oduzeta sva materijalna i moralna dobra, pa makar neshva- 
ćen, bačen u stranu i ostavljen u najneutješnijoj osamlje- 
nosti; svog Isusa, svoje »sve« ćeš uvijek imati i uvijek 
ćeš biti unutra zadovoljan. Stvarno onda vrijedi o tvojoj 

duši riječ: »Izabrao je najbolji dio koji mu se neće nikada 
oduzeti« (Lk 10,42). Da, duša koja ide putem ljubavi, iza- 
brala je najbolji dio, dakle najsigurniji put. Sve to radi 
toga, jer joj je uspjelo pojednostavniti svoj nutarnji život. 
Ona uživa neizreciv dobitak, ne muče je više sumnje, ne- 
sigurnost, ne diraju je više napasti, niti promjenljive želje 
i bojazni, niti muka da traži uvijek novi put i sredstva. 


Duša koja ide putem ljubavi čula je za »jedino po- 
trebno« od Učitelja (Lk 10,42). Razumjela je, svjetlom po- 
sebne milosti, kako je presudna božanska ljubav u duhov- 
nom životu, kako božanska ljubav ima prednost pred svim 
drugim krepostima, kako posvećuje nas i našu okolinu. Ona 
pjeva pjesmu slobode onih koji su konačno našli pravi put 
i po njemu uzlet Bogu. Njezin čitav unutarnji život ispu- 
njava se samo u svjetlu božanske ljubavi, u povjerljivom 
predanju u ljubav. Vjeruje u Isusovu ljubav prema njoj i 
daje da On u njoj djeluje. Odgovara na ljubav trajnim »da« 
i velikodušno se predaje ljubavi. Za nju se prilijepila svim 
silama. Na nju smjeraju sve njezine želje i nastojanje, sve 
njezine odluke. Sve činiti iz ljubavi! Čitav dan skupljati 
žrtve u ljubavi i prinositi ih s ljubavlju, sve slobodne tre- 
nuike u danu ispuniti ljubavlju. 


Ne utvarajmo si da se lako možemo popeti do tog 
vrhunca. Ne, duša znade da to znači napor i odricanje. 
Znade također i to, da ljubav ne poznaje zastoj i da je 
ta ljubav jača od smrti. S Pavlom ponavlja: »Znam komu 
sam vjerovao!« (2Tim 1,12). Da, ona vjeruje u ljubav, po- 
uzdaje se u ljubav, ljubi ljubav i predaje se poslušno i 
velikodušno djelovanju ljubavi. Njezin čitav život je ljubav, 
ljubav je život njezinog života. 


Ljubi Gospodina, Boga svoga, iz sveg svoga srca, svom 
dušom, svim umom i iz sve snage! 

IV. DIO 


IŽARIVANJE BOŽANSKE LJUBAVI 
U REDOVNIČKOM ŽIVOTU 


XVI. GLAVA 
BRATSKA LJUBAV 


»Ljubi Gospodina Boga svoga... To je najveća i prva 
zapovijed. Druga je toj jednaka: ,Ljubi bližnjega svoga kao 
samoga sebe!'« (Mt 22, 37—39). Isus tako razlikuje s jedne 
strane dvije zapovijedi — ljubav prema Bogu i bližnjemu, 
ali ih u isto vrijeme spaja. 

Razlikuje »prvu« i »drugu«. Ljubav prema Bogu je apso- 
lutno prva, najpotrebnija, najvažnija, najuzvišenija, »najveća 
zapovijed«. Odmah na drugo mjesto dolazi ljubav prema 
bližnjemu. Podređena je ljubavi prema Bogu. On ujedinjuje 
obadvije; postavlja ih jednu kraj druge u istom dahu i 
naglašava da su jednake: »druga je toj jednaka«, da su 
nedjeljive u duhovnom životu. »O tim dvjema zapovijedima 
ovisi sav Zakon i proroci« (Mt 22,40). 

U kojoj mjeri je zapovijed ljubavi prema bližnjemu, 
jednaka ljubavi prema Bogu? Obje se odnose na ljubav; 
i dalje, jer one iako nemaju isti predmet, ipak imaju isti 
izvor i isti cilj, na ime Boga. Prva-nam nalaže da ljubimo 
Boga u njemu samom; druga, da iz ljubavi prema Bogu 
ljubimo i bližnje; ili drugim riječima, Boga ljubiti u bližnji- 
ma; dakle, moramo gledati Boga u svakom našem bratu. 
»Zaista kažem vam, meni ste učinili, koliko ste učinili 
jednom od ove moje najmanje braće« (Mt 25,40). Ako smo 
Svi braća u Isusu, onda smo također međusobno svi braća, 
djeca istog Oca nebeskog. Zato se moramo svi ljubiti 
u Bogu. o eh 

To je razlog radi kojega ni jedna od obiju zapovijedi 
ne može opstojati bez druge. Zato nije ni čudo da je sv. 
Ivan sjedinio obje zapovijedi u jednu jedinu: »Ovu zapovi- 
jed imamo od njega: tko ljubi Boga, neka ljubi i svoga 
brata« (1Iv 4,21). Ništa nas ne čudi uvjeravanje sv. Pavla:. 
»tko ljubi bližnjega, ispunio je Zakon« (Rim 13,8). On je 
to ispunio; jer »ako ljubimo jedan drugoga, Bog ostaje u 
nama i njegova je ljubav u nama savršena« (ilv 4,12). U 
toj dvostrukoj ljubavi sastoji se sva savršenost Zakona. U 
stvari, kada nam je Isus htio reći, što želi od nas i koje 
su naše obaveze prema njemu, kaže: »Ovo je zapovijed 
moja: ljubite jedan drugoga« (Iv 15,12). Ako je ljubav 
Božja savršena u nama, onda je također savršena u nama 
ljubav prema bližnjemu. Ljubav prema bližnjemu može biti 
savršena u nekoj duši samo tada, ako je savršena u njoj 
ljubav prema Bogu. 


Ove istine moramo imati pred očima ako želimo u 
svom stremljenju prema svetosti izbjeći zabludama i skre- 
tanjima. Nije ništa novo i nikome uvreda ako tvrdimo da 
većina pogrešaka što ih činimo u redovničkoj zajednici 
povređuju ljubav prema bližnjima, iako to nije uvijek hoti- 
mično ili stvarno namjerno. U zajednici smo uvijek jedni 
s drugima, često sa suprotnim karakterima, s ljudima sa- 
svim različitih ideja i pogleda. Tako se moramo skoro ne- 
prestano truditi oko ljubavi prema bližnjima, a to traži 
velike napore, Za ljubav prema bližnjima se traže različite 
druge kreposti, a nisu isključene ni žrtve. Jedno možemo 
izbjegavati: česte pogreške u ljubavi prema bližnjima ne bi 
nas trebale toliko uznemiriti da ljubavi prema bližnjemu 
ne dajemo ono značenje koje ona ima kao bitni dio glavne 
zapovijedi. To bi bio krivi put. Ljubav prema bližnjima je 
najsigurniji dokaz da je ispravna naša ljubav prema Bogu. 
Bez ove kreposti sve druge su slabe vrijednosti, pa i bez- 
vrijedne. Ima li koja žrtva koja bi se Bogu sviđala, ako 
bismo djelomično povrijedili ljubav prema bližnjima? Evan- 
čelje odgovara sa — ne: »Dakle, ako doneseš dar svoj na 
žrtvenik i tu se sjetiš da ti brat ima nešto protiv tebe, 
ostavi dar tu pred žrtvenikom, hajde i najprije se izmiri 
s bratom, pa onda dođi i prinesi dar svoj!« (Mt 5, 23—24). 


Imaju li mrtvenja i pokore prednost pred ljubavlju 
prema bližnjima? Evanđelje i ovdje niječno odgovara: »Do- 
bro, Učitelju, rekao si po istini — dočeka književnik. — 


60 





On je jedini i nema drugoga osim njega. Njega ljubiti svim 
srcem, svim razumom i svom snagom, a bližnjega ljubiti 
kao samoga sebe, to više vrijedi nego sve paljenice i 
druge žrtve.« Videći da pametno govori, reče mu Isus: 
»Nisi daleko od kraljevstva Božjeg« (Mk 12, 32—34). 


Ili je možda izvanjska vjernost Pravilu vrednija kod 
Boga od ljubavi prema bližnjima? Evanđelje opet odgovara 
niječno: »Njegovi učenici, gladni, počeše trgati klasje i 
jesti. Kada to vidješe farizeji, rekoše mu: ,Gledaj! Tvoji 
učenici čine što nije dopušteno činiti u subotu. On im 
odgovori: ,Zar niste čitali što učini David kad sa svojim 
pratiocima ogladnje? Kako uđe u kuću Božju, te jede po- 
stavljene kruhove, koje nije bilo dopušteno jesti ni njemu 
ni njegovim pratiocima, već samo svećenicima? Ili, zar ni- 
ste čitali u Zakonu da subotnim danima svećenici u hramu 
krše subotu, pa su ipak bez krivnje? A ja vam kažem da 
je ovdje nešto veće od hrama! Da ste shvatili što znači 
riječ: ,Više volim milosrđe nego žrtvu', ne biste osudili 
ovih nedužnih. Sin je čovječji uistinu gospodar subote'« 
(Mt 12, 1—8). 


Tako je to točno sa svim drugim religioznim djelima. 
Mnoge molitve, razmatranja, pobožna čitanja su propisana 
i potrebna, ali ne postižu svoju svrhu, ako ne zapale u 
duši vatru ljubavi prema Bogu i bližnjemu. »Neće svaki 
koji mi govori: ,Gospodine, Gospodine!' ući u kraljevstvo 
nebesko, nego onaj koji vrši volju moga nebeskog Oca« 
(Mt 7,21). Volja Božja je sadržana u njegovom zakonu, a 
ovaj Zakon je sažet u zapovijed ljubavi. 

Da li je Isus mogao više učiniti i reći da nam prepo: 
ruči kako je potrebna ljubav i kako je nadasve vrijedna 
za naš duhovni život? Ide sam tako daleko da nas neće 
suditi ako mi ne sudimo bližnje: »Nemojte suditi, pa si- 
gurno nećete biti osuđeni!« (Lk 6,37). Spreman je da nas 
ne osudi zbog naših mnogih pogrešaka; ali zahtijeva od 
nas da i mi nikoga ne osuđujemo: »Ne osuđujte, pa sigurno 
nećete biti osuđeni!« (Lk 6,37). Spreman je da nam uvijek 
i sve oprosti, ako mi isto činimo bližnjima: »Opraštajte, 
pa će vam biti oprošteno!« (Lk 6,37). Spreman je pokloniti 
nam milosti svih vrsta u punini, ali u mjeri u kojoj smo 
mi velikodušni drugima: »Dajte, pa će vam se davati: do- 


. bra, zbijena, stresena, i preobilna mjera iskrenut će vam 

se u skut, jer će vam se mjeriti mjerom kojom mjerite« 
(Lk 6,38). Spreman je da nam na Sudnji dan iskaže veliko, 
bezgranično i beskonačno milosrđe; ali želi da i mi bu- 
demo milosrdni: »Blago milosrdnima jer će postići milo- 
srđe!« (Mt 5,7). Spreman nam je darovati neshvatljivo bla- 
ženstvo u nebu, ali samo kao nagradu za ljubav prema 
bližnjima: »Nego, ljubite svoje neprijatelje, činite dobro i 
pozajmljujte, a da ništa ne očekujete natrag! Tako će vaša 
plaća biti velika, i bit ćete sinovi Previšnjega!« (Lk 6,35). 

Na koncu, čitavo Evanđelje nije ništa drugo nego raz- 
jašnjenje i proširenje ove opomene na ljubav prema bližnje- 
mu. Ona je sadržaj Govora na gori u kojemu nam Isus 
navješćuje svoj program. U opisu Sudnjeg dana još jed- 
nom sažima ovaj program: oni koji se pokažu prema njemu 
milosrdni u osobi potrebnog brata, čut će od njega riječi 
vječnog blagoslova. A oni koji su zatvorili svoje srce braći, 
bit će vječno prokleti. 

Dobro koje činimo drugima pogađa dakle samoga Isu- 
sa. Ovakvo gledanje stvari očima vjere, iako se zbije samo 
jednom za stalno, jest potrebno, kako za nutarnju savrše- 
nost ljubavi, tako i za postizanje izvanjske savršenosti 
djela. Ako u našem svakom subratu gledamo Isusa, moći 
ćemo lakše i stalnije provoditi krepost ljubavi prema bli- 
žnjima. Svaka duša koja se posvetila Bogu iskusiti će, i 
može na sebe primijeniti: što više napreduje u ljubavi 
prema Bogu, to više opaža da je savršenija njezina ljubav 
prema bližnjima. Ovo je razlog radi čega neke duše koje 
su dobre volje »oikrivaju« tokom godina više slabosti nego 
na početku svog redovničkog života. One su imale ove 
mane već i prije, ali ih nisu primjećivale i nisu im doda- 
vale nikakvo značenje. Sada, budući da napreduju u Božjoj 
ljubavi i zbog toga se sve srdačnije sjedinjuju s Isusom 
— pravim svjetlom, otkrivaju samo i najmanje pogreške. 
I što se više sjedinjuju s beskonačnom svetošću, to bolje 
razumiju što zapravo znači ljubav prema bližnjima. Zato ih 
sad potresaju jako najmanje pogreške koje prije nisu za- 
pažale. 

I to će dalje tako ostati; jer savršena ljubav prema 
bližnjima ne poznaje granice, kao ni savršena ljubav prema 
Bogu. Bezdan doziva bezdan. Posredstvom savršene ljubavi 
prema Bogu čini ljubav prema bližnjemu tako nježnom, da 
odmah bolno osjećamo svaku misao, svaki sud, svaku ri- 

ječ kojom ožalošćujemo dragog bližnjega. Tko ljubi bližnje- 
ga radi Isusa bit će izvanredno uslužan. Nikada ne čini 
usluge radi naklonosti, da mu se uzvrati pomoć, nego je 
brzo spreman na sve. Savršen je u velikodušnosti. Uvijek 
pretpostavlja male interese, udobnosti, radosti drugih svo- 
jima, stajalo to bezbroj malih odricanja i žrtava. Vrlo je 
ljubezan i svaki čin ljubavi prema bližnjemu uresi smi- 
ješkom. Milosrdan je i zato je spreman pokriti pogreške 
drugih, činiti dobro a da mu ne prizna onaj kome ga je 
iskazao. Ljubi i čini dobro onima koji su žalosni, da, radije 
sam želi sve pretrpjeti, nego drugima prouzročiti bol. 1 
konačno, ljubav prema Bogu vodi do potpunog predanja 
bližnjima, sve do žrtve vlastitog života za nj: »Po tome smo 
upoznali ljubav što je on za nas dao svoj život. Tako i mi 
moramo dati svoj život za. svoju braću« (1Iv 3,16). 


S pravom smo kazali da savršena ljubav prema bližnji: 
ma pretpostavlja savršenu ljubav prema Bogu. Mudro radi 
onaj iko teži svim svojim silama da savršeno ljubi Boga. 
Tako će dospjeti do savršenije ljubavi prema bližnjemu i 
konačno će ostvariti božansku zapovijed: »Ljubite jedan 
drugoga, kao što sam ja ljubio vasl« (Iv 13,34). 


XVI. GLAVA 
LJUBAV PREMA VLASTITOJ KONGREGACIJI 


Redovničke kongregacije moraju biti vrlo ponizne pred 
Bogom kao i svaka duša koja se Bogu posvetila. Svaka 
Kongregacija mora tako shvatiti Isusove riječi upućene 
apostolima kao da vrijede za nju: »Tako i vi, kad izvršite 
sve što vam je naređeno, recite: ,Beskorisne smo sluge. 
Učinili smo samo što smo morali učiniti'« (Lk 17,10). Me- 
đusobno trebaju gajiti bratsku ljubav, poštivati se i razu- 
mijevati međusobno i radovati se dobru što ga svatko čini 
u području svog vlastitog djelovanja »da se na svaki način 
Krist propovijeda« (Fil 1,18). 

Ovo ne isključujem da posebno ne cijeniš, ljubiš i 
budeš privržen svojoj vlastitoj Kongregaciji. U tome se 
među ostalima pokazuje dobar duh i ispravno shvaćanje 
vlastitog poziva. 

Svaka redovnička družba je Božje djelo: On uvijek 
misli na nju i ljubi je beskonačno; ona je dragocjeni plod 
njegovog božanskog otkupljenja i služi tome da posveti 
mnoge duše i mnoge druge da obrati. Sam Isus je njezina 
nevidljiva glava; upravlja je, uzdržava i izlijeva na nju 
neizmjerno bogatstvo milosti. Što su sve zaslužili njezini 
osnivači i osnivačice po molitvi, trpljenju i mukama, ko- 
liko dobra je tokom stoljeća došlo Crkvi i još će po njima 
doći! Ona je za svakog člana »kuća vlastitog posvećenja« 
i predvorje u onu kuću koja će jednog dana biti »kuća 
vlastite slave« (Iv 64,10). Ako mislimo na sve to, onda 
je sasvim naravno da svatko pazi i ljubi svoju ustanovu 
i da se osjeća obavezan prema njoj velikom zahvalnošću. 


Nitko se ne treba čuditi da susreće nedostatke u svo- 
joj Kongregaciji. To je ljudski. Događa se u svakoj Kon- 
gregaciji, kao i u samoj Kristovoj Crkvi: sveta je u osobi 
svog Utemeljitelja, u svom cilju i svojim sredstvima, a 
sjenu pokazuje u pojedinim članovima. | kod same dva- 
naestorice apostola, koji su imali za osnivača i učitelja 
Isusa Krista, bilo je ljudskih slabosti koje Evanđelje jasno 
pokazuje. Bio je jedan i potpuni otpad. 


Možeš željeti, ali ne možeš tvrditi, da si našao u vla- 
stitoj kongregaciji sve i sva savršeno. Ona je »škola« sa- 
vršenstva, dakle, pretpostavlja da su njezini članovi još 
nesavršeni. U školu idemo da učimo, a ne da pokažemo 
znanje koje upravo posjedujemo. Osim toga, kako netko 
može zahtijevati da svi drugi budu savršeni, kad on sam 
to nije? 


S druge strane, u svakoj Kongregaciji, svaki pojedini, 
može se posvetiti ako hoće. Ni jedan Red nema monopola 
svetosti ili privilegij veće svetosti nasuprot drugima. Ako 
te Bog zove u određeni Red, možeš i moraš se u njemu 
posvetiti. Sredstva ti za to ne manjkaju i nitko te ne 
može spriječiti da ne paziš na Pravilo, a još manje te 
može netko onemogućiti, da učiniš svoj nutarnji život sve 
savršenijim i tako posvetiš sve što radiš. 


Ako ih ima u zajednici koji to drže suvišnim, za tebe 
je dosta da se na to ne obazireš i ideš ravno svojim 
putem. Umjesto da dopustiš da oni na tebe utječu, teži za 
tim da ti na njih utječeš molitvom i dobrim primjerom. 
Sve, ili skoro sve Družbe poklonile su Crkvi istaknute 

svece; ne smijemo tako misliti kao da su oni uvijek imali 
idealno povoljnu okolinu za svetost. Naprotiv, i oni su 
morali plivati protiv struje. Neće ni tebi manjkati milost 
Božja. Na tebi je da joj odgovoriš. 

Odatle je jasno, da je misao i želja mijenjanja svoga 
Reda većinom đavolska napast, kako bi dušu đavao odvra- 
tio od njezinog pravog puta. Možda se tu radi o opasnoj 
iluziji same duše koja vjeruje da će drugdje moći postići 
svetost s manje napora, manje borbe i manje kušnji. Sva- 
kako je bilo slučajeva da je izlazak iz jednog Reda i ula- 
zak u drugi odgovarao sakrivenim Božjim planovima. Ali 
to su posve rijetki iznimni slučajevi. 

Također mišljenje, da možemo učiniti »više dobra« ako 
se zamijeni kontemplativnu družbu s aktivnom ili obratno, 
većinom je zabluda i utvara. Imamo sasvim krivu pre- 
dodžbu o dobru što bismo ga željeli učiniti. Mislimo da 
dobro ovisi sasvim o nama i da je naša stvar radije biti 
na jednom mjestu, negoli na drugom, i radije raditi ovaj 
posao a ne onaj. U stvari, dobro je djelo Božje, i mi ra- 
dimo u onoj mjeri s njim, u kojoj smo tamo gdje nas on 
želi imati, sjedinjeni s njime u ljubavi, i činimo trenutak 
za trenutkom ono što On hoće. To, i samo to je siguran 
put, da na zemlji učinimo što je više moguće dobra. 


Sveta Mala Terezija nije ostavila svoju klauzuru, 
Premda 'je žarko željela biti misionarka. Posvetila se tamo 
gdje je bila. Danas gleda kako je nagrađena njezina čežnja 
za izvanjskim apostolatom tako da je postala zaštitnica 
misija cijelog svijeta. Sv. Franjo Ksaverski nije izišao iz 
svoje »družbe« i nije napustio polje svoga poslanja među 
poganima premda je osjećao u sebi goruću želju, da raspiri 
u kršćanskim zemljama pravi križarski pokret misionarskog 
rada. Posvetio se u dalekim misijskim zemljama; danas su 
ispunjene njegove želje; postao je zaštitnik svih misijskih 
djela u domovini i svih suradnika misija. 

Ne čine zidovi klauzuru u očima Božjim, a ni putova- 
nje prema dalekim obalama ne čini misionara. Možemo 
tijelom prebivati u klauzuri i živjeti dušom u širokom svi- 
jetu. Možemo biti i u misijama i uz to provoditi život posve 
beskoristan za apostolat. | obratno, može svaka redovnica 
u klauzuri biti velika misionarka, i u nekom Redu s izvanj- 

skim poljem rada može svatko imati u svom srcu nutarnju 
klauzuru koja više koristi vlastitom posvećenju i posveće- 
nju drugih, nego čisto izvanjska klauzura zidova i rešetki. 

Sve ovisi o tome, kako duboko težiš za savršenošću, 
kako daleko si došao u ljubavi prema Isusu. Ljubav prema 
Bogu jest ono što te uvodi u najsvetiju klauzuru Srca Isu- 
sovog i tvoju dušu savršeno zatvara. Ljubav prema Bogu 
sjedinjuje te s Isusom Raspetim u jednu jedinu Žrtvu i 
čini tvoju dušu savršenom misionarkom. Ova je ljubav 
otvorena bez iznimke svim Bogu posvećenim dušama, kao 
što je i savršena ljubav prema Bogu bitni cilj svih kon- 
gregacija. = 

Ne radi se o tome da li si radije u ovoj Kongregaciji 
ili u onoj, u kojoj te Bog želi imati; tamo ustrajati, tamo 
težiti svim silama prema bitnom cilju svoga poziva, uvje- 
ren da na tom putu najviše doprinosiš da se ojača tvoja 
Kongregacija, da se razvije i postigne svoj cilj. 

U tome se sastoji prava ljubav prema samostanskoj 
obitelji. Sve gledati crno, gubiti se u optužbama, sve i sva 
htjeti reformirati, ništa ne koristi i šteti. Također veliko 
znanje ili intenzivna djelatnost su bez vrijednosti, ako nisu 
prožeti dubokim nutarnjim životom. »Sveci« su uvijek naj- 
korisniji članovi svake zajednice, pa makar ostaju nezapa- 
ženi i ne pobuđuju nikakvu pažnju. Oni su pouzdani stu- 
povi, izvori milosti i božanskog blagoslova. Često se Duh 
Sveti služi njima ili jednim od njih da obnovi lice čitave 
Kongregacije i iz nje čini vatreno ognjište svetosti na 
sveopće i trajno dobro svih. 


XVIII. GLAVA 
LJUBAV PREMA NEVOLJNIMA 


»Došao sam da bacim oganj na zemlju, pa kako bih 
želio da se već zapalio?« (Lk 12,49). Time se misli na 
vatru božanske ljubavi čiji plamen se širi na ljubav prema 
bližnjima. Isus nas je sam upozorio na tu ljubav koja se 
pokazuje u djelima duhovnog i tjelesnog milosrđa: gladne 
nahraniti, žedne napojiti, gole obući, bolesne posjetiti, za- 
tvorene utješiti (Mt 25, 31—46). Nije se zadovoljio da 
to uči, nego je to »počeo činiti« (dj 1,1), tako da možemo 
njegov čitav život sažeti u riječi: »... prošao je čineći 
dobro« (Dj 10,38). | 

Kao što je svaki udarac njegovog Srca bio savršeni 
čin božanske ljubavi prema Ocu, tako i svaki njegov korak 
ostavlja trag njegove dobrote i dobrotvornosti prema po- 
trebnima. 


Crkvi je povjerio da nastavi poslanje dobra u svijetu. 
Ona opravdava tu zadaću bezbrojnim dobrim djelima. Re- 
dovničke kongregacije su na to pozvane da snažno štite 
ova djela i da ih uopće omogućavaju u pojedinim sluča- 
jevima. To one mogu i moraju činiti; inače bi bile osu- 
đene zbog neplodnosti i konačno bi propale. 


Naravno da nemaju sve Kongregacije istu djelatnost, 
istu zadaću i mogućnosti. Sve su obavezne da svoje uši 
ne zatvore bolnoj vici tolikih ljudi, da im srca ne otvrdnu 
pred tolikom bijedom i potresnom nevoljom bližnjih. 


Zapovijed ljubavi prema bližnjima vrijedi za njih, da, 
za njih, više negoli za sve druge; to izlazi iz njihovog po- 
ziva. Ako ih je Isus oslobodio od mnogih briga koje imaju 
ljudi u svijetu, učinio je to zato da bi se mogli predati, 
ne samo s više ljubavi prema Bogu, nego i s ljubavi 
prema bližnjemu; time svoja srca proširuju s ljubavlju koja 
obuhvaća »veliko mnoštvo bolesnih« (Iv 5,3), a ne stavlja 
granice svojoj požrtvovnosti za dobro siromaha. Isus misli 
na njih, i za njih po ljubavi prema bližnjima drugih ljudi, 
ljubavlju koja je često natopljena suzama i krvlju čistih 
žrtava; kako se neće osjećati potaknuti da isto toliku lju- 
bav iskazuju prama bližnjima, tim više, kad ono što pri- 
maju, upravo zato dobivaju da dalje dijele potrebnima? 
Baviti se samo samim sobom, i time se zadovoljiti da 
uvijek sami primamo a da ne dajemo, ili samo tada dajemo, 
ako se možemo nadati da će nam biti naplaćeno, to više 
i nije nikakva ljubav prema bližnjima. Tko tako radi nije 
shvatio onu rečenicu i nije ju na sebe primijenio, koju 
Sv, Pavao stavlja u Isusova usta: »Blaženije je davati nego 
Primatil« (Dj 20,35). ' 

Važna djela kršćanske ljubavi ne manjkaju u Crkvi. 
Tako djelo Kotolenga u Torinu pruža mnogim tisućama trpe- 
Ćih, svih vrsta, krov, hranu i njegu. Ima različitih Kongre- 
gacija koje su nastale s istim programom nesebične lju- 
bavi. | ni jednoj Bog ne uskrati svoju pomoć. Time ne 
želimo kazati da bi sve Kongregacije morale imati istu 
zadaću, nego samo potvrđujemo Isusovu riječ u Evanđelju: 

»Dajte, i dat će vam sel« Isus neće dopustiti da ga nadvi- 
simo u velikodušnosti, ako s njim i za njega radimo, 
potaknuti od iste ljubavi prema njemu i našoj braći. Sve 
što činimo za najbliže, činimo Njemu, a On uvijek odgo- 
vara s božanskom dalekosežnošću. 

Premda se u svim vremenima ljubav prema bližnjima 
pokazala kao najbolji put da dođemo do duša, koliko više 
je to u našim danima socijalnih, moralnih i duševnih stran- 
putica koje se savjetuju svijetu. Može se reći da je danas 
kršćanska ljubav jedino sredstvo da nađemo pristup veli- 
kom mnoštvu i da natrag pozovemo nauci Evanđelja. Ne 
traži li upravo to Crkva od nas po uzvišenim riječima svo- 
jih papa? Ljubav prema bližnjima ima svoj vlastiti jezik 
koji svoj odziv nalazi u ljudskim srcima. | tamo, gdje nam 
se čini kao da naše riječi padaju na tvrdi kamen, nalazi 
ljubav uvijek dovoljni odjek i ostavlja trajno trag dobrote 
što će donijeti plod u pravo vrijeme. 


Vidjeli smo da je Isus sam prodro prolomom ljubavi 
u srca. »Žao mi je naroda..., nemaju što pojesti« (Mk 
8,2). Tako je rekao i darovao im je kruh na čudesni način. 
Istu djelotvornu sućut je imao za bolesnike i sve potištene. 
Suze: naroda su mu došle do srca i izmamile su njemu 
suze (Iv 11,35). Ljubav radi apostolata, ali ljubav koja do- 
lazi iz srca, koja je sve svima, ne zaobilazi brata koji treba 
pomoć, nego mu ide u susret, zavija njegove rane, njegove 
boli uzima na sebe, ne ostavlja ga dok mu ne nađe konak 
gdje će ponovo naći sebe i svoje izgubljene snage — 
moralne kao i fizičke. »Idi pa i ti čini tako« (Lk 10,37), 
kazao je Isus učitelju Zakona kada je završio usporedbu o 
milosrdnom Samaritancu. Sv. Pavao je to razumio jer je 
mogao reći za sebe: »Uistinu, iako sam slobodan s obzi- 
rom na sve, pretvorio sam se u roba svima da ih prido- 
bijem što više... s podložnicima Zakona kao podložnik 
Zakona... da pridobijem podložnike Zakona. ... Sa slabi- 
ćima sam bio slabić, da pridobijem slabiće. Svima njima 
postao sam sve, da kako tako neke spasim« (1Kor 9, 
19—22). 

Jedna takva ljubav može imati svoj poticaj i snagu 
samo u božanskoj ljubavi. »Ljubav Kristova potpuno nama 
ovladava« (2Kor 5,14). Nešto drugo vjerovati bila bi opasna 
utvara iz koje bi izlazila nastala ljubav, a bila bi bez sva- 
kog nadnaravnog sadržaja. S njom bi bilo nemoguće pri- 

dobiti duše za Boga. Naprotiv, upali bismo u opasnost da 
sami postanemo žrtve zla i zabluda koje smo željeli istri- 
jebiti po ljubavi. Koliki su i u našim danima postali žrtve 
zablude, jer su vjerovali da mogu sve raditi za sve, ali su 
kod toga zaboravili da je za to sposobna samo božanska 
ljubav i da joj moramo dati prednost u svakom djelu. 

E: U najboljem slučaju ništa ne izlazi pozitivno. Dovoljno 
je imati otvorene oči da se uvjerimo da je to tako. Još 
nisu nestale ruševine II. svjetskog rata, već opet živimo 
pod strašnim pritiskom katastrofe od A i H — bombe, 
dok se svugdje javlja val mržnje, sile, nepravde, egoizam 
i strašni zločini. Zašto? Zato što se svijet odvratio od Boga 
i njegova zakona ljubavi, natrag je pao u moralni kaniba- 
lizam. Odbio je prvu zapovijed; time odbija i drugu koja 
je prvoj »jednaka«. Tako se gubi svaki oslonac. Zašto nije 
moglo to mnoštvo dobra, što se poduzima, zadržati ovo 
veliko zlo? Zato, jer ona djela koja su trebala biti dobra 
djela nisu to uvijek bila. Manjkao im je nadnaravni život, 
a time i nadnaravna snaga. Bila ona koliko god brojna, 
ako ne potječu sa izvora, sva bi bila beskorisna i svijet ne 
bi postao boiji. »Jer bez mene ne možete ništa učiniti« 
(Iv 15,5). 

Kada bi to shvatile barem duše koje se posvetiše 
Bogu! »Kraljevstvo je nebesko slično kvascu koji uzme 
Zena te ga pomiješa sa tri mjere brašna dok sve ne ukva- 
sa« (Mt 13,33). Kada bi posvećene duše bile vjerne svom 
pozivu i bile ispunjenje božanskom ljubavlju, kada bi Božja 
ljubav prožimala sve njihove riječi, čine i djela u ljubavi 
prema bližnjima, mogli bismo se stvarno nadati duhovnoj 
obnovi svijeta? Ona vatra koja je apostole učinila novim 
ljudima i po njima je obnovila lice zemlje, može još i da- 
nas činiti ista čudesa. Ako bi se svijet obnovio u Božjoj 
ljubavi, obnovio bi se sam od sebe i u ljubavi prema 


bližnjima. 
XIX. GLAVA 
LJUBAV PREMA CRKVI 


Od Isusa, glave mističnog tijela, struji po Duhu Sve- 
tom punina nadnaravnog života u hijerarhijski izgrađenu 
Crkvu. Po njoj se vodi do pojedinih članova i struji natrag 
U Crkvu po preobilnoj i svetoj sili drugih duša. Tako se 

zbiva trajno strujanje gore-dolje, koje će završiti onoga 
dana kada Crkva obasjana veličanstvom Sina Čovječjega 
na prijestolju Posljednjeg suda postavi svoje čete da s 
Njim — ne više optuživana, nego trijumfalno — uđe u 
slavu. 

Da, svetoj Crkvi je Isus povjerio svoju poruku vjere 
i sve istine koje je objavio. Pitao je apostole za koga ga 
ljudi drže. Kada su odgovorili da Ga drže za Ivana Krsti- 
telja, Iliju, Jeremiju, ili jednog od proroka, pitao je njih: 
»Vi, za koga me držite?« U ime svih, odgovara Petar: »Ti 
si Krist, Sin Boga živoga.« Tada mu Isus kaže sa stvoritelj- 
skom silom svoje riječi: »Blago tebi, Šimune, Jonin sine, 
jer tebi to ne objavi tijelo i krv, nego Otac moj nebeski! A 
ja tebi kažem: ti si Petar — stijena, i na toj stijeni sagra- 
dit ću Crkvu svoju« (Mt 16, 15—18). 

I on ju je sagradio. Prošlo je dvadeset stoljeća da ova 
Crkva prkosi svim teorijama, svim lažnim mišljenjima, svim 
odstupanjima i opasnim zabludama, te čuva besprijekorno 
i nepatvoreno baštinu objavljenih istina i pribavlja sigur- 
nost našoj vjeri. 

Crkvi je Isus povjerio također svoju poruku nade s 
bogatim plodom božanskog otkupljenja. »Tebi ću dati klju- 
čeve kraljevstva nebeskog« (Mit 16,19). Crkva je ona koja 
čuva svete sakramente i drugo duhovno blago i nama ga 
dijeli: po njoj se rađamo za život milosti, »imamo vlast 
postati djeca Božja« (Iv 1,12). Njezinom moću možemo bra- 
niti život milosti kao dobri vojnici protiv svojih vidljivih i 
nevidljivih neprijatelja. Po njoj opet dobivamo nadnaravni 
život, ako smo ga izgubili po grijehu; po njoj hranimo i 
povećavamo taj život božanskom hranom; po njoj djelu- 
jemo na održanju tog božanskog života u svijetu. 

Crkvi je Isus povjerio poruku ljubavi prema Bogu i 
bližnjemu, u njezino srce je ulio ljubav prema Ocu i prema 
svakome od nas. Ova ljubav ne poznaje granica. Ovom sve- 
obuhvatnom ljubavlju Crkva goruće želi da pridobije sve 
duše da sve postignu vječni život. Ta ljubav ne poznaje 
granice predanja: dariva se bez pridržaja, uči i potiče, 
pomaže bližnjima u potrebama tijela i duše, moli i žrtvuje 
se, brine se i trudi se za sve i svakoga. 

Za sve zajedno kao i za svakog pojedinog Crkva je 
stvarno sveta »majka«: prima nas u svoje ruke kada do- 
čemo na svijet; prati nas brižno na svakom koraku. našeg 

života; pokazuje nam pravi put, rastjeruje opasnosti i da- 
riva nam pravu utjehu; ne ostavlja nikoga, pa ni one koji 
Su nju ostavili i bore se protiv nje. Bliza nam je i nad- 
Vija se nad nama kada smo bolesni; štiti nas u zadnjem 
času i u zadnjoj borbi; brine se za naše mrtvo tijelo, prati 
nas svojim molitvama zagovora ili proslave. 


S druge strane, sve dobro što ga činimo, vraća se u 
krilo Crkve. Ona si ga prisvaja, štiti ga svojim autoritetom, 
povećava njegovu vrijednost svojim zaslugama i čini da 
služi dobru svih. Nema ni jedne molitve koja se u mistič- 
nom Tijelu ne bi prilagodila bilo za naše spasenje, bilo 
za spasenje drugih. Jedan za sve i svi za jednoga. Kad 
je krv mučenika sjeme koje širi novo kršćanstvo; kada su 
vjernici sjedinjeni s misionarima u istim borbama i osva- 
janjima; kada svaka pojedina duša može iskupiti druge 
duše, a to samo zato, jer Crkva uvrštava naša djela mi- 
stičnom Tijelu. Već dvadeset stoljeća povećava ona blago 
zagovorničkim i pokajničkim molitvama svojih svetaca i 
mučenika. Sjedinjuje ga s beskonačnim zaslugama svoga 
Raspetog Zaručnika i preobilnim zaslugama Presvete Dje- 
vice Marije i uranja ga kod svake euharistijske žrtve u 
kalež svete krvi. Ovo beskonačno blago vječnog života 
primjenjuje ona za opće i posebno dobro svoje djece. Kako 


“oveliki dar nam je dao Isus, budući da nam je dao Crkvu i 


pozvao nas da joj pripadamo. 


Redovničke zajednice su odabrani vrtovi Crkve, koja 
tamo bere najljepše cvijeće svetosti. Vi, posvećene duše, 


. zauzimate zbog toga odabrano mjesto u njezinu srcu. Ona 


vas obasipa posebnom brigom, dariva vas posebnim milo- 
stima, zove vas posebno blizu i povjerljivo da ispunite nje- 
zino poslanje, a i na vama počivaju njezine najljepše nade. 

Morate biti svjesni da vaše posvećenje Isusu jest po- 
sebno posvećenje Crkvi u čijem duhu vi živite, s kojom se 
vi također morate osjećati posebno povezani. Morate 
je ljubiti. Ljubiti je svom dušom, dakle njezine nauke pri- 
hvaćati bez suzdržljivosti i bezuvjetno. Ono što je sveti 
Petar rekao Isusu nakon obećanja svete Euharistije: »Go- 
Spodine, kome ćemo otići? Ti imaš riječi vječnoga života« 
(Iv 6,68), to bi trebao svaki od nas ponoviti prema neza- 
bludivim riječima Crkve. Svakako je vrlo dobro da se po- 

stiže jasnoća temelja naše vjere; ipak se to mora uvijek 
tako zbivati da kod toga ostaje zadnja instanca — nauk 
Crkve. 

Crkvu moramo ljubiti svim srcem. Kod svakog redov- 
nika ova ljubav mora postati strast. Da, ako ljubimo Crkvu 
strastveno, onda ćemo njezine radosti, njezino trpljenje i 
njezine borbe učiniti svojima! Tko dira Crkvu, dira i nas 
i to na najosjetljivijem dijelu srca. Ljubimo Crkvu također 
u osobi pape, biskupa i svećenika. Oni tvore hijerarhiju po 
kojoj nam dolazi milosno blago Crkve. Ljubimo Crkvu u 
osobi svih njezinih suradnika, svih njezinih članova! Lju- 
bimo je u svim njezinim uredbama! Obasipajmo je svojom 
ljubavlju, svojom molitvom i žrtvama kao sa obrambenim 
nasipom protiv njezinih neprijatelja, kao sa blagim sunča- 
nim svjetlom usred njezinih muka. 


Ljubimo Crkvu svom svojom voljom! Pokoravajmo joj 
se posve, iskreno, u svemu, što nam zapovijeda, u što nas 
uvjerava, da bismo išli uvijek pravim putem i uvijek na- 
vukli na sebe blagoslov Božji. Sve uredbe traju, cvatu i 
dobro djeluju u onoj mjeri u kojoj su sjedinjene s Crkvom, 
tom trajnom pećinom. Tko je s Crkvom, taj je s Isusom. 
Duh Sveti koji vodi Crkvu jest onaj koji vodi svaku uredbu 
koja je s njom povezana. Po njoj svjedoči o Isusu i njego- 
vom djelu. »On će svjedočiti za mene. I vi ćete svjedočiti, 
jer ste od početka sa mnom« (Iv 15, 26—27). Tko nije s 
Crkvom ili je klimavo njegovo jedinstvo s njom, taj se 
uputio zonom koja je izvan utjecaja tog božanskog svje- 
dočenja. 


Ljubimo Crkvu svim silama. Budimo isnunjeni svetom 
. radošću da možemo u izvanjskim djelima doprinijeti ispu- 
njenju njezinog poslanja! Ne škrtarimo ako valja uzeti na 
sebe napore; ne štedimo svoje sile. Ne sklanjajmo se od 
onih zadaća na koje nas poziva! Podupirimo, koliko mo- 
žemo, sve koji teže za istim ciljem: utvrditi i uzvisiti Crkvu 
u svijetu! 

Kao redovničke osobe moramo imati uvijek na pameti 
da se najveća vrednota, što je možemo i trebamo ostvariti, 
sastoji u tome, da uvijek odgovaramo cilju svog poziva. 
To je ono što Crkva od nas želi; jer je u tome sve sadr- 
žano. Svetost je najsvjetliji znak Crkve, ali također i naj- 
potrebniji. »Ja sebe samog posvećujem za njih da i oni 

budu posvećeni u istini« (Iv 17,19). Ono što Crkva čini za 
nas, to moramo i mi činiti za nju: mi se moramo posve- 
ćivati za nju, da ona može ižarivati svetost u svijet. 


Vidjeli smo, dakle, da se svetost duše bitno sastoji 
u Božjoj ljubavi. Ovo je sv. Mala Terezija ispravno shvatila, 
kada si je svetim, djetinjim pouzdanjem preuzela da će 
ona biti u krilu Crkve »ljubav«, da se s njom bori u svim 
apostolskim bitkama, da s njom trpe svi mučenici. Crkva 
treba takve duše; duše, koje će intenzitetom svoga nutar- 
njeg života nadoknaditi one manjke, koji se uvijek pri- 
ljubljuju uz izvanjska djela; duše, čije napore sam Bog 
čini plodnima, koje trajno poput Mojsija na brdu drže 
uspravljene ruke svoje prema nebu i postižu pobjede crkve 
nad neprijateljima spremnima na rat. 


Ako ljubiš Crkvu, ako je štuješ i ako joj služiš, tada 
ljubiš Isusa na najsavršeniji način. 

V. DIO 


KAKO HRANITI BOŽANSKU LJUBAV 
U REDOVNIČKOM ŽIVOTU? 


XX. GLAVA 
KAKO LJUBIMO, TAKO MOLIMO 


Kao što je Isus sažeo i time pojednostavnio naš du- 
hovni život u jednom »potrebnom«, ljubavi prema Bogu, 
tako je sažeo i pojednostavnio sredstvo za postizanje toga 
cilja. To sredstvo je molitva. 


Zašto mi dovoljno (dostatno) ne uviđamo kako je po- 
trebna molitva? Zato, jer se previše pouzdajemo u sebe, 
u svoje vlastite sile kao da možemo iz samih sebe napre- 
dovati u duhovnom životu. Svakako da mi moramo s naše 
strane imati želju, djelotvornu volju odgovoriti milosti 
Božjoj, ali to je božanski dar i zato je povezan s molitvom: 
»Molite ..., tražite ..., kucajte« (Mt 7,7). 


Tako je Bog uredio, i upravo time pokazuje kako dobro 
misli o nama. Želi da mu ostanemo podložni, da hodamo u 
Njegovoj prisutnosti u poniznosti i pouzdanju. Jao, ako to 
ne bi bilo tako! Kada bismo mu se tako malo približavali, 
premda trebamo njegovu pomoć, što bismo činili kada ne 
bismo trajno iskusili svoju nemoć: »Bez mene ne možete 
ništa učiniti« (Iv 15,5), nije samo temeljna istina našeg du- 
hovnog života već je i jedna od najutješnijih istina. Ona 
tako ispričava neke naše slabosti i upućuje nas da se 
punim povjerenjem bacimo u ruke Božje da bismo postali 
bogati s njegovim blagom. Isus je spreman da nam sve 
dade, stvarno sve, ali pod jednim uvjetom: da molimo. Da 
li nam je mogao više obećati i manje tražiti? 

Stvarno, po molitvi spajamo ponor naše nemoći s bo- 
žanskom svemoći, zemlju s nebom. Na nama je da molimo. 
To je naš udio u djelu našeg spasenja. Molitvom dobivamo 
Sve, a bez nje ništa. Ako je nažalost opet pala koja Bogu 
posvećena duša, ako mnogi padaju u pogibeljnu mlitavost, 
to je zadnja karika lanca malih nevjernosti; prvi član toga 
lanca bio je uvijek u napuštanju (propustu) molitvenog 
žara. Ako su naprotiv svete duše ostale velikodušno vjerne 
milosti, to onda počiva na njihovom nutarnjem životu, a 
to je njihova trajna molitva. Apostol Jakov nas opominje 
da Boga molimo za potrebnu mudrost i dodaje: »Ali neka 
ište s vjerom, bez ikakva sumnjanja, jer je onaj koji sumnja 
sličan morskom valovlju koje vjetar podiže i tamo-amo 
goni. Takav čovjek neka ne misli da će što primiti od 
Gospodina« (Jak 1, 6—7). To je ovo: nešto od tog nutar- 
njeg kolebanja, od tog vjetra, što ga raspiruje sumnja u 
našim srcima, nalazi se u našoj molitvi. Zato i mi moramo 
reći: »Gospodine, vjerujem, pomozi moju nevjeru« (Mk 
9,24). Naša vjera je nesavršena. To je šteta; jer naša 
molitva gubi time nešto od one moći koja se ne sastoji 
toliko u molitvi, traženju, u kucanju kao takvom, već mno- 
go više u čvrstom pouzdanju da ćemo primiti ono što že- 
limo, da ćemo naći ono što tražimo, da će nam se otvoriti 
vrata na koja kucamo. Ta vrata su srce samog Boga (Mt 
7, 7—8). ; 

Takva vjera, nepokolebljiva, premda je prividno ili 
stvarno odbija, časti Boga i čini ga blagonaklonim. Ona 
mu otima čudesa i čini nas u isto vrijeme svemogućima 
kod njega: »Sve je moguće onomu koji vjeruje« (Mk 9,23). 
Ovu vjeru je tražio Isus od svih koji su mu se obratili: 
»Vjeruješ li?« (Mk 9,22). Tu vjeru je nagradio: ili s vre- 
menitim darovima kao Kananejku: »O ženo, velika je tvoja 
vjera. Neka ti bude kako želiš!« (Mt 15,28); ili s duhovnim 
darovima kao kod velike grešnice, kojoj reče Isus: »Tvoja 
te vjera spasila. Hajde u miru!« (Lk 7,50). 

Ta vjera je stvarno nešto uzvišeno! Ona je najintim- 
nije povezana sa svim različitim tajnama vjere. S našim 
postojanjem u Bogu: »U Njemu živimo, mičemo se i 
jesmo!« (Dj 17,28). Sa stanovanjem Boga u nama: »Ne 

znate li da ste hram Božji i da Duh Božji prebiva u vama?« 
(1Kor 3,16). Budući da Bog stanuje u nama, brine se trajno 
ljubazno za nas. Pouzdanje u molitvu usko je povezano s 
tajnom božanske svemogućnosti: »Jer Bogu ništa nije ne- 
moguće« (Lk 1,387). On nam može dati što sva stvorenja 
ne bi mogla zajedno; On može u jednom času učiniti u 
nama ono što samo po sebi ne bi nikada mogli postići 
Pouzdana vjera znade za tajnu beskonačne ljubavi. Nije li 
nas Bog stvorio iz vječne ljubavi za vječnu ljubav i nije li 
nam sve dao što ima Bog dati: »On koji čak nije poštedio 
vlastitog sina, već ga predao za sve nas, kako nam neće 
dati sve ostalo s njime?« (Rim 8,32). Zato je za nas besko- 
načno vrijedno što je Isus naš posrednik: »uvijek živi da 
posreduje za nas« (Heb 7,25), snagom svoje molitve i 
žrtve. Rekao je: »I štogod zamolite (Oca) u moje ime, uči 
nit ću« (Iv 14,13). Ovo vjerno pouzdanje počiva konačno na 
vjernosti Isusovoj, koji je rekao: »Nebo će i zemlja proći, 
ali riječi moje neće proći« (Mt 24,35). 


Na tim istinama i obećanjima počiva naša vjera, u moć 
molitve. Tko moli s vjerom, može biti siguran da će od- 
Straniti sve zapreke na putu svetosti, svaku zapreku će 
prijeći i moći će dostići najviši vrh. »Zaista, kažem vam: 
ako biste imali vjeru samo kao gorušičino zrno, mogli biste 
ovom brdu reći: digni se! i ono bi se maklo. Tada vam 
ne bi bilo ništa nemoguće« (Lk 1,38). Ova vjera sadrži 
naravno sve ostale uvjete za savršenu molitvu. 


Kad su ga apostoli molili da ih nauči moliti, odgovo- 
rio je Isus molitvom »Oče naš« (Lk 11,1). To je savršena 
molitva. U toj molitvi uči nas Isus da duhovne darove zbog 
njihove vječne vrijednosti treba pretpostavljati vremeni- 
tima. Svakako da trebamo moliti i za vremenita dobra, ali 
ih moramo podrediti duhovnima, i ako za njih. molimo, 
moramo se ponizno pokoriti njegovoj božanskj volji: »Ne- 
maju vina!« (Iv 2,3), tako je kazala majka Isusu na svadbi! 
u Kani. »Gospodine, bolestan je onaj koga ljubiš« (Iv 11,3), 
kaže Lazarova sestra. One ne navaljuju. Ne govore ni jed- 
nom direktno molbe. Poznavale su beskonačnu dobrotu 
Srca Isusova. Pouzdale su se u njega i prepustile da radi 
prema svojim božanskim obzirima. Često se događa da 
Mislimo moliti za »milost«, dok to milost nije, već bi se 

preokrenulo u nemilost. Molimo za »zmiju«, a mislimo da 
molimo za »ribu«. Gospodin je dobar i želi nam najbolje i 
daje nam ono što stvarno koristi našoj duši (Mt 7, 9—11). 


Isus nas nadalje uči da napustimo svoj mali vlastiti 
»ja« i da se bavimo duhovnim i tjelesnim potrebama naših 
bližnjih. Tako molitva ne donosi nama maleni dio već na- 
protiv biva nam djelotvornija. Tako je to, kao da do Boga 
dopire samo jedan jedini glas, a to je glas velike kršćan- 
ske obitelji. Mi molimo za sve, a svi mole za nas. Nije li 
Isus kazao: »Ako dvojica od vas na zemlji jednodušno za- 
mole što mu drago, dat će im Otac moj nebeski. Jer gdje 
su dvojica ili trojica sabrana radi mene, tu sam ja među 
njima« (Mt 18, 19—20). Ovo potvrđuje posebnu vrijednost 
zajedničke molitve. Molimo uvijek zajedno, premda ne uvi- 
jek fizički, ali ipak duhovno, ako činimo kao Crkva, koja 
moli u ime svih. 


Nadalje nas Isus poučava, tj. da interese Božje sta- 
vimo pred sve druge okolnosti naših osobnih interesa. 
»Zato najprije tražite kraljevstvo Božje i Njegovu praved- 
nost, a to će vam se nadodati« (Mt 6,33). 

To vrijedi također za molitvu. Za mnoge je molitva 
uvijek prošnja za njih same; ne daju Isusu nikada ono što 
od njih On očekuje. U savršenoj molitvi uzlijeće duša od 
sebe k Bogu i težeći za Božjom ljubavlju ne traži ništa 
drugo nego slavu Njegova imena, Njegovo kraljevstvo i 
ispunjenje Njegove svete volje. Sve drugo je podređeno 
toj savršenoj ljubavi. 

Upravo po savršenoj ljubavi možemo u svom duhov- 
nom životu poslušati Isusovu opomenu: »Molite bez pre- 
stankal« Molitvu kao posebni religiozni čin ne možemo 
uvijek obavljati, jer imamo druge neodložne dužnosti. Nje- 
zin izvor, čežnja za ljubavlju, ne može i ne smije nikada 
presahnuti (1a Thom. ILI, qu. 89a 14). Ovo je upravo slu- 
čaj kod duša koje se posvetiše Bogu, ako čeznu za savr- 
šenom božanskom ljubavlju i trude se »da ostaju u lju- 
bavi«. Ostati u ljubavi znači, trajno uzdizati dušu Bogu, 
biti trajno sjedinjen s njim u srcu, nikad ne prekinuti 
himan njegove proslave. Budući da je život jedne takve 
duše posve ljubav, onda je i njezina molitva savršena; 
jer kako ljubimo, tako i molimo. 

XXI. GLAVA 
DRVA ZA VATRU LJUBAVI 


Ljubav je vatra, a drva su joj žrtve. Ako želimo živom 
održati u nama vatru božanske ljubavi, ne smiju nam ne- 
stati drva žrtve. 


Ovdje govorimo o žrtvi u najširem smislu riječi: 
žrtva kako je zamišljamo, jest vježba u kršćanskom mrtve- 
nju; žrtva koju ne smijemo zaboraviti, budući da je pove- 
zana s ispunjenjem svagdašnjih dužnosti; žrtva koju sam 
Isus stavlja posredno ili neposredno na put. Praktički se 
uvijek radi o tome da se nešto žrtvuje s jednim — ne 
naravi i s jednim — da milosti. Oni koji »život ljubavi« 
ismjehuju kao praznu osjećajnost, pokazuju da vrlo malo 
od toga razumiju. U stvari se radi o ovome: ne možeš u 
savršenosti božanske ljubavi napraviti ni jedan korak koji 
za tebe ne bi bio odricanje, čime se pokazuje žrtva. Ako 
život ljubavi znači »ostati u ljubavi«, moraš sve drugo osta- 
viti da možeš reći sa Pavlom: »A ja sam daleko od toga 
da se ičim ponosim, osim križem Gospodina našega Isusa 
Krista, po kome je meni razapet svijet i ja svijetu« (Gal 
6,14). Ne samo da treba napustiti svijet osjetila i strasti, 
nego također treba izaći iz sebe, ostaviti svoj vlastiti ja 
da bi se sjedinio s Isusom, da bi mu se predao svim svo- 
iim silama, da bi preuzeo na sebe i išao životom ljubavi 
kojim on želi živjeti u tebi. Kako bi to bilo moguće bez 
mističnog razapinjanja o kome govori Apostol? 


Jedno je sigurno: ako nisi spreman uzeti na .sebe 
žrtve, onda nemoj ni započeti život ljubavi! To nije za 
tebe. Vrh božanske ljubavi je brdo Kalvarija. Ako se želiš 
na nj popeti, moraš nositi križ svagdašnjih žrtava, moraš 
svakog dana bez prestanka govoriti »da« svim zahtjevima 


božanske milosti, ispuniti svaku želju božanskog Velikog 
svećenika. 


Moramo naglasiti da je ljubav više nego žrtva. Prije 
svega, žrtve bez Božje ljubavi jesu bez nadnaravnog sadr- 
žaja, To bi bilo nešto čisto naravno što spada na čovjeka. 
Toga ima u svakom djelu i može služiti cilju koji baš ni- 
šta nema s posvećenjem duše. Fakiri koji poste ili se 
iznakazuju, a također i mnogi drugi svjetskog mišljenja 
ljudi, nameću si teže žrtve od onih koje su obično pratnja 

redovničkog života. Ipak one nemaju nikakvu vrijednost 
pred Bogom. Ne gleda Bog toliko na žrtvu koliko na na- 
kanu s kojom je činimo. Najbolja i najsvetija nakana jest 
ljubiti Boga. Najmanja žrtva, ako je prinosimo sa što ve- 
ćom mogućom ljubavi, ima veću vrijednost za vječni život, 
nego teško pa i herojsko mrtvenje u kojem se nalazi nit 
sebeljublja i pravednosti svjesne same sebe. 

Nadalje je ljubav više nego žriva, jer pravi duh žrtve 
može izaći samo iz ljubavi. On se sastoji ne toliko u poje- 
dinačnim mrtvenjima ili izvanrednim vježbama pokore, 
nego mnogo više u mnogim malim odricanjima, mrtvenji- 
ma i kreposnim činima, koji prate duše koje se posvetiše 
Bogu, od jutra do večeri, u trajnom predanju nutarnjih i 
vanjskih osjećaja, vlastite volje, vlastitog suda, sebeljublja, 
vlastite udobnosti, vlastitog apetita i svakog zadovoljenja 
naravi; sve to dnevno, bez da se izvana primijeti ono na- 
stojanje koje čini duša da usmrti vlastiti ja, i sve njegove 
zahtjeve i sva njegova prava. 

Živjeti i ustrajati u jednom takvom stanju posve- 
mašnjeg samoodricanja nije lako, a i nemoguće je ako dušu 
ne bi nosila nutarnja sila božanske ljubavi. Kako često 
nam se možda pojavio uzdah na usnama: »O Isuse, kada 
to ne bi bilo iz ljubavi prema tebi!« Ako nismo to izgo- 
vorili, onda smo si to mislili. To nije tužba nego mnogo 
više nehotični dokaz da božanska ljubav štiti dušu u nje- 
zinom životu žrtve i jača je od same žrtve. U mnogim vrlo 
bolnim situacijama ili u izvijesnim žrtvama kada srce krvari 
može “samo božanska ljubav darovati snage, samo ona 
može pribaviti svoje pravo i potaći dušu da na sebe pre- 
uzme žrtvu. Uzima je, ne prisilno, već dragovoljno i ve- 
selo na sebe. ' 

Da, s radošću; jer upravo je to plod žive i jake lju 
bavi: veselo žrtvovati, veselo se predati; zahvaljivati ako 
smo raspeti, pa makar od toga strahuje narav i suze kvase 
križ. Da, što duša više ljubi Boga, to više oblači žrtve 
na sebe, dok joj to ne postane potreba, dok zatim čezne; 
treži ih i iz toga više ne može izaći. Znade iz iskustva 
da je ljubav bez žrtve slaba, jer joj manjka tada njezina 
najvažnija hrana. j 

Korisno je u prinošenju žrtava paziti dokle ih se može 
prinositi i koje su najvrednije za posvećenje duše. Nadamo 
se da je ispravna linija što je postavljamo: 

1. Na prvo mjesto spadaju žrtve koje vode postizanju 
bitnog cilja redovničkog staleža; onog naime što si ga 


sebi nametnuo da se uvijek savršenije sjediniš s Isusom 


u stalnoj djevičanskoj ljubavi. Ne vjeruj da ta žrtva ima 
malu vrijednost. Ni jedan pokornički pojas ne može jače 
umrtviti narav. Uostalom, što bi koristile sve druge žrtve 
ako ne bi njih usmjerio prema tom cilju? Više od naše krvi 
Isus zahtijeva našu ljubav, da nas posveti i spasi duše. 

2. Nadalje, postoje žrtve koje su povezane sa savrše- 
nom ljubavlju prema bližnjemu. Nitko ne smije zapustiti 
ove žrive budući da je izričito naređena ova zapovijed. Ići 
u potragu za svojevoljnim žrtvama i kod toga previdjeti 
one koje zahtijeva ljubav, znači na glavu okrenuti red što 
ga Bog hoće i tako se nazaduje u duhovnom životu. 


3. Druge žrtve su spojene s vjernošću Pravilu: sa sve- 
tim zavjetima, propisima Reda, zajedničkim životom, sa 
dužnostima svakog pojedinog. Ovdje je polje dosta široko 
i pruža svakom, koji ima dobru volju, dnevno priličnu žetvu. 
Osim toga je ovdje sigurno da svaku žrtvu Bog želi. 

' 4 Konačno, postoje još male žrtve svake vrste koje 
ti nisu naređene ni zapovijeđu, niti kakvim propisom, nego 
Si ih dragovoljno izabrao. Bez da škode tijelu ili da te 
odvraćaju od tvojih dužnosti, a niti od tebe stvaraju ču- 
daka, pridonose divno tome, da uzdržiš jakom svoju vo- 
lju, da se odgojiš za velikodušno samosvladavanje i da 
napreduješ u životu savršenstva. Ako si budan i imaš želju 
da Isusu pokloniš mnogo ili sve, uvijek ima i mogu se po- 
stići takve žrtve. One su trajni pristanak na sve poticaje 
milosti. | 

d Kada smo ovdje nabrojili različite vrste žrtava prema 
njihovoj vrijednosti, nismo htjeli ni jedne isključiti, nego 
samo protumačiti kako one manje ili više doprinose našem 
posvećenju. Tvoja je stvar da ih prikladno sve i svaku 
upotrijebiš za cilj redovničkog života. Moramo uvijek imati 


na pameti da svaka žrtva kod Boga ima vrijednost u onoj 


mjeri u kojoj je on želi i da je prinesena iz ljubavi. 

. To vrijedi prije svega za izvanredne pokorničke vježbe, 
koje ne propisuje Pravilo. Nisu neophodne za tvoje posve- 
ćenje, mogu ti štetiti, ako ih provodiš svojevoljno a pro- 
tive se volji Božjoj, ili ako te vježbe ne upravljaš sasvim 
čistom nakanom, ili ih ne pratiš onim malim žrtvama o 
kojima smo govorili. 


81 


XXI. GLAVA 
SAKRAMENAT LJUBAVI 


Ono što molitve i žrtve čini živima, savršenima i plod- 
nima jest njihovo središte, Presveta Euharistija. o tome 
bismo mogli vrlo mnogo pisati. Da ne bismo prešli gra- 
nice svoje zadaće, ograničit ćemo se na nekoliko kratkih 
izlaganja koja se mogu sažeti u jednu rečenicu: hostija 
za hostiju, žrtva za žrtvu, ljubav za ljubav. 


Hostija za hostiju. Ove riječi nagovješćuju što bi tre- 
bala biti sveta Pričest za sve kršćane, a posebno za po- 
svećene duše. Po sebi je sveta Pričest ista za sve; svi 
primaju tijelo i krv Gospodnju, Bogo-čovjeka Isusa Krista. 
Djelovanje svete Pričesti je različito i to prema raspolo- 
ženju kako se tko pričešćuje. Doduše, sv. Pričest donosi 
uvijek plodove milosti, ako je primamo s časnim pošto- 
vanjem i ako je naša savjest čista od privezanosti na gri- 
jehe. Pričešćivanje donosi mnogo bogatije plodove, ako 
se uz to dobro pripravimo na sv. Pričest i ako imamo živu 
želju primiti Isusa, svidjeti mu se i odgovoriti njegovoj 

" milosti. 


Želiš li crpsti sve plodove iz svete Pričesti kojima je 
ona božanski bogata, moraš se truditi da na najsavršeniji 
način svetkuješ »zajedništvo«, tj. zajedničko, obostrano 
sjedinjenje: Isus se sjedinjuje s tobom, ali mu i ti sve 
daješ; Isus dolazi k tebi da te preobrazi u svoje božansko 
biće; ti ga primaš da se preobraziš u Isusa. 


To je bila glavna Isusova nakana kada je ustanovio 
sv. Euharistiju kao hranu duše. Zato je ovo sjedinjenje, 
preobraženje, glavni cilj sv. Pričesti. U stvari: nakon sjedi- 
njenja božanske i ljudske naravi u osobi Isusa Krista nema 
intimnijeg sjedinjenja od onoga koje nastaje između Isusa 
i duše u sv. Pričesti. Ovo jedinstvo obuzima i prožima Či- 
tavo moje biće, stvara iz dva života jedan. Moj život ne- 
staje u Isusovom životu, a Isus čini svoj život mojim. »Ja 
sam Kruh života«, tako kaže, »Kruh koji ću ja dati jest 
tijelo moje ... Tijelo je moje pravo jelo. E Tko jede tijelo 
moje i pije krv moju, ostaje u meni i ja u njemu« (lv 
6, 34—56). — »Uzmite i jedite! Ovo je tijelo moje« (Mt 
26,26). Zar hrana koju jedemo i asimiliramo ne postaje 
dio nas samih? Tako je i sa euharistijskom hranom. Ipak 

mi Isusa ne preobražavamo u sebe, nego obratno, Isus nas 
uzima u sebe i pobožanstvenjuje u tolikoj mjeri u kolikoj 
dopuštamo da nas preobrazi, uzme i pobožanstveni. 


Kako to možemo učiniti? Tako da Mu se potpuno pre- 
damo; pamet sa svim njezinim mislima, srce sa svim nje- 
govim pokretima, volju sa svim njezinim odlukama, tijelo 
sa svim njegovim osjetilima, i to tako da Isus po svojoj 
Volji može time raspolagati, razviti u nama svoj božanski 
život, da može djelovati u nama kao tvorac svetosti i kao 
svećenik žrtva. Tako obostrano predati vlastito biće jest 
savršeno sjedinjenje, pravo i savršeno »zajedništvo«. Isus 
hostija i mi hostija s Njim, za Njega, u Njemu: hostija 
za hostiju. 


Ako se u Presvetom sakramentu sjedinjuješ s pravim 
tijelom Isusovim, onda se duhovno sjedinjuješ sa svim 
pojedinim udovima mističnog tijela Isusova. Ne možemo 
dijeliti glavu od udova. Kada je Isus ustanovio sv. Euha- 
ristiju, nije htio sa sobom sjediniti samo pojedince, nego 
ih je htio na taj način povezati sa svim članovima svoga 
tijela, da tako u Njemu budu »svi jedno«, kako je žarko 
molio na Zadnjoj večeri: »Ne molim samo za njih, nego i 
za one koji će po njihovoj riječi vjerovati u me, da svi 
budu jedno. Kao što si Ti, Oče, u meni, i ja u tebi, tako 
neka i oni u nama budu jedno, da svijet vjeruje da si me 
Ti poslao« (Iv 17, 20—21). Više nego za obične kršćane, 
svaka sv. Pričest mora biti redovnicima polazna točka i 
početak dana savršene ljubavi prema Bogu i bližnjemu 
kao i savršene žrtve. 


Žrtva za žrtvu. Sveta Pričest je glavni dio sv. Mise. 
Tko se pričešćuje, uvijek uzima, barem duhovno, udio na 
Svetoj žrtvi; jer prima tijelo i krv božanske žrtve. S tim 
zajedno prikazuje po svećeniku božanskom Ocu slavu ot- 
kupljenja i samoga sebe: »Kruh koji ću ja dati jest tijelo 
moje — za život svijeta« (Iv 6,51). — »Ovo činite na moju 
uspomenu!« (Lk 22,19). 


U tome se sastoji beskonačna vrijednost euharistijske 
žrtve za svakoga koji to znade i želi imati udjela u njoj. 
Ne samo da prinosimo nebeskom Ocu poklonstvo, zahvalu, 
prošnju i naknadu beskonačne, sveobuhvatne vrijednosti, 
nego obogaćujemo svoj duhovni život s neizmjernim bla- 
gom za vječni život. 

Kako može duša koja se posvetila Bogu prolaziti uz 
sve to, a da iz svete Mise ne učini svijetlo središte svoga 
života ljubavi predanja? Sve što polažemo na oltar, naš rad 
i darove, našu ljubav i trpljenje dana, sve zajedno tvori 
jedinstvenu žrtvu s božanskim prinosom, s kruhom i vi 
nom, što ga svećenik blagosivlje i prinosi Bogu u žrtvi. 
I kada svećenik u ime Isusovo izgovara riječi pretvorbe, 
padaju ove riječi također na ove duhovne žrtvene darove. 
Isus ih uzima k sebi i prinosi ih nebeskom Ocu zajedno 
sa svojom beskonačno vrijednom, božanskom žrtvom. 


Ovo nalazi svoj simbolički izraz u nekoliko kapi vode, 
koje svećenik ulijeva u isto vrijeme s vinom u kalež, a 
pri tom moli: »Otajstvo ove vode i vina učinilo nas dioni- 
cima božanstva onoga koji se udostojao uzeti dijela u na- 
šem čovještvu.« Upravo se to ispunja u sv. Misi: ove kapi 
vode predstavljaju naš udio u cijeni otkupljenja: »| tako 
u svome tijelu dopunjujem što nedostaje Kristovim mukama 
— za Tijelo njegovo, koje je Crkva« (Kol 1,24). Ove kapi 
vode postaju u svetoj pretvorbi zajedno s vinom Isuso- 
va krv. 


Naš udio u Kristovim patnjama je neznatan. Kada mi 
ipak utopimo svoje suze, znoj svagdašnje žrtve, svoje ma- 
lene kreposne čine u misni kalež, dobiva sve to na vrijed 
nosti i sudjeluje u plodovima božanske krvi. Tada će se 
svaki dan našeg života preobraziti u »živu Misu«, čije će 
se potpuno ispunjenje zbiti na našem samrtničkom kre- 
vetu. Kao što se na oltaru dovršuje žrtva, tako će se do- 
vršit tamo naša žrtva ljubavi i trpljenja, ujedinjena s bo- 
žanskom žrtvom. Žrtva za žrtvu! 

Ljubav za ljubav. Ova razmišljanja pokazuju kako je 
potrebno u religioznom životu sasvim se okrenuti Taber- 
nakulu da se tamo zapalimo božanskom ljubavlju, da je ži- 
vimo i tada ižarujemo. Svaka redovnička kuća treba biti 
sveta »Betanija«, gdje će se Isusa primati s velikom ra- 
došću, gdje će se s njim postupati nježnom obazrivošću, 
gdje će ga se obasipati prevelikom ljubavlju. To On jedino 
traži i želi. On to i zaslužuje. On bi već to sam zaslužio 
jer je u herojskom poniženju sluga postao dušama koje su 
mu se posvetile i stavio im na raspolaganje da svoj život 
dijeli s njima. Stvarno, nije došao da ga služe, već da 
služi. U tom poniženom stanju služenja nastavlja svoj život 

u svetoj Euharistiji. On upravlja zajednicom, misli na sve i 
na svakoga. Daje da na svakog pojedinog teče struja mi- 
losti. Mogu li duše koje se posvetiše Bogu shvatiti koliku 
prednost uživaju, što imaju Isusa u kući, što ga imaju po 
želji, smiju s Njim govoriti od srca k srcu i to bez da su 
mu na teret? Još više mogu biti sigurne da mu svaki put 
pribavljaju srdačnu radost. 


Ovdje je izvor božanske ljubavi, izvor svake kreposti i 
milosti. Pravi život ljubavi jest nužno euharistijski život. 
Taj se ne iscrpljuje u dva velika događaja: sv. Misi i sv. 
Pričesti. Euharistijski život znači da euharistijsko sjedi- 
njenje traje čitav dan. Gdje god se nalaziš, u svako doba 
dana, pokloni svu svoju ljubav svom Isusu: ljubav srca, 
duše, volje. Hodaj u kreposnom svjetlu božanskog Utamni- 
čenika ljubavi, bori se za svetost, sve radi s njim, za njega 
i u njemu, nastoj shvatiti osjećaje njegovog božanskog 
srca; nastoj shvatiti kako čezne za nadoknadnom ljubavlju 
za hladnoću i ravnodušnost, za svu nezahvalnost ljudi pre- 
ma Njemu; prisvoji si njegovu žeđ za dušama i njihovim 
spasenjem, posebno njegovu čežnju za njemu posvećenim 
dušama; tvoje štovanje presvetog sakramenta treba tako 
rasti da to postane dominirajuća strast tvoga srca, da sveta 
Euharistija postane život tvoga unutarnjeg života, da Isus 
postane u sakramentu tvoje »sve«, 


Bit ćeš sretan, ako ti, obučen svim svojim silama 
savršene božanske ljubavi, dospiješ dotle, da ostvariš savr- 
šeni program euharistijskog života: hostiju za hostiju, 
žrtvu za žrtvu, ljubav za ljubav! 


XXIII. GLAVA 
MAJKA BOŽANSKE LJUBAVI 


Okrivili bismo se za opak propust, kada bismo zaklju- 
čili ovo kratko raspravljanje a da svoje misli ne upravimo 
na onu koja je najnježnija Majka i najsavršeniji primjer 
Bogu posvećenih duša. 

Bez sumnje da Majka Božja ima istu ljubav prema po- 
Svećenim dušama kao i Isus. Srce svete Djevice je naj- 
Sličnije Srcu Isusovom. Što Isus pretpostavlja, to i ona 

pretpostavlja. Poziv u redovnički stalež jest u isto vrijeme 
pogled posebnije ljubavi Isusa i Marije. Može li biti za 
redovnika čišće, veće i intimnije radosti od svijesti da je 
toliko ljubljen? Naklonost ljudi je uvijek besplodna ako 
baš nije štetna. Naklonost Majke Božje baš kao i Isusova 
djeluje uvijek plodno za naš duhovni život i odrazuje se 
sjajem vječne slave. Istom ćemo u raju izmjeriti kako se 
Marija majčinski brine za svaku posvećenu dušu; vidjet 
ćemo kako je veliko i brojno milosno blago što je Marija 
izmolila za nas. Istom ćemo moći ujediniti u nebu svoj 
Magnificat djetinje zahvalnosti s njezinim. 


Zato moramo bezuvjetno upoznati utjecaj Majke Božje 
u svom duhovnom rastu i biti si svjesni da savršena Božja 
ljubav za kojom čeznemo mora u sebi sadržavati isto tako 
živu, goruću, savršenu ljubav prema Majci Božjoj. Ljubav 
prema Isusu je nedjeljiva od ljubavi prema Mariji. Ne mo- 
žemo se svidjeti Isusu ako ne ljubimo Mariju, njegovu i 
našu Majku. Ljubav koju joj poklanjamo, ona usmjeruje 
posve Isusu. 


Ljubav prema Isusu je zato nedjeljiva od ljubavi prema 
Mariji, jer ona uvijek prolazi srcem Majke Božje i istom 
po njezinoj ljubavi biva savršena. Kada je Marija izrekla 
anđelu: »Neka mi bude po tvojoj riječi«, pristala je ne 
samo na to da bude Majka Božja, nego također da bude 
Majka Isusovog »mističnog tijela« i žrtva s Isusom sjedi- 
njenog čovještva. U istom času kada je u svoje krilo Marija 
uzela »Riječ tijelom« postalu (Iv 1,14), primila je duhovno 
i sve nas. Da, postala je ne samo i naša Majka, nego je 
preuzela brigu za čitavo čovječanstvo, postala je sveopća 
posrednica kod Isusa, posrednika kod nebeskog Oca. 


To ne vrijedi samo u »silaznom« smislu, jer sve mi- 
losti koje nam Bog dariva, prolaze njezinim rukama. To 
vrijedi i u uzlaznom smislu; jer Marija uzima kao svoje 
što pripada nama i prinosi to Isusu. Otkad je Isus postao 
čovjekom, ona je darivala Isusu za sve nas sve pokrete 
svoga srca. Isto tako uzima za svoje sve pokrete našeg 
&rca i daje im po svojoj savršenoj ljubavi najveću vrijed- 
nost. Ljubiti Isusa srcem Majke Božje jest dakle za nas 
utješna mogućnost, dužnost srca. ; 

Dosta je Ovih nekoliko misli da nam pokažu kako je 
potrebno čašćenje Marije, svakom kršćaninu, a posebno 
Bogu posvećenoj duši. Bog Otac nam je darovao Isusa po 
Djevici Mariji. Njezina je zadaća da nam donosi Isusa; a 
jedan dio te zadaće jest oblikovati »Isusa« u nama. Kako 
bi ti mogao ljubiti Isusa bez Marije savršeno, a da je ne 
zaslužiš po srdačnoj ljubavi prema njoj? 

Marija nije samo nježna Majka, nego je također ne- 
usporediva učiteljica redovničkog života. Korisno je pro- 
matrati njezinu veličinu i visoke odlike kojima je obda- 
rena i uzdignuta nad sva druga stvorenja. Za naš put i 
borbe ovdje na zemlji isto je važno da svoj pogled upra- 
vimo na njezinu svetost, da naučimo u čemu je zapravo 
ta svetost, pa da usmjerimo svoju volju te slijedimo njezin 
primjer. 

Nemojmo promatrati život Marijin sa strane milosti 
što ih je Bog njoj darovao, nego što je ona Bogu poklonila! 
To je onda jednostavnost! Nisu to zapanjujuća čudesa, niti 
velika djela, niti zadivljujuća djela pred svijetom, ništa 
od svega toga. Umjesto toga obavlja Marija obične poslove 
kao i svi drugi ljudi. Zato nitko od njezinih sugrađana i 
suvremenika ni ne naslućuje veličinu njezine svetosti ko- 
joj su se divili anđeli. 

Što je Majka Božja stvarno radila na zemlji tokom 
godina? Koji je njezin udio u djelu vlastitog posvećenja? 
Činila je samo jedno jedino: volju Božju. Od svog boravka 
u roditeljskoj kući sve do boravka u hramu, od dana kada 
se zaručila s djevičanskim Josipom, kada je postala Majka 
Božja, od odlaska u Betlehem do dolaska u štalu, od ro- 
čenja Isusova pa do prikazanja u hramu u Jeruzalemu, od 
bijega u Egipat sve do povratka u Nazaret, od Nazareta 
do Kalvarije, čas za časom pristajala je uz volju Božju 

Nije bilo razlike između njezine volje i volje Božje. 
Uvijek je pristajala, puna pouzdanja i puna radosti, bilo 
da se radi o izvanrednim milostima kojima je Bog ukra- 
šavao njezinu dušu, bilo da se radi o običnim poslovima 
svakidašnjeg života u Nazaretu; bilo da je to zajedno s 
Isusom kao i u odijeljenosti od Njega kada je On ispu- 
njavao svoje poslanje; bilo na svadbi u Kani ili na križnom 
putu kod gorke smrti na brdu Kalvariji. Za sve bi kazala 
Svoj »da«. Velikodušno je primala volju Božju i ispunjavala 
ju je bez oklijevanja. 

To je u isto vrijeme vanjska strana Marijine svetosti 
i to one koja je više poznata. Mnogo važnije je promatra- 
nje nutarnje strane. Istom ćemo je posve shvatiti u nebu. 
To je savršena božanska ljubav, čista, stalna i unutarnja 
s kojom je Marija posvećivala ispunjenje božanske volje i 
svaki trenutak svog zemaljskog života. 


U tome je veća od svih stvorenja, veća i od anđela. 
Biti svet znači savršeno ljubiti Boga. Marija posjeduje ovu 
savršenost od prvog časa svoga postojanja i to u višem 
stupnju od svih ostalih stvorenja. I ova savršenost je stal- 
no rasla svakog časa njezina života, jer je potpuno i sa- 
svim odgovarala svim milostima Božjim. Jasno je da je 
Marija sve, pa i ono najsitnije što je radila, činila sa savr- 
šenom ljubavlju. Svakog dana svoga hodočasničkog života 
na zemlji postajala je stalno svetija. To su stvarno nedo- 
kučivi bezdani svetosti koji uzrokuju divljenje nebeskih 
stanovnika, 


Ipak ne trebamo gledati toliko na svetost Majke Božje 
kao takvu nego mnogo više na »put« kojim je kretala Ma- 
rija da bi je postigla. Već smo ga spomenuli: svakog časa 
izreći »da« pun ljubavi božanskoj volji. Koji redovnik ne 
bi mogao taj put učiniti svojim? Svakako da su Božje od- 
luke za svakoga od nas različite. Svakako je mjera božan- 
skih milosti različita prema poslanju što ga netko mora 
ispuniti. Bog ne traži ništa više nego mu možemo dati. 
Dostatno je ako u svemu što Bog od mene želi izrečem 
»da« ljubavi. Tada znadem da odgovaram planovima Božjim 
i da ću postići onaj stupanj svetosti koji je Bog odredio 
za mene. 


Jasno je, a to smo često naglasili: da uz svaku izvanj- 
sku volju Božju izgovaram »da« savršene ljubavi, moram 
sasvim biti prožet ljubavlju Božjom, toliko prožet da ne 
zazirem ni pred kojom žrtvom. Tada ću sudjelovati s mi- 
lošću Božjom i svemu što radim dat ću najvišu posvetitelj- 
sku vrijednost. 


Sažimamo osnovne misli ovog kratkog razlaganja koje 
svoju najbolju potvrdu nalaze u Marijinom životu: ljubav 
je sve. Bogu posvećena duša, koja, vjerna svom pozivu, 
napreduje u savršenoj ljubavi, raste također u isto vrijeme 
u svim drugim krepostima i savršenostima, a na taj način 
usavršava sav svoj duhovni život. 

ZAKLJUČAK 


BOGU POSVEĆENA DUŠO — NA POSAO! 


Tebe, Bogu posvećena dušo, koja si ovo shvatila u 
svjetlu Božjem, koja ljubiš i ideš »putem ljubavi«, tebe 
želimo ohrabriti da nastaviš dobrom voljom i velikodušnim 
odlukama (namjerama). 


Ne boj se da bi te život ljubavi mogao i najmanje 
udaljiti od duha tvoje Kongregacije. Jer svrha redovničkog 
staleža jest savršena ljubav Božja. Zato te je Isus odijelio 
od svijeta i obitelji i oslobodio te od svake materijalne 
brige i posvetio te sebi. Ne zaboravi da si se svečano 
obvezala s redovničkim zavjetima na savršeno predanje 
Isusu u savršenoj ljubavi; predanje duše, srca i volje. 


Ne boj se da te život ljubavi vodi ili navodi na senti- 
mentalnost; hrani se upravo stalnim žrtvama. Primati ve- 
likodušno volju Božju, predati se u sebi svim spasonosnim 
djelovanjima Isusa, savjesno razmišljati o Pravilu, vjerno 
ispunjavati zahtjeve zajedničkog života i biti vjeran svim 
svojim dužnostima, predati se dragovoljno na službu bli- 
žnjima u trajnom činu ljubavi, to sve stvarno nema ništa 
sa sentimentalnošću. 


Ne boj se, život ljubavi ti ne daje živjeti u svijetu 
iluzija. Božje zapovijedi su na dohvatu ruke i prva od njih 
govori o božanskoj ljubavi. Dohvatljive su također i kršćan- 
ske kreposti od kojih je prva ljubav prema bližnjima. Vrlo 
su konkretni napori koje moraš upotrijebiti da bi po čistoći 
duha, jezika i Srca »ostao u ljubavi«. Vrlo su očiti bogati 
plodovi koje Isus obećaje u Evanđelju onima koji ostaju s 
njim sjedinjeni u ljubavi. Opasnost od oholosti nikad ne 
iščezava u duhovnom životu. Neće te zahvatiti ako živiš 
U ljubavi. Snaći će te, ako vjeruješ da zgradu svoje sve- 
tosti možeš podići svojim vlastitim silama, umjesto da se 
Po ljubavi, pouzdanju i svetom povjerenju jedino i samo 
osloniš na Isusa. : 


Nemoj se bojati kako život ljubavi nije savršenost. 
Isus tvrdi u Evanđelju da je božanska ljubav ispunjenje Za- 
kona, i da savršeno držiš Zakon, ako si savršen u ljubavi. 
Nadalje ti govori sv. Pavao da je božanska ljubav veća od 
Vjere i ufanja. Štiti te od pomisli da bez ljubavi možeš 
nešto vrijedno postići za vječni život. Apostol Ivan te ut- 

vrđuje da ostaješ u Bogu i Bog u tebi, ako ustraješ u 
ljubavi, te da će se tvoj duhovni život pobožanstveniti i 
biti božanski plodan. | opet te sam Isus u Evanđelju uvje- 
rava, ako njega ljubiš da će te ljubiti nebeski Otac i da 
će se Presveto Trojstvo u tebi nastaniti kao dragi, vjerni 
gost. Konačno ne zaboravi da prema nauci Evanđelja bo- 
žanska ljubav jest najdjelotvornija naknada; da ćeš biti 
suđen prema svojoj ljubavi, da će mjera tvoje slave u 
nebu odgovarati savršenosti ljubavi s kojom si posvetio 
svoj zemaljski život. 

Ne boj se da bi živi život ljubavi mogao biti zapreka 
tvom izvanjskom djelovanju. Kao što u duhovnom životu 
božanska ljubav na bilo kojem stupnju ne pruža lijeno za- 
dovoljstvo nego nastoji popeti se još više, tako je isto s 
tvojim izvanjskim djelatnim životom. Ona biva uvijek po- 
ticaj na predanje i to sve do žrtve života. Ne zaboravi da 
će tvoji apostolski napori biti to plodonosniji što bude 
tvoja zajednica ljubavi intimnija s Isusom; da božanska 
ljubav sama postiže blagoslov nad svim dušama; da te 
ona čini misionarom, iako ti je uskraćeno vanjsko dje- 
lovanje. 


Ne boj se da bi te duboki nutarnji život, život ljubavi, 
mogao učiniti žalosnim, sjetnim ili čovjekom pokunjene 
glave. Ako nekoga sretneš da je takav, vjeruj mi: taj nije 
sabran u Bogu, već u samom sebi. Sebeljublje stvara 
žalost, a ne božanska ljubav. ISUS JE MIR, VESELJE | 
RADOST! Ako živiš iz ljubavi imaš predokus nebeskog 
blaženstva i osjećaš potrebu ižarivati u svojoj okolini 
božansku radost koja dolazi od Isusa. . 


Budi zbog toga vjeran u ljubavi! Ne udaljuj se od 
puta. Ne polaži oružje kada ti dođu na put teškoće. Nemoj 
se obeshrabriti svojim slabostima. Budi jak i velikodušan 
u duševnim suhoćama. Uvijek se pouzdaj i pridiži se po- 
novo; Isus ne gleda na uspjeh; on ovisi jedino i samo od 
Njega. On gleda samo na jaku volju koja ovisi o tebi. Budi 
siguran da nećeš biti nikada kažnjen što si vjerovao u 
ljubav, što si živio ljubav, što si se prepustio ljubavi; 
znaj da ćeš na smrtnom času blaženo i sretno žeti nadasve 
bogate: plodove svoga života ljubavi. 

A sada, Bogu posvećena dušo, k Isusu, koji u ovom 
trenutku na tebe misli i ljubi te. Daj da Njegov poziv 
prodre u tvoje srce! Saberi se časak do njegovih nogu i 
čuj njegov božanski glas: »Ljubiš li me?« i ponovo: »Lju- 
biš li me više nego ovi?«, tj. više nego obični kršćani? 
Sretan si ako možeš podnijeti Isusov pogled, taj pogled 
koji ćeš jednoga dana morati podnijeti, kada dođe Isus 
kao sudac tvoje duše i čitavog tvog redovničkog života. 
Sreća, ako ćeš mu moći odgovoriti mirne savjesti: »Ti 
znaš sve, Ti znaš da Te ljubim!« 


Isuse, Marijo, ljubim Vas; spasite duše! 
Bogu hvala! 

LJUBAV — SMISAO I CILJ SVEGA STVORENOGA 


Ljubav je smisao i cilj svega stvorenoga. U ljubavi je 
sva punina savršenstva. Ljubav je život Božanskih Osoba, 
poziv i zahtjev stvorenju da upozna i ljubi svoga Stvoritelja 
i Oca: »Ljubi Gospodina, Boga svoga, svim srcem svojim, 
svom dušom svojom i svom snagom svojom!«!) 


U ljubavi je ispunjenje Zakona; u ljubavi milosnoj, bo- 
žanskoj, koja ima svoj izvor u Bogu. 


I redovnički je život — život savršene ljubavi, o kojemu 
zbore ova razmatranja, samo ostvarivanje te ljubavi, glavne 
Zožje zapovijedi. O. Lorenzo Sales, autor ove knjige, tako 
jezgrovito, jasno, jednostavno a uvjerljivo osvjetljuje bitni 
cilj redovničkog poziva, a to je ljubav prema Bogu, iz koje 
onda proizlazi ljubav prema bližnjemu, ističući da je u lju- 
bavi prema Bogu sva savršenost redovničkog života, a time 
i svetost duše. 


Po činu sv. zavjeta: poslušnosti, čistoće i siromaštva 
(klauzure), duša posve pripada Bogu, Njegova je svojina, 
Njemu je posvećena, a ovo posvećenje ima za svrhu savr- 
šenu Božju ljubav. Sve činiti iz ljubavi prema Bogu Ljubavi 
i za Ljubav, i tako proslavljati svojim životom Boga, koji je 
Ljubav. — Po ljubavi se posvećuju sve aktivnosti — sav 
život. 

A jer ljubavi nema bez odricanja i žrtvovanja, borbe 
sa samim sobom — jer su tri neprijatelja koja se trajno 
suprotstavljaju duši na putu savršenstva: svijet, tijelo i 


đavao — duša treba trajno voditi s njima borbu, kako bi. 


omogućila u sebi prostor slobode Bogu i djelovanju Nje- 
gova Duha. 


W Pnz 6,5 | Mt 22,37. 

Prije negoli je podigao Grad na Tiberu, Eneja je putem 
od Troje do Rima morao izdržati mnoge i teške kušnje — 
smrtne borbe; morao se boriti i protiv ptica grabljivica — 
karpija, koje su njemu i njegovim drugovima na putu oti- 
nmiale hranu, bez koje bi izginuli.?) 

Istinska ljubav primorava dušu na žrtvovanje i na apo- 
stolski rad oko spasavanja duša, jer duša — po svome 
preobraženju putem milosti — zadobiva Božje misli, a »mi- 
sli su Srca Njegova od koljena do koljena: da ih od Smrti 
spasi i da ih nahrani u doba gladi«;%) zadobiva snagu Nje- 
gova Duha, koji je osposobljava za dobro i za trajnu aktiv- 
nost — aktivnu ili pasivnu (pasivnu: strpljivim podnošenjem 
mnogobrojnih i raznih patnji), jer Božji interesi postaju in- 
teresi duše. 


Ali jer otkupa nema bez prolijevanja krvi, kako kaže 
sv. Pavao,“) to je u ljubavi nužno ucijepljena dimenzija križa. 
Samo se po križu i muci — po otkupiteljskom prinosu spa- 
savaju duše. Sjedinjujući svoju patnju, muku, svoj križ s 
patnjama Kristovim, a one zbog Osobe Logosa imaju neiz- 
mjernu vrijednost, duša znade da i njezine patnje zadobi- 
vaju cijenu neizmjernosti i da je suradnica Raspetoga u 
spasavanju duša od Smrti. Ljubav »svim srcem, svom du- 
šom i svom snagom« kruna je mučeništva, kao što je i 
mučeništvo kruna ljubavi. 

Već time što Boga ljubimo i s Njim se sjedinjujemo 
po ljubavi, postajemo apostoli — naglašava Autor — i dio- 
nici Njegova sveopćega božanskoga poslanja. 

Dok s jedne strane naglašava nužnost i uzvišenost 
ovoga apostolskog rada, dotle s druge strane osuđuje he- 
rezu akcije, tj. one akcije koja se u svome djelovanju ne 
oslanja na pomoć Božje milosti i zanemaruje duhovna 
sredstva. 


U 2. dijelu knjige Autor ističe važnost borbe protiv 
trostrukoga neprijatelja: svijeta, tijela i sotone; odricanje 
od »sebe«, da bi se moglo posve vršiti volju Božju. Ovo 
odricanje je više oslobođenje srca, a ne toliko stvarno 





2) Vergilije, ENEIDA, III. pj. 
3) Ps 33. 
4) Heb 9,22. 

cdijeljenje. A potrebno je, da bi se duša mogla u potpu- 
nosti predati Bogu, vršiti Njegovu volju, biti poslušna Duhu 
i Njegovu djelovanju. Kao i ona bića koja je Ezekijel — 
kao i Ivan u svome Otkrivenju — motrio, a koje je gonio 
Duh Božji kamo je htio i želio. 

U 3. dijelu zbori o posveti svih moći Božanskoj Ljubavi, 
naglašujući: što je ljubav čišća od osobnoga zadovoljstva, 
tim je savršenija. Upozoruje na uklanjanje svega besko- 
risnoga iz duše, da bi bila sposobna za savršenu ljubav i 
predanje Bogu; da bi Ga mogla ljubiti »svim srcem i dušom 
i svom pameću svojom«. 


U 4. dijelu Autor ističe ljubav prema bližnjima, prema 
braći: »Ako je ljubav Božja savršena u nama, onda je ta- 
kođer savršena u nama ljubav prema bližnjemu«.5) Tu je 
uključena ljubav i prema vlastitoj redov. zajednici, prema 
nevoljnima, prema svima. 

»Ako bi se svijet obnovio u Božjoj ljubavi, obnovio bi 
Se sam od sebe i u ljubavi prema bližnjima«.*) Posebno 
ističe ljubav prema Crkvi i njezinu apostol. misionarskom 
radu: »Ljubav prema Bogu jest ono što te uvodi u najsve- 
tiju klauzuru Srca Isusova ... Ljubav prema Bogu sjedinjuje 
te s Isusom Raspetim u jednu jedinu žrtvu i čini tvoju dušu 
savršenom misionarkom«.7) 


U 5. dijelu ističe snagu molitve: »U savršenoj molitvi 
uzlijeće duša od sebe k Bogu i težeći za Božjom ljubavlju 
ne traži ništa drugo nego slavu Njegova imena, Njegovo 
kraljevstvo i ispunjenje Njegove svete volje. Sve drugo je 
podređeno toj savršenoj ljubavi«.5) 

Da bi ljubav očuvala svoju snagu i sjaj i da bi se trajno 
podržavao njezin plamen, potrebna su sredstva za podrža- 
vanje ljubavi, a to su molitva i žrtva. Kao što ljubavi nema 
bez odricanja, tako nema ni odricanja bez ljubavi. »Pravi 
duh žrtve može izići samo iz ljubavi. Više od naše krvi Isus 
zahtijeva našu ljubav: da nas posveti i da spasi duše«.) 

Na kraju ističe važnost presv. Euharistije; ističe da je 
pravi život ljubavi euharijstijski život. A kako Euharistije 
nema bez Marije, Majke Utjelovljene Ljubavi, to Autor za- 


5) Lorenzo Sales, VELIKA LJUBAV BOGU POSVEĆENIH DUŠA, Symposion, 
knj. XXXVII — Split, 1988, IV, 16. 

$) Nav. dj. IV, 18. 

7) Nav. dj., isto. 

8) Nav. dj., V, 20. 

?) Nav. dj., V, 21. 

monom mamama 


nosno zbori o Mariji, osvjetljujući Njezin lik. I prije Vati- 
kanskog II. koncila on zbori misli koje su o Mariji nagla- 
šene u VIII. pgl. konstitucije Lumen gentium. 


»U istom času kada je u svoje krilo Marija primila »Ri- 
ječ tijelom postalu« (Iv 1,14), primila je duhovno i sve nas. 
Da, postala je ne samo naša Majka, nego je preuzela brigu 
za čitavo čovječanstvo, postala je sveopća posrednica kod 
Isusa, posrednika kod nebeskoga Oca«.') 


Uvijek je pristajala uz volju Božju — sve do križa, pri- 
kazujući Ocu žrtvu, koju je sama rodila. 


*. 


Ova razmatranja osobito su prikladna za obnovu duhov- 
noga života kod svih zvanja i staleža, a posebno kod po- 
svećenih osoba, kao i za voditelje duhovnih vježbi, jer je 
u njima obuhvaćen sav nauk duhovne — kršć. savršenosti, 
istiniti nauk Crkve, drevna mudrost kontemplativaca i uči- 
telja duhovnoga života, a predočen kristalnom jasnoćom od 
dubokoga. psihologa i teologa te vrsnoga poznavaoca kršć. 
duhovnosti. 


A sve ima svrhu da bi duša »prema Praliku koji joj je 
dan« — očišćena, oplemenjena i ukrašena krepostima — 
i sama postala zrcalo Božje, kako bi što vjernije mogla od- 
raziti Onoga koji je — Ljubav. 


S. Marija od Presvetog Srca 
urednik 
Samostan sv. Klare, 


2. svibnja 1988. 


9) Nav. dj., V, 23. 

SADRŽAJ 


VELIKA LJUBAV BOGU POSVEĆENIH DUŠA 


Predgovor Pisca . 


I. dio 


CILJ REDOVNIČKOG ŽIVOTA U SVJETLU BOŽANSKE LJUBAVI 


I. gl. Visoki cilj redovničkog života 5 
Il. ,, Savršena Božja ljubav u redovničkom staležu . 
Ill. ,, Prava 'ljubav Božja je temelj svakoga savršenstva 


IV. ,, Svrha redovn. zavjetoyanja jest savršena Božja ljubav 
V. ,, Što pripada životu savršene ljubavi? 
VI. ,, Glavni cilj redovničkog života i posebna a pojedinih re- 
dov. zajednica . 
VII. ,, Obnova redovničkog staleža: shina pisete 
ll. dio 
REDOVNIČKE KREPOSTI U SVJETLU BOŽANSKE LJUBAVI 
VIII. gl. Odreći se svega radi savršene ljubavi 
IX. ,, Smisao života u siromaštvu 
X. , Sila, živjeti čisto i djevičanski 
XI. ,, Tajna savršene poslušnosti 
III. dio 
POSVETA SVIH DUŠEVNIH MOĆI BOŽANSKOJ LJUBAVI 
XII. gl. Moje misli pripadaju Božanskoj Ljubavi 
XIII. ,, Svoje srce sam posvetio Ljubavi 
XIV. ,, Želim ono što hoće Vječna Ljubav 
XV. ,, Sve svoje sile stavljam u službu Ljubavi 


IV. dio 


IŽARIVANJE BOŽANSKE LJUBAVI U REDOVNIČKOM ŽIVOTU 


XVI. gl. Bratska ljubav . 
XVII. ,, Ljubav prema vlastitoj Rangsavdii 
XVIII. ,, Ljubav prema nevoljnima ć 
XIX. , Ljubav prema Crkvi 


V. dio 
. KAKO HRANITI BOŽANSKU LJUBAV U REDOVNIČKOM ŽIVOTU 
XX: &l. Kako /ljubimo,. tako molimo" . > 
XXI. ,, Drva za vatru ljubavi... <. 
XXII. ,. Sakramenat ljubavi . ' 


XXIII. ,, Majka božanske ljubavi 


Zaključak. 


S. Marija od Presv. Srca, LJUBAV — smisao i cilj svega stvorenoga 

Ljubav je smisao i cilj svega stvorenoga. U ljubavi je 
sva punina savršenstva. Ljubav je život Božanskih Osoba, 


Put savršene ljubavi je posebno zahtjevan od redov-. 
ičkih osoba, koiima su upravljena ova“ razmatranja, jer je 
redovnički život upravo ostvarenje te ljubavi. 


O. Lorenzo Sales, autor ove kujige, jezgrovito, jasno, 
jednostavno a uvjerljivo osvjetlivje bitni cilj redovničkog 
poziva, a to je ljubav prema Bogu, iz koje onda proizlazi 
ljobay prema bližnjemu, ističući da je u ljubavi prema Bogu 


lako su ova razmatr?nja namijenjena posvećenim oso- ' 
bama, ona su prikladna za obnovu duhovnoga života kod | k 
svih zvanja i staleže, jer je u njima obuhvaćen sav nauk 
duhovne — kršć. savršenosti, istiniti nauk Crkve, drevna 


predočen kristalnom jasnoćom od di:bokoga psihologa i teo- 
loga te vr noga poznavaoca kršć. duhovnosti. 


A svi po. svrhu da bi duša i sama postala zrcalo Pt S 
Božje, o bi što vjernije mogla odraziti Onoga koji je 1 

